###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2019. február 28-án** megtartott üléséről(**2019/III. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, Dr. Kovács László képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető,  Kósáné Bene Hajnalka kistérségi csoportvezető, Nagyné Major Mária civil kapcsolatok ügyintézője, Nyester Ferenc önkormányzati tanácsadó, Czampó Klaudia beruházási ügyintéző, Gulyás Ferencné a Madarász Imre Egyesített Óvoda intézményvezetője, Dr. Nagy Molnár Miklós a Györffy István Nagykun Múzeum igazgatója, Andrási Zoltán a Karcagi "Erőforrás" Kft. ügyvezetője, Karcag TV, FM rádió munkatársa, Donkó Gábor informatikus, Kompanekné Sánta Mária szervezési ügyintéző-jegyzőkönyvvezető, valamint a lakosság és a pártok részéről 8‑10 fő

**Távolmaradt:** Kovács Szilvia alpolgármester

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 11 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy a 16. napirend kerüljön levételre, az alábbi napirendek pedig kerüljenek felvételre:

|  |  |
| --- | --- |
| **20. pótnapirendi pont** | Javaslat az ívóvízhálózat és a szennyvízhálózat rekonstrukciójára vonatkozó pályázatok benyújtására  Előadó: Dobos László polgármester |
| **21. pótnapirendi pont** | Javaslat a víziközművek energiahatékonyságának fejlesztése támogatás igénylésére  Előadó: Dobos László polgármester |

Először a módosító indítvány elfogadásáról kell dönteni, aki egyetért, kézfeltartással jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Karcag Városi Önkormányzat 2018. évi költségvetéséről szóló 1/2018. (I.26.) rendelet módosítására | Dobos László polgármester |
| 1. Javaslat a közterületi térfigyelő kamerarendszer működtetéséről szóló 2/2018. (I.26.) rendelet módosítására | Rózsa Sándor jegyző |
| 1. Javaslat a közterületek elnevezéséről, valamint az ingatlanok házszámozásáról szóló 23/2013. (VI.28.) önkormányzati rendelet módosítására | Rózsa Sándor jegyző |
| 1. Beszámoló a Déryné Kulturális, Turisztikai, Sport Központ és Könyvtár 2018. évi tevékenységéről | Szepesi Tibor igazgató |
| 1. Javaslat a Déryné Kulturális, Turisztikai, Sport Központ és Könyvtár 2019. évi munkatervének jóváhagyására | Szepesi Tibor igazgató |
| 1. Beszámoló a Györffy István Nagykun Múzeum 2018. évi tevékenységéről | Dr. Nagy Molnár Miklós igazgató |
| 1. Javaslat a Györffy István Nagykun Múzeum 2019. évi munkatervének jóváhagyására | Dr. Nagy Molnár Miklós igazgató |
| 1. Javaslat az államháztartás körébe nem tartozó szervezetek pénzügyi támogatására | Dobos László polgármester |
| 1. Javaslat a Helyi Esélyegyenlőségi Program megalkotására | Dobos László polgármester |
| 1. Javaslat a Karcag Városi Önkormányzat és a KÖZVIL Rt. közötti, Karcag város közvilágítási rendszerére kötött karbantartási, üzemeltetési szerződés felbontására | Dobos László polgármester |
| 1. Javaslat a Karcag, 02148/18, 02148/14, 02148/6, 02148/5, 01721/1, 539/3 hrsz-ú ingatlanok kiemelt fejlesztési területté nyilvánítására | Dobos László polgármester |
| 1. Javaslat a Karcag Város Településszerkezeti Tervének megállapításáról szóló 309/2001. (VI.20.) „kt.” sz. határozat, illetve a Karcagi Településrendezési Terv részeit képező Karcagi Építési Szabályzat és Szabályozási Terv megállapításáról szóló 18/2001. (VII. 04.) rendelet módosítási céljainak elfogadásáról szóló 275/2018.(X. 25.) „kt” sz. határozat módosítására | Dobos László polgármester |
| 1. Javaslat a településkép védelméről szóló 9/2018. (III.29.) önkormányzati rendelet módosításával kapcsolatos előkészítő munkálatok elindítására | Dobos László polgármester |
| 1. Javaslat a térfigyelő kamerák adatvédelmi, üzemeltetési és adatbiztonsági szabályzatának elfogadásáról szóló 18/2018. (I.25.) „kt.” sz. határozat módosítására | Dobos László polgármester |
| 1. Javaslat a Karcagi Laktanyában lévő 5376/40 hrsz-ú 90,28 m2 alapterületű nem lakás céljára szolgáló helyiség Karcagi Hagyományőrző Talpas Íjászkör Egyesület részére történő pályázaton kívüli bérbeadásáról szóló 23/2017. (I.26.) „kt” sz. határozat módosítására | Dobos László polgármester |
| 1. Javaslat a Karcag, Széchenyi István sugárút 83. C épület sz. 3. alatti önkormányzati bérlakás pályázat útján történő bérbeadására | Dobos László polgármester |
| 1. Jelentés a lejárt határidejű határozatok végrehajtásáról | Rózsa Sándor jegyző  Dr. Czap Enikő aljegyző  Dr. Bukács Annamária irodavezető  Szabóné Bóka Réka költségvetési csoportvezető  Nyester Ferenc önkormányzati tanácsadó  Gulyás Ferencné intézményvezető |
| 1. Javaslat a Karcagi Laktanyában található 5376/40 hrsz-ú ingatlanból 100 m2 nagyságú terület Tóth Sándor részére történő bérbeadásáról szóló 26/2018. (I.25.) „kt” sz. határozat módosítására | Dobos László polgármester |
| 1. Javaslat a Karcag, Kisújszállási út 306. szám alatt lévő 65 mˇ2 alapterületű önkormányzati bérlakás bérbeadására | Dobos László polgármester |
| 1. Javaslat az ívóvízhálózat és a szennyvízhálózat rekonstrukciójára vonatkozó pályázatok benyújtására | Dobos László polgármester |
| 1. Javaslat a víziközművek energiahatékonyságának fejlesztése támogatás igénylésére | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**23/2019. (II.28.) „kt.” sz. h a t á r o z a t**

**a Karcag Városi Önkormányzat Képviselő-testülete 2019. február 28-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy az **18-től 19-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 11 igen szavazat, nemleges szavazat, tartózkodás nem volt.

**24/2019. (II.28.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **18-tól 19-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Február 25-én, hétfőn volt a **Kommunizmus Áldozatainak Emléknapja,** ezen a napon emlékezünk a több tízezer, családjától elválasztott és kényszermunkatáborba hurcolt honfitársunkra, a koholt vádak alapján mészárszékre küldött nemzettársainkra, az ellenállóként mártírhalált halt hősökre.

**Együttérzésünk jeléül kérte, hogy egy perces néma felállással tisztelegjenek az áldozatok és hozzátartozóik előtt.**

***– 1 perces néma felállás –***

**Dobos László polgármester:** A napirendek megtárgyalása előtt köszönteni szeretném **Kabai Annamáriát,** a Karcagi Kátai Gábor Kórházszakasszisztensét**,** aki a Magyar Ápolók Napja alkalmából– kiemelkedő szakmai munkájának elismeréseként **– Pro Sanitate Díjban részesült.**

A rangos elismeréshez az önkormányzat nevében szívből gratulált, további munkájához minden jót kívánt!

Felkérte, hogy legyen szíves kifáradni és a virágcsokrot átvenni!

***– Kabai Annamária köszöntése, virágcsokor átadása –***

**Dobos László polgármester:** Köszöntötte továbbá **Szopkó Lászlóné és Ézsiás Antal gazdálkodókat,** akik a Jász-Nagykun-Szolnok Megyei Gazdafórum Öntözési szakmai konferencián, – kiemelkedően tevékenykedő gazdálkodásukért – az **"Év Gazdája" Díjban** részesültek**.**

A kitüntetésekhez az önkormányzat nevében gratulált, további tevékenységükhöz erőt, egészséget kívánt!

Felkérte, hogy legyenek szívesek kifáradni, a virágcsokrot és az ajándékot átvenni!

***– Szopkó Lászlóné és Ézsiás Antal köszöntése, virágcsokor és ajándék átadása –***

**Dobos László polgármester:** Köszöntötte **Barta Mihály főtörzsőrmester** **urat**, a Karcagi Katasztrófavédelmi Kirendeltség hivatásos tűzoltóját, aki – a Megyei Tűzoltószövetség és a Megyei Polgári Védelmi Szövetség által alapított – a 2018-as év **Jász-Nagykun-Szolnok megye vonulós tűzoltója** díjban részesült.

A méltó elismeréshez az önkormányzat nevében gratulált, további munkájához kitartást, jó erőt, egészséget kívánt!

Felkérte, hogy legyen szíves kifáradni és az ajándékot átvenni!

***– Barta Mihály ajándék átadása –***

**Dobos László polgármester:** Bejelentette, hogy a szabadságolási tervtől eltért, a két ülés között eltelt időszakban 2019. február 4-én és 5-én vett ki szabadságot.

**Dobos László polgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **"Február 1-jén** a Kátai Gábor Kórházban a népegészségügyi szűréseken való részvételre ösztönző kommunikációs kampányt szerveztek. A résztvevőket Nagyné László Erzsébet főigazgató és Dobos László polgármester köszöntötte.
* **Február 2-án** a Megyei Önkormányzat szervezésében került megrendezésre a XVII. Megyebál, melyen Dobos László polgármester képviselte az önkormányzatot.

## Február 7-én rendezte meg a Pedagógiai Oktatási Központ és a Déryné Kulturális, Turisztikai, Sport Központ és Könyvtár az általános iskolás felső tagozatos diákok számára meghirdetett *„Szép magyar beszéd”* verseny területi fordulóját a Csokonai Könyvtárban.

* **Február 7-én** Szűcs Imre fazekas, a Népművészet Mestere munkáiból nyílt kiállítás a Györffy István Nagykun Múzeumban. Az alkotót és munkáit dr. Füvessy Anikó néprajzkutató mutatta be. A megnyitón részt vett Pánti Ildikó képviselő.
* **Szintén február 7-én** koszorúzással, **8-án** előadásokkal emlékeztekKarcag szülöttére, a 75 éve született Mándoky Kongur István turkológus, nyelvészre tudóstársai, barátai, egykori iskolatársai és tisztelői. A rendezvényeken Szepesi Tibor képviselte Karcag Város Önkormányzatát.
* **Február 8-án** tartotta éves közgyűlését az Országos Nyugdíjas Polgári Egyesület. Jelen volt Pánti Ildikó képviselő.
* **Február 14-e és 17-e között** harmadik alkalommal került sor az Asztalitenisz Országos Diákolimpia döntőjére a Városi Sportcsarnokban. A versenyen az ország 400 asztaliteniszezője vett részt az alsó tagozatosoktól a középiskolás korosztályig. A sporteseményen Pánti Ildikó és Szepesi Tibor vettek részt az önkormányzat képviseletében.
* A Györffy István Katolikus Általános Iskola **február 11-e és 15-e között** rendezte meg a Györffy Napok programjait. A rendezvénysorozat programjain jelen voltak Pánti Ildikó, Molnár Pál és Karcagi Nagy Zoltán képviselők. A Györffy István születésének 135. évfordulója alkalmából rendezett ünnepségen Dobos László polgármester és Pánti Ildikó képviselő helyezett el koszorút a Múzeumparkban található szobornál.
* **Február 15-én** a Györffy Néptánc Gála című rendezvénynek a Déryné Kulturális Központ adott otthont. A rendezvényen Karcagi Nagy Zoltán és Molnár Pál képviselők, valamint Dobos László polgármester képviselték a város vezetését. Megnyitó beszédet mondott Pánti Ildikó képviselő.
* **Február 17-én** rendezték meg a Déryné Kulturális Központban a DDC Sport Egyesület Országos Minősítő Fashion Dance és Rock & Show farsangi táncversenyét. A verseny résztvevőit Karcagi Nagy Zoltán képviselő köszöntötte.

* **Február 20-án** rendezte meg a Madarász Imre Egyesített Óvoda a Karcag és Térsége Tehetségsegítő Tanács szakmai fórumát az Ifjúsági házban. A szakmai fórumon Pánti Ildikó képviselő vett részt.
* **Február 21-én** került sor a biztonságpolitikai esték újabb rendezvényére *Húsz év a NATO-ban, sikerek és nehézségek* címmel a Déryné Kulturális Központban. Az előadó dr. Demkó Attila, biztonság- és védelempolitikai szakértő, az est házigazdája dr. Fazekas Sándor országgyűlési képviselő volt. Az előadáson részt vettek Pánti Ildikó, Molnár Pál és Szepesi Tibor képviselők, Kovács Szilvia alpolgármester, valamint Dobos László polgármester.
* **Február 22-én** került megrendezésre a Wass Albert felolvasó est a Nagykun Református Iskolában. A város önkormányzatát Pánti Ildikó képviselte a rendezvényen.
* **Február 25-én,** a kommunista diktatúra áldozatainak emléknapján Dobos László polgármester és Gyurcsek János alpolgármester koszorúzással emlékeztek az áldozatok emlékére állított kopjafánál.
* **Február 25-én** a „Mindig van remény” Daganatos Betegekért Alapítvány és a Karcagi Római Katolikus Egyházközösség által szervezett *Mennyország és pokol az afrikai orvos missziókban* című rendezvényen, a Györffy István Katolikus Általános Iskolában Kovács Szilvia alpolgármester vett részt a város önkormányzatának képviseletében.
* **Február 26-án** tartották a Zöldfa úti Idősek Otthonában a farsangi ünnepségét. A rendezvényen jelen voltak Pánti Ildikó és Molnár Pál képviselők.
* **Február 27-én** az Agrárminisztérium *Ments meg egy kertet* elnevezésű program 2018. évi díjátadó ünnepségén elismerésben részesültek a Szentannai Sámuel Középiskola kertművelői. Az ünnepélyen Kovács Szilvia alpolgármester képviselte városunkat."

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**25/2019. (II.28.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Lengyel János képviselő:** Sajnos többször előfordult már, hogy temetésen gyászszertartás közepette megszólal a Family Frostos autó és végig szirénázza a szertartást. Megkérdezte, hogy lehet-e ez ellen tenni?

Javasolta, hogy alkossanak rendeletet, melyben legalább temetési időpontokban korlátozzák a szirénázást. Ez a rendelet vonatkozhatna minden hangosan szirénázó és hangosan bemondó járműre.

Kérte továbbá polgármester úrtól, hogy kísérje figyelemmel az elektronikai eszközöket szétszerelő üzemet, az EHULL-t, mivel folyamatosan halmozódik a szemét. Tudja, hogy nincs befolyása az önkormányzatnak a cégre, de mindenki érdeke, hogy ne legyenek Európa szemétlerakója.

Ismét szólt a Vadvirág parkolójáról, mely Karcag város fenntartása alatt áll és nagyon szemetes, úgy néz ki, mint egy szemétlerakó. Kérte polgármester urat, hogy takarítassa ki a parkolót. Javasolta már korábban is, hogy szedjenek parkolási díjat és a bevétel fedezné a parkoló tisztántartását. Javasolta továbbá, hogy erre a területre is helyezzenek ki kamerát, amely a szemetelést is visszaszorítaná.

**Dobos László polgármester:** Véleménye szerint képviselő úrnak az első kérdése teljes mértékben megoldhatatlan, az árusításhoz semmi köze nincs az önkormányzatnak. Több szervezet használ megkülönböztető jelzést, nyilván akkor, amikor szükség van rá. Mit szólna a katasztrófavédelem, a rendőrség, a tűzoltóság, a mentők, ha rendeletben szabályoznák a tevékenységüket. Semmiképp sem megoldható, nem tudhatják, mikor vannak a temetések. Mit szólnának a bajbajutottak, ha korlátozás miatt nem tudnának a segítséghez jutni.

Az EHULL nem önkormányzati cég, magánkézben van. Valószínű, hogy tudatosan rendezik a hulladékokat. Fog szólni nekik, hogy próbáljanak meg gyorsítani a feldolgozáson.

Megkérte a városgondság igazgatóját, hogy a Vadvirág parkolóját takarítsák ki.

**Szepesi Tibor képviselő:** Bejelentette, hogy február 15-én tartotta Kisújszálláson a Nagykun Hagyományőrző Társulás az év eleji soros ülését, ahol két fontos napirend került elfogadásra. A társulás pályázatot írt ki a társult önkormányzatok területén működő hagyományőrző civilszervezetek támogatására. A pályázati keret 1 MFt, 200 ezer Ft-ra lehet pályázni a hagyományőrzés témakörében. Valamennyi Karcagon működő hagyományőrző civilszervezetnek ajánlotta ezt a pályázatot. Kérte, hogy a karcagi honlapon legyen elérhető ez a pályázati űrlap.

A másik szintén egy pályázat, egy 500 ezer Ft-os keretösszegben a hagyományőrzés területén kiadványalapról döntött a társulás. Olyan kiadványok megjelentetésére van lehetőség, amely ugyanerről a témakörről szól. Ezt is kéri, hogy Karcag honlapján elérhető legyen.

**Dobos László polgármester:** Megköszönte a tájékoztatást és kérte, hogy éljenek a pályázati lehetőséggel.

**Molnár Pál képviselő:** A városban vannak olyan gyalogátkelőhelyek, amelyek nincsenek útburkolati jellel ellátva. Ezek közül kiemelte a Bikás ház előtti illegális átkelőhelyet. Megkérdezte, hogy nem lehetne ott kialakítani egy gyalogátkelőhelyet, mert nagyon-nagyon indokolt lenne.

A Vadvirág parkolóját természetesen a városgondnokság rendbe fogja tenni. A munkák során azt tapasztalják, hogy már karcagi vállalkozók is kamionparkolónak használják. Megkérdezte polgármester úrtól, nem lehetne-e megoldani azt, – ahogy évekkel ezelőtt volt – hogy egy helyi vállalkozó működtetné?

**Dobos László polgármester:** A gyalogátkelőhelyek kérdését természetesen át fogják tekinteni, folyamatosan figyelik. Javasolta, hogy minden képviselő a 2 MFt-os képviselői keret terhére a sajátkörzetében gondoskodjon arról, hogy ezek a gyalogátkelőhelyek fel legyenek festve.

A Vadvirág parkolóját nem rég bejárták, és komolyabb szándékaik vannak. Reményeik szerint rövid idő alatt megoldódik és nem lesz elhagyatott terület. Amennyiben meglesznek az információi, természetesen azonnal megossza a képviselő-testülettel.

**Andrási András képviselő:** A lakosság nagy örömmel fogadja az elkészülendő kerékpárutat. Megkérdezte, hogy milyen szinten vannak a tervek és lehet-e még esetleg a nyomvonalon módosítani? Amennyiben lehet, lennének javaslatok.

**Dobos László polgármester:** Ezen utólag már változtatninem lehet, be kellett adni egy bizonyos tervet a pályázattal és azt kell megvalósítani.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a Karcag Városi Önkormányzat 2018. évi költségvetéséről szóló 1/2018. (I.26.) rendelet módosítására |

**Dobos László polgármester:** Az utolsó módosítás óta eltelt időszak pénzmozgásait tartalmazza ez a rendeletmódosítás.

Kérdés, hozzászólás van-e?

Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke: "A vonatkozó jogszabályi előírások alapján a Képviselő-testület a költségvetési rendeletet negyedévente módosítja. Jelen javaslat a decemberi módosítás óta eltelt időszakban ismertté vált előirányzat változásokat tartalmazza.

Jelen módosító javaslat összességében 513.019.458,- Ft bevételi- és kiadási előirányzat növekedést tartalmaz.

Bevételi oldalon ki kell emelni:

Kötelező feladatainkhoz működési célra összesen 22.858.298,- Ft működési támogatást kaptunk. Közfoglalkoztatás támogatására önkormányzati szinten 21.914.568,- Ft támogatás érkezett, beépítésre került a novemberi gyermekvédelmi támogatás 7.806.000,- Ft összege, valamint a NŐ-KÖZ-PONT pályázat támogatása 39.016.952,- FT.

Felhalmozási célú támogatásként a Karcag Kincse élmény- és gasztronómiai park kialakítására kapott központi támogatás 400.000.000,- Ft-os összege került beépítésre.

Működési bevételként 21.423.648,- Ft került előirányzatosításra.

Kiadási oldalon:

A beépített bevételek meghatározott feladatokra lebontása és kiemelt előirányzatok közötti átcsoportosítások történtek meg intézményi és önkormányzati szinten. Intézményi körben önkormányzati támogatás elvonás és többlettámogatás biztosítása történt meg.

Így Önkormányzatunk 2018. évi költségvetése végleges bevételi-, és kiadási főösszegének finanszírozási műveleteket is tartalmazó módosított előirányzata 8.306.176.707,- Ft."

A bizottság támogatta a napirendet és a képviselő-testületnek is elfogadásra javasolta.

**Szepesi Tibor képviselő, a Költségvetési Intézmények Érdekegyeztető Fórumának elnöke:** A fórum is megtárgyalta a módosítást, támogatta és a képviselő-testületnek is elfogadásra javasolta.

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. 2 tartózkodás. Nemleges szavazat nem volt.

Karcag Városi Önkormányzat Képviselő-testületének

**4/2019. (III.01.) önkormányzati rendelete**

**a Karcag Városi Önkormányzat 2018. évi költségvetéséről szóló 1/2018. (I.26.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) és f) pontjában, az államháztartásról szóló 2011. évi CXCV. törvény 23-24. §-ában meghatározott jogalkotói jogkörében, a Magyarország gazdasági stabilitásáról szóló 2011. évi CXCIV. törvény 10- 10/E. §-aiban, a Magyarország helyi önkormányzatairól szóló 2011. évi CLXXXIX. törvény 42. § 1. pontjában, és a Magyarország 2018. évi központi költségvetéséről szóló 2017. évi C. törvényben meghatározott feladatkörében eljárva az alábbi rendeletet alkotja:

**1**. § A Karcag Városi Önkormányzat 2018. évi költségvetéséről szóló 1/2018. (I.26.) önkormányzati rendeletének (a továbbiakban: Rendelet) 3. § (1) –(3) bekezdése helyébe a következő rendelkezés lép:

„3. § (1) A Képviselő-testület az Önkormányzat 2018. évi költségvetése – a (2) bekezdésében meghatározott finanszírozási műveletek nélküli – bevételi főösszegét 5.284.053.271,- Ft-ban, a kiadási főösszegét pedig 8.089.386.288,- Ft-ban határozza meg a hiány összege 2.805.333.017,- Ft.

(2) A 2018. évi költségvetés egyensúlya az alábbi finanszírozási műveletekkel biztosítható:

2018. évre vonatkozóan a hiány működési belső finanszírozására szolgáló bevétel 1.011.198.220,- Ft, a fejlesztés belső finanszírozására szolgáló bevétel 1.794.134.797,- Ft.

(3) Finanszírozási bevételek összege 3.022.123.436,- Ft, finanszírozási kiadások összege 216.790.419,- Ft, finanszírozási bevételek és kiadások egyenlege 2.805.333.017,- Ft.”

**2. §** (1) A Rendelet 4. § (1) bekezdésében meghatározott 1. sz melléklet helyébe jelen rendelet 1. sz. melléklete lép.

(2) A Rendelet 4. § (1) bekezdésében meghatározott 2. sz melléklet helyébe jelen rendelet 2. sz. melléklete lép.

(3) A Rendelet 4. § (1) bekezdésében meghatározott 3. sz melléklet helyébe jelen rendelet 3. sz. melléklete lép.

(4) A Rendelet 4. § (1) bekezdésében meghatározott 4. sz melléklet helyébe jelen rendelet 4. sz. melléklete lép.

(5) A Rendelet 4. § (1) bekezdésében meghatározott 5. sz melléklet helyébe jelen rendelet 5. sz. melléklete lép.

(6) A Rendelet 4. § (1) bekezdésében meghatározott 6. sz melléklet helyébe jelen rendelet 6. sz. melléklete lép.

(7) A Rendelet 4. § (1) bekezdésében meghatározott 7. sz melléklet helyébe jelen rendelet 7. sz. melléklete lép.

(8) A Rendelet 4. § (1) bekezdésében meghatározott 8. sz melléklet helyébe jelen rendelet 8. sz. melléklete lép.

(9) A Rendelet 4. § (1) bekezdésében meghatározott 11. sz melléklet helyébe jelen rendelet 9. sz. melléklete lép.

(10) A Rendelet 4. § (1) bekezdésében meghatározott 14. sz melléklet helyébe jelen rendelet 10. sz. melléklete lép.

(11) A Rendelet 4. § (1) bekezdésében meghatározott 15. sz melléklet helyébe jelen rendelet 11. sz. melléklete lép.

1. **§** (1) Ez a rendelet a kihirdetést követő napon lép hatályba és az azt követő napon hatályát veszti.

(2) E rendelet rendelkezéseit az előirányzatok vonatkozásában 2018. január 01. napjától kell alkalmazni.

K a r c a g, 2019. február 21.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

A törvényi előírások alapján Önkormányzatunknak lehetősége van a 2018. évre szóló költségvetési rendelet módosítására. A rendelet-tervezet tartalmazza a Képviselő-testületi döntéseket, az Önkormányzat irányítása alá tartozó költségvetési szervek által beadott előirányzatok közötti átcsoportosítási kérelmeket, a központi költségvetésből időközben lebontott támogatásokat, hozzájárulásokat, valamint az egyes feladatokhoz az átvett pénzeszközök előirányzatosítását.

**RÉSZLETES INDOKOLÁS**

1. **§-hoz**

A bevételi főösszeg és a kiadási főösszeg változásáról rendelkezik.

1. **§-hoz**

A rendelet mellékleteinek változásáról rendelkezik.

**3. §-hoz**

A rendelet hatályba lépéséről rendelkezik.

**4/2019. (III.01.) önkormányzati rendelet melléklete e jegyzőkönyvhöz 1. sz. mellékletként csatolva**

|  |  |
| --- | --- |
| **2. napirendi pont:** | Javaslat a közterületi térfigyelő kamerarendszer működtetéséről szóló 2/2018. (I.26.) rendelet módosítására |

**Dobos László polgármester:** 2017. évben 12 térfigyelő kamera és 4 rendszámfelismerő rendszer került felszerelésre. 2018-ban újabb 18 db térfigyelő kamera került kiépítésre a város különböző pontjain. Az új kamerák felsorolása teszi szükségessé a rendelet módosítását.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének 5/2019. (III.01) önkormányzati rendelete**

**a közterületi térfigyelő kamerarendszer működtetéséről szóló 2/2018. (I.26.) rendelet módosításáról**

Karcag Városi Önkormányzat Képviselő-testülete Magyarország Alaptörvénye 32. cikk (1) bekezdés a) pontja, valamint a (2.) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 17. pontjában meghatározott feladatkörében eljárva - figyelemmel a közterület-felügyeletről szóló 1999. évi LXIII. törvény 1. § (2) és (6) bekezdésére, a 22. § (1) bekezdésére, valamint az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontjában foglaltakra, a közterületi térfigyelő kamerarendszer működtetéséről szóló 2/2018. (I. 26.) rendeletét (továbbiakban: R.) az alábbiak szerint módosítja:

**1.§** A R. 1. számú mellékletének helyébe jelen rendelet 1. számú melléklete lép.

2. § Jelen rendelet a kihirdetést követő napon lép hatályba és azt követő napon hatályát veszti.

Karcag, 2019. február 18.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**1. számú melléklet az 5 /2019. (III.01.) számú önkormányzati rendelethez**

Képfelvevők helye és a képfelvevőkkel megfigyelt közterületek felsorolása

|  |  |  |
| --- | --- | --- |
|  | **Helyszín** | **Térfigyelő rendszer funkciója** |
| 1. | Madarasi út Kálvin utca kereszteződése (Gimnázium épülete) | térfigyelő rendszer |
| 2. | Kossuth tér Nagykunsági Áruház épülete | térfigyelő rendszer |
| 3. | Kossuth tér Széchenyi sugárút felőli vége | térfigyelő rendszer |
| 4. | Kacsóh utca Kertész József utca kereszteződése | térfigyelő rendszer |
| 5. | Dózsa György út Vágóhíd utca kereszteződése | térfigyelő rendszer |
| 6. | Madarasi út volt OMV benzinkút mellett | térfigyelő rendszer,  rendszámfelismerő pont |
| 7. | Kisújszállási út volt Állatkórház előtt | térfigyelő rendszer,  rendszámfelismerő pont |
| 8. | Gyarmati út | térfigyelő rendszer,  rendszámfelismerő pont |
| 9. | Vasútállomás | térfigyelő rendszer |
| 10. | Püspökladányi út PENNY Áruház előtt | térfigyelő rendszer,  rendszámfelismerő pont |
| 11. | Széchenyi sugárút Nyár utca kereszteződése | térfigyelő rendszer |
| 12. | Püspökladányi u.- Kálvin u. kereszteződés | Térfigyelő rendszer |
| 13. | Damjanich u.-Füredi u. kereszteződés | térfigyelő rendszer |
| 14. | Deák krt.-Liget u. kereszteződés | térfigyelő rendszer |
| 15. | Kátai G. u.- Rimaszombathy u. kereszteződés | térfigyelő rendszer |
| 16. | Damjanich u.-Cserepes u. kereszteződés | térfigyelő rendszer |
| 17. | Hideg u.-Napsugár u. kereszteződés | térfigyelő rendszer |
| 18. | Napsugár u.-Északi u. kereszteződés | térfigyelő rendszer |
| 19. | Vágóhíd u.- Daru u. kereszteződés | térfigyelő rendszer |
| 20. | Vasút u.-Gyarmati u. kereszteződés | térfigyelő rendszer |
| 21. | Arany János u.-Nyár u. kereszteződés | térfigyelő rendszer |
| 22. | Haladás u.-Báthory u. kereszteződés | térfigyelő rendszer |
| 23. | Báthory u.-Pálya u. kereszteződés | térfigyelő rendszer |
| 24. | Pálya u.-Vajda u. kereszteződés | Térfigyelő rendszer |
| 25. | Vajda u.-Tiszta u. kereszteződés *2 db* | Térfigyelő rendszer |
| 26. | Búzavirág u.-Szűcs S. u. kereszteződés | Térfigyelő rendszer |
| 27. | Szentannaiu.-Kert u. kereszteződés | Térfigyelő rendszer |
| 28. | Sajó u.-.Bodrog u. kereszteződés | Térfigyelő rendszer |
| 29. | Kórház úti lakótelep Kosárlabda liget | Térfigyelő rendszer |

**Á L T A L Á N O S I N D O K O L Á S**

Karcag Városi Önkormányzatának a közterületi térfigyelő kamerarendszer kiépítésével célja a városban a közbiztonság növelése, a közterület általános rendjének biztosítása, a térfigyelő rendszer által lefedett területen található vagyon megóvása, a közterület felügyelet tevékenységének, a rendőrség bűnüldöző munkájának elősegítése, a lakosság, a városba látogatók biztonságérzetének növelése, a jogsértések visszaszorítása. A 2018-ban felszerelt kamerák helyeinek beépítése.

A képfelvevők elhelyezésére, a felvételek felhasználására és adatkezelésre vonatkozóan a rendőrségről szóló 1994. évi XXXIV. törvény, a közterületfelügyeletről szóló 1999. évi LXIII. törvény, valamint az információs önrendelkezési jogról és az információszabadságról szóló 2011. évi CXII. törvény az irányadó.

**R É S Z L E T E S I N D O K O L Á S**

1. **§ -hoz**

Rendelkezik az 1. számú melléklet kiegészítéséről

**2. § -hoz**

Rendelkezik a rendelet hatályba lépéséről.

|  |  |
| --- | --- |
| **3. napirendi pont:** | Javaslat a közterületek elnevezéséről, valamint az ingatlanok házszámozásáról szóló 23/2013. (VI.28.) önkormányzati rendelet módosítására |

**Dobos László polgármester:** Az elmúlt időszakban több tulajdonos kezdeményezte, hogy a tulajdonát képező külterületi tanyás ingatlan címe kerüljön megállapításra. Javasolta, hogy az előterjesztésben található 4 ingatlan kerüljön be a rendeletbe.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének 6/2019. (III.01.)**

**önkormányzati rendelete**

**a közterületek elnevezéséről, valamint az ingatlanok házszámozásáról szóló 23/2013. (VI. 28.) önkormányzati rendelet módosításáról**

Karcag Városi Önkormányzat Képviselő-testülete a Magyarország Alaptörvénye 32. cikk (1) bekezdése a) pontjában, a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. § 8. pontjában és 143. § (3) bekezdésében meghatározott jogalkotói hatáskörében, a Mötv. 13. § (1) bekezdésének 3. pontja alapján meghatározott feladatkörében eljárva a közterületek elnevezéséről, valamint az ingatlanok házszámozásáról szóló 23/2013. (VI. 28.) önkormányzati rendeletet (továbbiakban: R.) az alábbiak szerint módosítja:

**1.§** A R. 9. § (1) bekezdés b) pontjában szereplő „amennyiben ez a megoldás nem alkalmazható„ szövegrész helyébe a „vagy” szövegrész kerül.

**2. §** A R. 4. számú melléklete az alábbi pontokkal egészül ki:

|  |  |  |  |  |  |
| --- | --- | --- | --- | --- | --- |
| 7. | Karcag, külterület 0268/4 | Szűcs |  | tanya | 1 |
| 8. | Karcag, külterület 02409/2 | Mészáros |  | tanya | 1 |
| 9. | Karcag, külterület 01411/3 | Varsányi halas |  | tanya | 1 |
| 10. | Karcag, külterület 01911 | Szopkó |  | major | 1 |

**3. §** Jelen rendelet a kihirdetését követő napon lép hatályba és az azt követő napon hatályát veszti.

K a r c a g, 2019. 02. 20.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

Az Alaptörvény 32. cikk (1) bekezdés a) pontja értelmében a helyi önkormányzat a helyi közügyek intézése körében a törvény keretei között rendeletet alkot.

Az Alaptörvény 32. cikk (2) bekezdése értelmében feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

A központi címregiszterről és a címkezelésről szóló 345/2014. (XII. 23.) Korm. rendelet (továbbiakban: KR.) 13. § (3) bekezdése értelmében az (1) bekezdésben foglaltak szerint megközelíthető, azonban elkülönülten, megjelenését tekintve szigetszerűen elhelyezkedő külterületi ingatlan – különösen tanya – esetén a címet elsősorban a tulajdonos által javasolt elnevezés szerint kell megállapítani.

A KR. 13. § (5) bekezdése értelmében a tulajdonos elnevezésre irányuló javaslatát el kell fogadni, ha az elnevezés a tulajdonos vezetékneve szerepeltetésére irányul és a település közigazgatási területén nincsen másik külterületi ingatlan ugyanezzel a névvel. Minden más esetben a tulajdonos által javasolt elnevezés akkor fogadható el, ha az az adott ingatlan pontos beazonosítását lehetővé teszi és a javasolt elnevezés nem sérti a közízlést, nem kelt megbotránkozást, nem félrevezető és a magyar nyelv helyesírási szabályainak is megfelel.

A jogalkotásról szóló 2010. évi CXXX. törvény 7. § (1) bekezdése értelmében a jogszabályban meg kell határozni a hatálybalépésének napját, amely a jogszabály kihirdetését követő valamely nap lehet.

**RÉSZLETES INDOKOLÁS**

1. §-hoz

A házszámok megállapításának pontosítása, egyszerűsítése.

2. §-hoz

A külterületi tanyás ingatlanok címének megállapítása.

3. §-hoz

A rendelet hatályba lépésének meghatározása

|  |  |
| --- | --- |
| **4. napirendi pont:** | Beszámoló a Déryné Kulturális, Turisztikai, Sport Központ és Könyvtár 2018. évi tevékenységéről |

**Dobos László polgármester:** Köszöntötte Szepesi Tibor igazgató urat, aki szóbeli kiegészítést kívánt tenni.

**Szepesi Tibor képviselő, a Déryné Kulturális, Turisztikai, Sport Központ és Könyvtár igazgatója:** Az anyagban leírásra került mind az a tevékenység, amelyet 2018-ban végzett a Déryné. A képviselő-testület tagjai meg is kapták azokat a kiadványokat, amelyek nem kerülhettek be terjedelmüknél fogva a beszámolóba. Ilyen a kalendárium, illetve a frissen megjelent 2019-es rendezvénynaptár.

A másik kiadvány az nem feltétlen Karcagon jelenik meg, hanem a környező településeken, a Tisza-tavi régióban. Ez is jelzi azt a turisztikai munkát, melyet az intézmény végez.

Megköszönte mindazoknak a segítségét, támogatását, akik a városvezetés részéről az intézmény irányában mutatódtak az elmúlt évben is. Megköszönte a város lakosságának is, hogy nagyon pozitívan állnak hozzá a rendezvényekhez. Hiszen a munkájukat elsősorban a hagyományok és azok az érdeklődési körök határozzák meg, melyek a városra jellemzőek.

A következő napirendi pontban pedig az ez évi munkatervben is ezek az elképzelések kapnak helyet és szerepelnek. Úgy gondolja, hogy ez jól mutatja azt az összefogást, amely a városi rendezvények megvalósítása során is megvalósul.

Megköszönte a civilszervezeteknek, az oktatási, nevelési intézményeknek, a városi intézményeknek azt a sok-sok segítséget, amelyet irányukban nyújtanak, hiszen valóban csak ilyen közös összefogással lehet nagy rendezvényeket megvalósítani.

Köszönetet mondott a támogatásért, a segítségért, reméli mindenki megelégedésére szolgált az a tevékenység, amelyet 2018-ban végeztek, és amelyet 2019-ben próbálnak végezni.

Köszönetet mondott továbbá a kollégáinak is, a sok-sok munkáért, amelyet az előző évben sikeresen együtt tudtak végezni.

**Dobos László polgármester:** Kérdés, hozzászólás van-e?

**Pánti Ildikó képviselő, az Idegenforgalmi, társadalmi és Külkapcsolati Bizottság elnöke:** Természetesen az oktatási és az idegenforgalmi bizottság is tárgyalta a beszámolót és a munkatervet. Mindkét bizottságnak egyhangú megállapítása, hogy a Déryné által szervezett rendezvények, programok színvonala, látogatottsága példaértékű. Öröm az, hogy a városban működő szervezeteknek, egyesületeknek lehetőséget ad telephelyként egy-egy rendezvény megtartására. Mind két bizottság a képviselő-testületnek elfogadásra javasolta a napirendeket és további eredményes munkát kívánt igazgató úrnak és munkatársainak is.

**Dobos László polgármester:** Valóban végtelen sok esemény volt a városban az elmúlt évben. Nagyon sokrétű, rendkívül összetett feladatot lát el az intézmény magas színvonalon. Gratulált és köszönetet mondott igazgató úrnak, valamint minden munkatársának.

További kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**26/2019. (II. 28.) „kt." sz. határozat**

**Beszámoló a Déryné Kulturális, Turisztikai, Sport Központ és Könyvtár 2018. évi tevékenységéről**

A Karcag Városi Önkormányzat Képviselő-testülete (továbbiakban Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX Tv. 10. § bekezdésében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78./I. § (4) bekezdésének b) pontjában biztosított feladatkörében eljárva az alábbiak szerint dönt:

1. A Képviselő-testület a Déryné Kulturális, Turisztikai, Sport Központ és Könyvtár 2018. évi tevékenységéről szóló beszámolóját a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal, Nagyné Major Mária intézményi és civil kapcsolatok ügyintézője, helyben
7. Déryné Kulturális, Turisztikai, Sport Központ és Könyvtár Karcag, Dózsa György u.5-7.

|  |  |
| --- | --- |
| **5. napirendi pont:** | Javaslat a Déryné Kulturális, Turisztikai, Sport Központ és Könyvtár 2019. évi munkatervének jóváhagyására |

**Dobos László polgármester:** Megállapította, hogy igazgató úr szóbeli kiegészítést kíván tenni.

**Szepesi Tibor képviselő, a Déryné Kulturális, Turisztikai, Sport Központ és Könyvtár igazgatója:** A hagyományok és azok a közösségek kérései kerültek a 2019. évi munkatervben is, amelyek már a megszokott módon az előző évtizedekben is megfogalmazásra kerültek. Van néhány olyan újítás, amelyeket szeretnének a különböző rendezvényeken bevezetni, hiszen mindig egyfajta folyamatos megújulást igényel, hogy ne ugyanabban a rendben menjen végig egy-egy rendezvény. Ilyen a Birkafőző Fesztivál és a Nagykunsági Kulturális Napok, mely már a tavalyi évben is megújult, amit tovább szeretnének folytatni.

Minden korosztályt meg szeretnének szólítani, céljuk az, hogy mindenki megtalálja a kedvére valót az éves programban. Remélik, hogy örömmel fogadják azokat az újításokat, amelyeket próbálnak megvalósítani.

Mindenkit arra biztatott, hogy lapozgassa a rendezvénynaptárt és a programokra is minél többen látogassanak el. Mindenkit nagy szeretettel várnak!

**Dobos László polgármester:** Az idén két nem szokványos rendvényre kerül sor, az egyik a jászkunkapitányok avatása, a másik pedig a Nagykun Diák Sportviadal, melyet az idén Karcag város rendez meg.

A munkaterv megvalósításhoz sok erőt kitartást kívánt igazgató úrnak és munkatársainak.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**27/2019. (II. 28.) „kt." sz. határozat**

**a Déryné Kulturális, Turisztikai, Sport Központ és Könyvtár 2019. évi munkatervének jóváhagyására**

A Karcag Városi Önkormányzat Képviselő-testülete (továbbiakban Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX Tv. 10. § bekezdésében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78./I. § (4) bekezdésének b) pontjában biztosított feladatkörében eljárva az alábbiak szerint dönt:

1. A Képviselő-testület a Déryné Kulturális, Turisztikai, Sport Központ és Könyvtár 2019. évi munkatervét a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal, Nagyné Major Mária intézményi és civil kapcsolatok ügyintézője, helyben
7. Déryné Kulturális, Turisztikai, Sport Központ és Könyvtár Karcag, Dózsa György u.5-7.

**27/2019. (II. 28.) „kt." sz. határozat melléklete**

A

Déryné Kulturális, Turisztikai, Sport Központ és Könyvtár

2019. évi munkaterve

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rögzíti a települési önkormányzatok közművelődési feladatait. A hivatkozott törvény 78./I § (4) bekezdésének b. pontja alapján a fenntartó hagyja jóvá az általa fenntartott közművelődési intézmény költségvetését és éves munkatervét.

A Déryné Kulturális, Turisztikai, Sport Központ és Könyvtár 2019. évi munkatervét a vonatkozó magasabb jogszabályok, az alapító okiratában meghatározottak, az önkormányzat közművelődési feladatairól szóló 23/2007 (VI. 1.) önkormányzati rendelet, a közművelődés terén kialakult hagyományok, az anyagi lehetőségek és a közművelődésben résztvevő lakossági igények figyelembevételével készítettük el.

* Minden rendelkezésünkre álló lehetősséggel (humánerőforrás, szakértelem, kreatív gondolkodás, tenni akarás, együttműködés), valamint meglévő technikai eszközeink igénybevételével azon leszünk, hogy a hagyományos városi kis és nagy rendezvények, és az általunk tervezett programok megvalósuljanak.
* A rendezvények szervezése során kiemelt figyelmet fordítunk arra, hogy minden korosztály találjon számára vonzó programot.
* A korábbi évekhez hasonlóan ebben az évben is kiemelten fontosnak tartjuk a kiscsoportok és amatőr művészeti csoportok működésének segítését, a lehetőségekhez mérten a tárgyi feltételek javítását.
* Fontosnak tartjuk új kezdeményezések felkarolását, a kialakuló klubok, közösségek működésének segítését.
* Feladatunk a valódi értékek felismertetése, átadása, a programjainkon résztvevő emberek szellemi, lelki, fizikai felfrissülésének elősegítése.

A 2019 évi rendezvénynaptárunk programjainak összeállítása előtt partnereinkkel egyeztettünk. Igyekeztünk elkerülni a nagyobb rendezvények esetében az ütközéseket, illetve a torlódásokat. A munkaterv összeállításánál a jelenlegi tárgyi-, és személyi feltételekből indultunk ki és a takarékosság, költséghatékonyság figyelembevételével dolgoztunk.

„A közművelődés a polgárok iskolán kívüli, öntevékeny, önművelő, megismerő, kultúra elsajátító, művelődő és alkotó célú cselekvése, amely jellemzően együttműködésben, közösségekben valósul meg”.

A fogalom meghatározás értelmezése szerint a közművelődés az egyén szabad elhatározása, akarata szerint non formális és informális keretek között megvalósuló cselekvés. Ez a cselekvés egy olyan megismerő tevékenység, mely az egyén ismereteinek bővítésére szolgál. Ebben a cselekvésben részt vehet alkotóként és befogadóként egyaránt. Jelenléte, tevékenysége valamilyen közösséget feltételez, mely közösség szerveződhet különböző szakmai, művészeti, területi elv alapján. A közösségben való cselekvés csak egymással együttműködve valósulhat meg. Az együttműködés létrejöhet egyének között, szervezetek és területek, települések között egyszeri alkalomra, illetve hosszabb távra, vagy meghatározott rend szerint.

Ennek fényében meghatározhatjuk azt a közművelődési eszmét, melynek célja, hogy az egyén számára olyan kulturális lehetőséget teremtsen, melyben valamilyen cselekvésre késztető erő nyilvánul meg az abban résztvevő személyiségének fejlődése, és a közösséghez kapcsolódása érdekében.

* Az intézményben folyó tevékenységek tartalmát elsősorban a város természeti adottságaiból, történelmi hagyományaiból, szellemi és épített, kulturális örökségéből fakadó szellemisége kell, hogy meghatározza, mert csak ekkor lesz hiteles látogatói számára.
* A különböző tevékenységek tartalmi arányainak meghatározásakor egyik legfontosabb szempont a város és környéke társadalmi rétegződése, az itt lakók életkori megoszlása, illetve a civil közösségek szerveződési szempontjai, szokásai. Ennek elemei az iskolarendszer, a munkaerőpiac kínálata, a jelenlévő gazdasági erők, a meglévő szokáshagyományok, a hitélet.
* A szakmai hagyományokat a város kulturális életét szervező és meghatározó intézményhálózat, és törvényileg meghatározott, illetve a fenntartó által az alapító okiratban lefektetett és az egyes intézmények vállalt feladatai jelentik. Az intézményekben kialakult tevékenységrendszer az ott dolgozók felkészültségén, érdeklődésén, rugalmasságán alapszik. A napi munka a meglévő tapasztalatok és munkakultúra függvénye.

**Az intézmény speciális kompetenciái:**

* helyi közművelődési feladatok
* nyilvános könyvtári feladatok
* sport feladatok
* ifjúsági feladatok
* a kistermelők, őstermelők számára értékesítési lehetőségek biztosítása a kiemelt szabadtéri rendezvényeinken.

**Az intézmény küldetése:**

Az intézmény város és a kistérség legnagyobb kulturális intézménye fő feladatának tekinti, hogy biztosítsa:

* a település és vonzáskörzete lakói számára a kultúrához, az információhoz és a tudáshoz való hozzáférést,
* szolgáltatásai révén minél kedvezőbb feltételeket biztosítson használói számára a magyar és az egyetemes kultúra értékeinek megismeréséhez, a folyamatos önművelődéshez,
* elősegítse a város történetének; kulturális, művészeti és néprajzi hagyományainak; természeti értékeinek; gazdasági és társadalmi folyamatainak kutatását és bemutatását;
* segítse a szabadidő hasznos eltöltését,
* vállalja fel az élethosszig tartó tanulás segítését,
* szolgáltatásai által segítse mindazokat, akik az oktatás különféle formáiban vesznek részt,
* információs hátterével nyújtson segítséget az állampolgári tájékozódáshoz, a közügyek intézéséhez, a közhasznú ismeretek megszerzéséhez,
* helyet biztosítson az önművelődést, a szabadidő hasznos eltöltését szolgáló rendezvényeknek, civil szervezeteknek,
* hozzájáruljon a hátrányos helyzetűek esélyegyenlőségének növeléséhez.

**Az intézmény székhelye: Déryné Kulturális Központ,** Karcag, Dózsa Gy. út 5-7.

**Az intézmény telephelyei:**

|  |  |  |
| --- | --- | --- |
|  | ***telephely megnevezése*** | ***telephely címe*** |
| 1. | **Csokonai Könyvtár** | 5300 Karcag, Püspökladányi u. 11. |
| 4. | Ifjúsági Ház | 5300 Karcag, Püspökladányi út 11. |
| 5. | **Sportközpont** | 5300 Karcag, Kálvin u. 6. |
| 6. | Liget Úti Sporttelep | 5300 Karcag, Liget út 2947/2 |
| 7. | Sporttelep | 5300 Karcag, Liget út 2942/3 |
| 8. | **Nagykun Látogatóközpont** | 5300 Karcag, Táncsics krt. 46. |

**Az intézmény irányítása, felügyelete**

* A költségvetési szerv irányító szervének
  + - megnevezése: Karcag Városi Önkormányzat Képviselő-testülete
    - székhelye: 5300 Karcag, Kossuth tér 1.

**Az intézmény tevékenysége**

**Az intézmény közfeladata:**

* helyi közművelődési feladatok
* nyilvános könyvtári feladatok
* sport feladatok
* ifjúsági feladatok
* a kistermelők, őstermelők számára értékesítési lehetőségek biztosítása, ideértve a hétvégi árusítás lehetőségét is.

**Az intézmény főtevékenységének államháztartási szakágazati besorolása:**

|  |  |  |
| --- | --- | --- |
|  | szakágazat száma | szakágazat megnevezése |
| 1 | 932900 | Máshova nem sorolható egyéb szórakoztató szabadidős tevékenység |

**Az intézmény alaptevékenysége:**

* a város lakossága számára a művelődéshez, a szabadidő hasznos eltöltéséhez a közösségi szintér biztosítása,
* a Karcag Város Kamarakórusa és a Karcagi Szimfonikus Zenekar tevékenységének, működésének koordinálása,
* a lakosság különböző életkorú és érdeklődési körű közösségeinek működtetése (klubok, szakkörök, egyéb közösségek),
* a városi és az önkormányzati programok, rendezvények szervezése,
* tanfolyamok, konferenciák és felnőttképzések szervezése, pályázatok meghirdetése, könyv, képeslap, CD, DVD és egyéb kiadványok megjelentetése, ajándéktárgyak készíttetése értékesítése,
* kiállítások, bemutatók felnőtt és gyermek színházi előadások, koncertek, jegyértékesítés,
* vásárok szervezése és lebonyolítása,
* kirándulások szervezése,
* a város ifjúsági korosztálya számára közösségi színtér biztosítása,
* filmvetítések szervezése,
* Tourinform Iroda működtetése, városnéző séták, kézműves foglalkozások és táborok gasztronómiai bemutatók szervezése,
* a város lakossága számára nyilvános könyvtár működtetése, a művelődéshez, a tanuláshoz, a továbbtanuláshoz, a továbbképzéshez a szakmai, a közéleti és társadalmi tájékozódáshoz, az igényes szórakozáshoz és a szabadidő eltöltéséhez szükséges kölcsönözhető és helyben használható, hagyományos és multimédiás dokumentumok biztosítása,
* információs Központ feladatainak megoldása, internetes hozzáférés biztosítása, (e-Magyarországpont működtetése) működtetése,
* szövegszerkesztés, fénymásolás,
* sajátos könyvtári rendezvények szervezése,
* sportlétesítmények működtetése,
* városi sport célok és feladatok ellátása, diákverseny, szabadidősport és turisztikai programok, versenyek szervezése, lebonyolítása,
* sporteszközök kölcsönzése,
* terem, helyiség, sportlétesítmény bérbeadása, a Sporttelepek működtetése,
* helyi termelői piac létesítése és üzemeltetése.

**Az intézmény alaptevékenységének kormányzati funkció szerinti megjelölése:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1. | 013350 | Az önkormányzati vagyonnal való gazdálkodással kapcsolatos feladatok |
| 2. | 041231 | Rövid időtartamú közfoglalkoztatás |
| 3. | 041233 | Hosszabb időtartamú közfoglalkoztatás |
| 4. | 046040 | Hírügynökségi, információs szolgáltatás |
| 5 | 081030 | Sportlétesítmények, edzőtáborok működtetése és fejlesztése |
| 6 | 081043 | Iskolai, diáksport-tevékenység és támogatása |
| 7 | 081045 | Szabadidősport- (rekreációs sport-) tevékenység |
| 8 | 081071 | Üdülői szálláshely-szolgáltatás és étkeztetés |
| 9 | 082020 | Színházak tevékenysége |
| 10 | 082030 | Művészeti tevékenységek (kivéve: színház) |
| 11 | 082042 | Könyvtári állomány gyarapítása, nyilvántartása |
| 12 | 082043 | Könyvtári állomány feltárása, megőrzése, védelme |
| 13 | 082044 | Könyvtári szolgáltatások |
| 14 | 082063 | Múzeumi kiállítási tevékenység |
| 15 | 082064 | Múzeumi közművelődési, közönségkapcsolati tevékenység |
| 16 | 082091 | Közművelődés – közösségi és társadalmi részvétel fejlesztése |
| 17 | 082092 | Közművelődés – hagyományos közösségi kulturális értékek gondozása |
| 18 | 082093 | Közművelődés – egész életre kiterjedő tanulás, amatőr művészetek |
| 19 | 082094 | Közművelődés – kulturális alapú gazdaságfejlesztés |
| 20 | 083020 | Könyvkiadás |
| 21 | 083030 | Egyéb kiadói tevékenység |
| 22 | 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |
| 23 | 086090 | Egyéb szabadidős szolgáltatás |
| 24 | 095020 | Iskolarendszeren kívüli egyéb oktatás, képzés |

**Az intézmény illetékessége, működési területe:**

Karcag közigazgatási területe.

 Átfogó célunk, hogy lehetővé tegyük a településünkön élők és minden bennünket felkereső polgár számára, hogy hozzáférjenek intézményünk közvetlen vagy közvetett szolgáltatásai által minden olyan kulturális, művészi alkotáshoz, történéshez, információhoz, amely tudást, szellemi élményt eredményez, és a munkában, a közéletben, az élethosszig tartó tanulásban, a mindennapi élet színterein hasznos segítséget biztosít.

Az intézmény a fenntartó önkormányzat célkitűzéseivel összhangban arra törekszik, hogy kultúraközvetítő tevékenységével, szolgáltatásaival és munkatársai szaktudásával a fenti célok megvalósítását szolgálja.

## SZAKMAI PROGRAM, MEGVALÓSÍTÁSI TERV

* Kiemelt feladatunk a lakosság különböző korcsoportjai részére rendezvények szervezése.
* A 2019-es évben is erősíteni kívánjuk a körzetközponti kulturális funkció betöltését és a nagykun településeken élő alkotók, művészeti csoportok bemutatását (kiállítások szervezése, fellépések biztosítása).
* A korábbi évekhez hasonlóan ebben az évben is kiemelten fontosnak tartjuk a kiscsoportok és amatőr művészeti csoportok tárgyi feltételeinek javítását, a meglévő, jól működő közösségek fenntartását, új kezdeményezések felkarolását.
* Kiemelt feladatunk a városi nagyrendezvények megrendezése.
* A Nagykun Látogatóközpont működtetése, népszerűsítése, múzeumpedagógiai foglakozások szervezése.
* Túraútvonalak kiajánlása, szervezése. A turisztikai szolgáltatókkal együttműködve a város és a régió értékeinek feltárása, bemutatása, a turisták részére programok, közös turisztikai termékek létrehozása és kiajánlása.
* Város marketing feladatok ellátása.
* A rendelkezésünkre álló erőforrások optimális kihasználásával minél több embert bevonni programjainkba.

## A turisztikai és város marketing feladatok

A Karcag Városi Önkormányzat turisztikai feladatait a Déryné Kulturális, Turisztikai, Sport Központ alapító okiratában, Szervezeti és Működési Szabályzatában, a források egy részét az intézmény mindenkori költségvetésében, az operatív feladatokat az éves munkatervben hagyja jóvá.

**A munkatervben prioritást kapott turisztikai feladatok:**

* „a személyi, tárgyi, dologi feltételek hatékonyabbá tétele valamennyi intézményi feladat esetében,
* a város turisztikai értékeinek felmérése,
* a turisztikai marketing feladatok ellátása,
* a turisztikai intézmények működésének koordinálása,
* a turisztikai szolgáltatókkal való együttműködés megerősítése.”

K**iemelt feladatok:**

1. kiadványok megjelentetése, terjesztése, kiadványokban történő megjelenés,
2. média (írott és elektronikus sajtó) nyújtotta lehetőségek,
3. web oldalak és e-mail elérhetőségek kihasználása,
4. bel- és külföldi bemutatkozások szervezése,
5. rendezvények reklámhordozó szerepének kihasználása,
6. intézményi keretek, vállalkozók tevékenysége,
7. egyéb marketingeszközök
8. Déryné Kulturális, Turisztikai, Sport Központ és Könyvtár honlapja

## A városi rendezvények közül országosan jegyzett és ismert kulturális programok

* Karcagi Birkafőző Fesztivál,
* Nagykunsági Kulturális Napok,
* Szent István-napi rendezvények,
* Karcagi Lovas Napok,
* Kun Hagyományok Napja.

## A turisztikai jelentőségű sport rendezvények:

* Asztalitenisz Diákolimpia Országos Döntő
* Kurucz testvérek nemzetközi birkózó versenye,
* Országos Karatebajnokság,
* Csokai Asztalitenisz Veterán Bajnokság,

A magánvállalkozók által szervezett és a város, valamint intézményünk által is támogatott turisztikai jelentőségű rendezvények (Motoros Találkozók) egyre több érdeklődőt vonzanak városunkba.

A Karcagi Birkafőző Fesztivált, az augusztus 20-ai Nagykunsági Kulturális Napok eseményeit, a Kun Hagyományok Napját és a Karcagi Lovasnapok eseményeit az intézmény szervezi, a társszervezőkkel együttműködve.

Az intézmény az Önkormányzat kötelező feladatainak ellátása mellett továbbra is részt vesz a turisztikai fejlesztésekben a maga eszközeivel, a város infrastrukturális fejlesztésével, az intézmények fenntartásával, a vállalkozók ösztönzésével, az értékek védelmével.

## A szervezet fő célpiacai

|  |  |
| --- | --- |
| **Célpiac** | **Főbb jellemzői** |
| Karcag város kultúra iránt érdeklődő lakossága | * magas fokú érdeklődés, * kritikai érzék, * kor és nem szerinti széles megoszlás, * többfajta igény |
| Nagy rendezvények (pl.: Birkafőző Fesztivál, Lovasnap stb.) iránt érdeklődők: | * "tömegrendezvény" * nagyszámú résztvevő, * stabil időponthoz ragaszkodás, * magas fokú érdeklődés, * kritikai érzék, * kor és nem szerinti széles megoszlás, * könnyed, szórakoztató műsorok iránti érdeklődés, * több hónapos előkészületek, |
| Színház iránt érdeklődő (saját épületben) | * nagyszámú érdeklődés, * könnyed, szórakoztató műsorok iránti érdeklődés, * elsősorban közép és idősebb korosztály, * évi három, négy alkalom |
| Nemzeti ünnepek, jeles napok, megemlékezések résztvevői | * magas fokú érdeklődés, * kritikai érzék, * kor és nem szerinti széles megoszlás, * nagyszámú közönség |
| Saját, intézményi csoportjaink: (pl.: mazsorett, néptánc, nyugdíjas, stb.) | * hosszú távú működés biztosítása, * folyamatos figyelem igénylése, * stabil időponthoz ragaszkodás, * saját program elképzelések |

A 2019. évre tervezett közművelődési (kultúraközvetítő) gyakorlat kultúra-területenkénti megbontásban.

A HELYI KULTÚRA közvetítését és fejlesztését szolgáló közművelődési gyakorlat:

A helyi-térségi azonosságtudat fejlesztése, a helyben lakók mentális kötödésének erősítése a városhoz. A helyi kultúra értékeinek megismertetése, (épített örökségünk, tárgykultúránk, kulturális termékeink), természetvédelmi szemlélet formálása. Helyi és elszármazott művészek, színészek, írók képzőművészek, kézművesek támogatása. Nagykunság és Karcag történetének feltárása, ápolása.

* Az intézmény adottságainak kihasználásával múzeum-pedagógiai foglalkozások szervezése.
* Kerékpártúrák szervezése a Karcag határában fellelhető épített és természeti kincsek megismertetése céljából.
* Fellépési lehetőséget biztosítunk a helyi és kistérségi művészeti csoportoknak. A kistérség művelődési intézményeivel együttműködésre törekszünk: kezdeményezzük a csoportcseréket, kiállítások vándoroltatását, színházi előadások látogatóinak szervezését.
* Termékek értékesítéséhez vásárok rendezéséhez, ezen belül bemutatók megrendezéséhez biztosítjuk a technikai feltételeket.
* Megjelentetjük a Karcagi Kalendárium 2019. kiadványt.
* Biztosítjuk az Önkormányzat által kiadott könyvek, kiadványok forgalmazását.

A HELYI TÁRSADALOM KÖZÖSSÉGI KULTÚRÁJÁNAK közvetítése és fejlesztését szolgáló közművelődési gyakorlat

Városi közéleti események segítése. A helyi civil szervezetek, intézmények bevonása a rendezvények lebonyolításába, a megye városainak, kulturális életének bemutatása.

Helyi és elszármazott művészek, kézművesek támogatása.

* Közéleti, politikai fórumok szervezéséhez lehetőséget, helyet biztosítunk.
* A civil szervezetek működéséhez helyiség és eszköz biztosításával hozzájárulunk, növeljük a közös rendezvények számát.
* Alkalmanként helyet biztosítunk ingyenes lakossági szűrővizsgálatnak.
* Az iskolák, társintézmények rendezvényeihez kedvezményesen biztosítjuk a termet, technikai feltételeket.
* Működtetjük az Életet az Éveknek Nyugdíjas Klubot, a Nóta klubot, a Nyugdíjas Pedagógus Klubot, heti rendszerességgel helyet biztosítunk a Kunhalom Polgári Körnek. A Térségünkért Egyesületnek, Gyermekeink Mosolyáért Alapítványnak és a Nagykun Bajtári Egyesületnek székhelyet biztosítunk.
* Kiállításokat, bemutatókat szervezünk karcagi alkotók műveiből.

A LÉTKULTÚRA közvetítését és fejlesztését szolgáló közművelődési gyakorlat.

Közoktatáshoz szabadidős program biztosítása a város óvodás, iskolás tanulói számára. Kiemelt figyelmet fordítunk az inaktív réteg különösen a gyermek, ifjúsági korosztály szabadidejének hasznos eltöltésére, szórakozására, alkotóképességének kibontakoztatására, a lakosság rekreációjának elősegítésére.

* Helyi színházi, mozielőadásokat, koncertet, nagy rendezvényeket (gyermeknap, adventi játszóház), pályaválasztási kiállítást, rendhagyó tanórát szervezünk.
* Meghirdetjük a Térségi Középiskolák Börzéjét, amely az általános iskolások mellett a középiskolások pályaválasztásához, és a pályamódosítás előtt álló felnőtteknek is segítséget nyújt.
* Megszervezzük a városi Gyermek- és családi napot, ahol változatos programokkal szórakoztatjuk a gyerekeket, felnőtteket.
* Vetélkedőket rendezünk, előadásokat, kirándulásokat szervezünk. Folyamatosan tovább működtetjük a már hagyományosnak mondható kiscsoportjainkat, szakköröket, klubokat, művészeti csoportokat.
* A különböző réteg- és korosztályok igényeit figyelembe véve szórakoztató műsorokkal gazdagítjuk a nagyrendezvényeket.
* Ugrópont Ifjúsági Információ Iroda üzemeltetése,
* Nonstop vetélkedő,
* Önkéntes klub létrehozása, működtetése, táborszervezés,
* Diákönkormányzat működtetése, táborszervezés,
* Ifjúsági - amatőr zenekari - koncertek szervezése,
* Kézműves foglakozások tartása.

A KREATIVITÁS ÉS ÖNKIFEJEZÉS kultúrájának közvetítése és fejlesztést szolgáló közművelődési gyakorlata

Alkotó művelődési közösségek, rendszeres művelődési formák biztosítása. Művészeti csoportok fejlesztése, utánpótlás nevelése, bemutatkozások, fellépések szervezése, jubileumi évfordulók megünneplése.

* A szakkörök, klubok, alkotó közösségek munkafeltételeit biztosítjuk.
* Hagyományőrző, és művészeti csoportok megbecsülése érdekében, városi és vidéki rendezvényeken bemutatkozási lehetőségeket keresünk.
* Megrendezzük az óvodások és kisiskolások mesemondó versenyét.
* A középiskolásoknak költészet napi szavalóversenyt hirdetünk.
* A természettudományos ismeretterjesztő munkánkhoz kapcsolódóan pályázatokat, kiállításokat hirdetünk a gyermekek, pedagógusok részére.
* Fiatal írók, költők bemutatkozása, kalendáriumban való megjelenésük támogatása, lehetősége

ÜNNEPI ÉS EGYETEMES kultúraközvetítést és fejlesztést szolgáló közművelődési gyakorlat

Ünnepek kultúrájának gondozása. Az ünnepek, évfordulók méltó megünneplése, értékközpontú programok szervezése széles társadalmi réteg bevonásával. A filmkultúra iránti igény növelése. A filmvetítések – mozi időszakos üzemeltetésének biztosítása. Igényes táncos rendezvények szervezése. A komolyzene iránti igény kielégítése, továbbá az egyetemes, a nemzeti és más kisebbségi kultúra értékeinek megismertetése.

* A magyar kultúra napja, a történelmi események, évfordulók megünneplése: a városi megemlékezéseket szervezzük (terem, technika, műsorszervezés), március 15., augusztus 20., október 6., október 23.
* A magyar kultúra napja, emlékezés a doni katasztrófa áldozataira, az Aradi Vértanúk Napja tiszteletére megemlékezések szervezése.
* Gyermekek részére adventi játszóházat rendezünk.
* A város és a környező települések lakói számára rendszeresen szervezünk színházi előadásokat, hangversenyeket, irodalmi esteket, szórakoztató rendezvényeket, tervezzük történelmi filmek vetítését.
* Filmvetítést szervezett csoportoknak, a társintézmények igényeinek figyelembevételével szervezünk.
* Kamara mozi beindítása, kisebb létszámú filmvetítésekhez.
* Alapítványi-, iskolai bálok színvonalas megrendezéséhez a tárgyi és személyi feltételeket biztosítjuk.
* A helyi komolyzenei együttesek fellépését támogatjuk.
* A testvérvárosok kultúrájának bemutatása: fellépések, kiállítások szervezése. Kulturális csoportok külföldi bemutatkozásának szervezése.
* Kiállítások, műsoros bemutatók, ismeretterjesztő előadások, természetjáró utak, terepbemutatások szervezése.

AZ EGYÜTTÉLŐ NEMZETISÉGEK kultúrájának közvetítése és fejlesztését szolgáló közművelődési gyakorlat

A cigány kultúra közvetítésének felkarolása.

* A roma gyerekek részére megszervezzük a Barna Gyöngyök hagyományőrző csoportot, mely csoport a cigány kulturális örökséget ápolja. A gyerekek részére fellépési lehetőséget biztosítunk.
* Együttműködünk a Nagycsaládosok Egyesületével, a Cigány Nemzetiségi Önkormányzattal rendezvényeik bonyolításában.

KÖZHASZNÚ KULTURÁLIS SZOLGÁLTATÁSOK

A közvetítése és fejlesztését szolgáló közművelődési gyakorlat: a külső PR tevékenység tudatos tervezése és folyamatos alkalmazása. Hivatali és szakmai kapcsolatok ápolása. A civil szervezetekkel kialakított kapcsolatok tovább bővítése. A szervezet céljának, munkájának folyamatos kommunikálása. Együttműködések további bővítése a társintézményekkel.

* A rendezvényekről, eseményekről tájékoztatást adunk és igénylünk. Külső szervek rendezvényeihez helyiséget, eszközöket biztosítunk, szakmai tanácsot adunk, közös rendezvényeket szervezünk.
* Alapítványok, egyesületek részére telephelyet, összejöveteleikhez helyiséget, eszközöket biztosítunk. Testvérvárosainkkal való kulturális kapcsolatainkat ápoljuk.
* Alaptevékenységünkbe tartozó egyéb tevékenységként termek bérbeadásával, eszközök kölcsönzésével, kiadványok értékesítésével állunk a lakosság szolgálatába, a civil szervezetek részére biztosítjuk a közösségi színteret.
* Továbbra is működtetjük az információáramlás bevált formáit, növeljük a dolgozók intézményhez tartozásának emocionális oldalát, a szervezet céljaival való azonosulást.
* Programajánlót, plakátot készítünk, frissítjük a honlapunkat.
* Egyes rendezvényekhez külön plakátokat, meghívókat, szórólapokat készítünk. Működtetjük a Karcagi Hírmondóban a kulturális műsorajánló rovatot.
* Élünk a hirdetési lehetőségekkel a helyi televíziók, a Karcag Rádió, a Karcagi Hírmondó, az MTI, Szolnok Megyei Néplap, az országos kiadványok, a megyei műsorfüzet, a Tisza-tavi Regionális programajánló és a megyei szakmai lapon keresztül.

MŰKÖDÉST SEGÍTŐ FELADATOK

Dolgozók munkafeltételeinek javításával növelni kell a teljesítményt. A szakmai munkatárgyi

személyi feltételeinek biztosítása, stabil, kiegyensúlyozott gazdálkodással.

* Az épületek állagának javítása, az elektromosvezeték-rendszerek felülvizsgálata.
* A meglévő ismeretek bővítése és szinten tartása érdekében a továbbképzésen felül továbbképzési és tapasztalatcsere lehetőséget kell biztosítanunk a dolgozók és a csoportvezetők részére, valamint a csoportok tagjainak. Nyelvi és számítástechnikai képzése a dolgozóknak.
* Önkéntes segítők foglalkoztatása a jövőben is szükséges. Erkölcsi elismerésükre nagy gondot fordítunk. Önkéntesek bevonás, együttműködési megállapodások kötése a rendezvények hatékonyabb lebonyolítása érdekében.
* Szigorú, fegyelmezett gazdálkodással maradhatunk működőképesek. A működési bevételek szinten tartásához az egyéb bevételi forrásokat továbbra is fent kell tartani, lehetőleg növelni szükséges. A pályázati rendszer kihasználásával programok finanszírozásához, eszközök beszerzéséhez forrást kell teremteni. Minden rendezvényhez előzetes költségkalkulációt készítünk.
* Pályázatok esetén a lehető legjobb támogatási intenzitású pályázatokat részesítjük előnyben.

Összegzés

Intézményünk nyitott minden kulturális kezdeményezésre, minden valódi, kölcsönösen hatékony és eredményes együttműködésre.

Kitűzött céljaink, feladataink az intézményben dolgozók őszinte együttműködésével, összefogásával, közös gondolkodással, a már meglévő és a fentiek figyelembevételével kialakítandó cél és értékrendszer mentén, ahhoz való teljes hozzáállással valósíthatók meg rövid és hosszútávon egyaránt.

A város kulturális központjaként részt kívánunk venni minden a város kulturális és humánerőforrást fejlesztő kezdeményezésében és annak erősítésében.

|  |  |
| --- | --- |
| **Rövidtávú célok** | A rendezvények szervezése során kiemelt figyelmet fordítok arra, hogy minden korosztály találjon számára vonzó programot. Fontosnak tartom a kiscsoportok és amatőr művészeti csoportok működésének segítését, a lehetőségekhez mérten a tárgyi feltételek javítását, az új kezdeményezések felkarolását, a kialakuló klubok, közösségek működésének segítését. Feladatom a valódi értékek felismerése, felismertetése, átadása, a programokon részt vevő emberek szellemi, lelki, fizikai felfrissülésének elősegítése. |
| **Középtávú célok** | Cél, hogy minél érdekesebb, színvonalasabb, szórakoztatóbb programokat szervezzünk, amelyek között minden korosztály és mindenfajta érdeklődésű ember megtalálja a neki való elfoglaltságot.  A hagyományok megőrzése, felfrissítése, új tartalommal való megtöltése mellett olyan kulturális, turisztikai, sport programok szervezése, melyek a város és a kistérség lakossága számára is érdeklődésre számítanak. |
| **Hosszú távú célok** | Az intézmény működésének, gazdálkodásának stabilizálása, magas fokú szinten tartása. Az intézmény dolgozói kollektívájának elismerése, a munkaintenzitás fenntartása, csapatszellem kialakítása, családbarát intézkedések.  Az intézménynek a kistérség meghatározó intézményévé kell válnia és ezt a vezető helyét hosszútávon is fenn kell tartania. |

Karcag, 2019. február 14.

Szepesi Tibor

igazgató

|  |  |
| --- | --- |
| **6. napirendi pont:** | Beszámoló a Györffy István Nagykun Múzeum 2018. évi tevékenységéről |

**Dobos László polgármester:** Köszöntötte Dr. Nagy Molnár Miklós igazgató urat, aki szóbeli kiegészítést kívánt tenni.

**Dr. Nagy Molnár Miklós, a Györffy István Nagykun Múzeum igazgatója:** A múzeum tevékenysége két szinten volt tetten érhető, az első, mint szolgáltató intézmény, a másik a tudomány gyűjteménynek a feldolgozása, gyarapítása, őrzése. Mind a két szegmens ugyanerre a gyűjteményre a tárgyi gyűjtemény mellett a dokumentum gyűjteményre épül. A szolgáltatások kicsit bővülnek. Alapvetően az állandó és az időszaki kiállítások azok, amelyek közismertebbek.

Az elmúlt évben elindult a múzeumpedagógiai tevékenység is. Új programként jelent meg Karcagon a Múzeumok Éjszakája.

A kiállításokat igyekeztek mindig az érdeklődésnek megfelelően készíteni. Tavaly 5 kiállítást rendeztek, ebben az évben is hasonlóan tervezik, melyek a munkatervben szerepelnek.

Tavaly jelentős önkormányzati támogatással sikerült megvásárolni a Russoi műhely anyagát, amelyért köszönetet mondott polgármester úrnak és alpolgármester úrnak.

Ennek az évnek lesz fontos feladata a műtárgyraktár átköltöztetése.

Az idén is hasonló programokat szerveznek, amit a munkaterv részletesen tartalmaz.

**Dobos László polgármester:** Kérdés, hozzászólás van-e?

**Szepesi Tibor képviselő, az Oktatási, Kulturális és Sport Bizottság elnöke:** A múzeum is hasonló helyzetben van, mint a Déryné, hiszen az alapító okiratában, jogszabályokban meghatározott szakmai feladatait, a közművelődés terén kialakult hagyományok határozzák meg a mindennapi munkáját. Ezen belül is kiemelkedő a gyűjtemény gyarapítása, annak szakszerű megőrzése, tudományos feldolgozása és a nagy közönséggel való minél szélesebb körű megismertetése. Óriási feladat az, amit a múzeum vezetője és munkatársai végeznek. Kiemelkedő, hogy a főprogramok mellett azokat a múzeumpedagógiai órákat is szervezik, amellyel a fiatalságot tudják megfogni.

Munkájuk során a városi, megyei és az országos szintű társintézményekkel tartanak fent nagyon fontos kapcsolatokat, valamint az idegenforgalommal is szoros kapcsolatban állnak.

Említést tett még a Karcagi Hírmondó szerkesztéséről, hiszen összevont intézményként a múzeum feladatkörében tartozik, valamint a Karcagi Értéktár Bizottság működtetéséről.

Gratulált igazgató úrnak mind a két szakbizottság nevében és a képviselő-testületnek elfogadásra javasolta a beszámolót, valamint a munkatervet is.

**Dobos László polgármester:** Van hasonlóság a két intézmény között, de a múzeum még inkább szellemi műhely kell hogy legyen. A múzeum munkatervét egy évvel ezelőtt tárgyalták és az maradéktalanul teljesült. A múzeum tevékenysége egyre jobban illeszkedik a város kulturális életében, régmúltra tekint vissza a képviselő-testülettel a kapcsolatuk.

Az tapasztalható, hogy nagyon sokan nézik meg a múzeumot, maga az épület is vonzó.

A tervek között az idegen nyelvű tárlatvezetés is szerepel, amelyre nagy szükség lesz, hiszen van egy olyan terv, hogy lesz egy tudományos konferencia és a világ minden részéről érkeznek ide.

Köszönetet mondott igazgató úrnak és munkatársainak az elvégzett munkához, sok sikert kívánt a jövőben is.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**28/2019. (II. 28.) „kt." sz. határozat**

**a Györffy István Nagykun Múzeum 2018. évi tevékenységéről**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX Tv. 10. § (1) bekezdésében, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 50.§ (2) bekezdésének a) pontjában biztosított feladatkörében eljárva az alábbiak szerint dönt:

1.) A Képviselő-testület a Györffy István Nagykun Múzeum 2018. évi tevékenységéről szóló beszámolóját a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. Györffy István Nagykun Múzeum Karcag, Kálvin u. 4.

|  |  |
| --- | --- |
| **7. napirendi pont:** | Javaslat a Györffy István Nagykun Múzeum 2019. évi munkatervének jóváhagyására |

**Dobos László polgármester:** Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Kérte, hogy erősítsék tovább az iskolák és a fiatalabb generációnak a bevonását a múzeum életébe, majd javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**29/2019. (II. 28.) „kt." sz. határozat**

**a Györffy István Nagykun Múzeum 2019. évi munkatervének jóváhagyásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 50.§ (2) bekezdésének a) pontjában biztosított feladatkörében eljárva az alábbiak szerint dönt:

1.) A Képviselő-testület a Györffy István Nagykun Múzeum 2019. évi munkatervét a határozat melléklete szerint jóváhagyja.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcag Városi Önkormányzat Aljegyzője, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. Györffy István Nagykun Múzeum Karcag, Kálvin u. 4.

**29/2019. (II. 28.) „kt." sz. határozat melléklete**

**A GYÖRFFY ISTVÁN NAGYKUN MÚZEUM**

**2019. ÉVI MUNKATERVE**

**I. Bevezetés**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rögzíti a települési önkormányzatok közművelődési feladatait. A hivatkozott törvény 50.§ (2) bekezdésének a) pontja alapján a fenntartó hagyja jóvá az általa fenntartott muzeális intézmény éves munkatervét. A Györffy István Nagykun Múzeum munkaterve az 51/2014. (XII. 10.) EMMI rendelet (a múzeum, valamint az országos szakkönyvtár és a megyei könyvtár éves munkatervéhez szükséges szakmai mutatókról) alapján készült.

A Györffy István Nagykun Múzeum alapvető feladata a műtárgyak gyűjtése, a gyűjteménygyarapítás, a gyűjteményben található műtárgyi állomány megőrzése, tudományos feldolgozása és bemutatása. A bemutatás során a hangsúlyt az ismeretátadásra helyezzük. Az ismeretátadásban legfőbb fórumunk az állandó kiállítások mellett az időszaki kiállítások szervezése és rendezése, valamint a múzeumpedagógiai, múzeumandragógiai foglalkozások, programok szervezése, rendezése. Munkánk során a városi, megyei és országos társintézmények mellett a kulturális terület egyéb képviselőivel, a civil szervezetekkel, illetve az idegenforgalmi ágazattal is szoros kapcsolatokat tartunk fenn.

A múzeum tevékenységi körébe tartozik a Karcagi Hírmondó szerkesztésének és kiadása is, ennek megfelelően a Györffy István Nagykun Múzeum egyéb kiadói tevékenységet is folytat.

Ugyancsak a Györffy István Nagykun Múzeum látja el a Karcagi Értéktár kezelésének feladatait is. A Karcagi Értéktár Bizottság 2019-ban is a múzeum keretei között, de külön munkaterv alapján működik.

**II. Az intézmény struktúra, személyi feltételek**

**1. Intézményi struktúra**

A Karcag Városi Önkormányzat 38/2015. (II.26.) „kt.”sz. határozatának értelmében az intézmény keretében működnek az alábbi telephelyek:

* Kántor Sándor Fazekasház, Karcag, Erkel Ferenc u. 1.
* Nagykunsági Tájház, Karcag, Jókai u. 16.
* Orvos- és Patikatörténeti Kiállítás, Karcag, Széchenyi sgt. 45.
* Szélmalom, Karcag, Vágóhíd út 22.
* Karcagi Hírmondó Szerkesztősége, Karcag, Bajcsy-Zsilinszky u. 6.
* Györffy István Nagykun Múzeum raktára, Karcag, Fürdő út 14.

Az intézmény feladatkörének bővülése miatt az Önkormányzat a 21/2015. (VIII.31.) „kt.” sz. határozatával elfogadta Györffy István Nagykun Múzeum Szervezeti és Működési szabályzatát, amelyben az intézmény feladatköre az alábbiak szerint került meghatározásra:

1. a gyűjtemény gyarapítása, szakszerű megőrzése, a tudományos feldolgozás, illetve a nagyközönségnek való bemutatás.
   * + 1. a muzeális gyűjtemény sokrétű bemutatása a valódi értékek bemutatása, átadása, a különböző programokon,
       2. a fő programok és a múzeumpedagógiai tervek megvalósítása során kiemelt figyelmet fordít arra, hogy az minden korosztályhoz eljusson.
       3. a városi hetilap megjelentetése
       4. a Karcagi Települési Értéktár Bizottság munkájának szervezése

**2. Személyzeti helyzet**

*Györffy István Nagykun Múzeum*

A múzeumban az engedélyezett álláshelyek száma: 6,75.

A múzeumban jelenleg *5 fő teljes munkaidős* munkatárs dolgozik az alábbi megoszlásban: *1 fő néprajzkutató* (múzeumigazgató), *1 fő történész-művelődésszervező, 1 fő múzeumpedagógus*, *1 fő gyűjteménykezelő, 1 fő teremőr, 1 fő takarító*. valamint *1 fő részmunkaidős takarító-hivatalsegéd.*

A zökkenőmentes nyitva tartás és folyamatos látogathatóság megtartása érdekében a múzeumhoz tartozó kiállítóhelyeken a teremőri, illetve gondnoki feladatok ellátására tervezzük *2 fő* hosszabb időtartamú közfoglalkoztatásban részt vevő munkatárs alkalmazását.

*Karcagi Hírmondó Szerkesztősége*

A szerkesztőségben engedélyezett álláshelyek száma: 4.

A szerkesztőségnek jelenleg *4 fő főállású* munkatársa van: *1 fő* főszerkesztő, *2 fő* újságíró, *1 fő* adminisztrátor. A lap *3 fő külsős* munkatársat foglalkoztat megbízási szerződéssel, illetve *1 fő* tördelőt szintén megbízásos szerződéssel.

**III. Szolgáltatási feladatok**

**1. Közönségkapcsolatok**

*Ismeretterjesztő előadások*

2019. március 27-én a Debreceni Egyetem Bölcsészettudományi Karával közösen *„Virtuális múzeumok, internetes adattárak, gyűjteményekés használatuk lehetőségei az egyetemi oktatásban”* címmel muzeológiai konferenciát szervezünk. (Felelős: dr. Nagy Molnár Miklós igazgató.)

**2. Köznevelési hasznosítás**

*A gyűjteményre és a kiállításokra alapozott múzeumpedagógiai foglalkozások*

– 2019-ben tervezzük folytatni a korábbi években megindított programjainkat, amelyeket újabbakkal egészítünk ki:

* *Népi díszítőművészet Karcagon*
* *Nap, Hold, Csillagok* – szimbólumok a Nagykunságban
* „*Szántottam, vetettem ...”* Határhasználat a Nagykunságban
* *Pásztorélet a Nagykunságban*

1. *A Nagykunság állatvilága*”
2. *„Rend a lelke mindennek!” Lakberendezés a Nagykunságba*
3. *„Legendáink szárnyán”*
4. *„Lóháton a kunok útján”*
5. *„Szántottam, vetettem ...” Határhasználat a Nagykunságban*
6. *„FlorArt – a szikes puszta virági”*

– A programok célja a korábban megkezdett múzeumpedagógiai foglalkozások további kiszélesítése az óvodákkal és az általános iskolákkal, valamint tervezzük a középiskolások bevonását is.

– A múzeumhoz tartozó külső kiállítóhelyeken május 1. után szintén tervezünk múzeumpedagógiai programokat, amelyek megvalósításában ki tudjuk használni a zárt, tágas és árnyas udvar adta lehetőségeket is.

– A Kántor Sándor Fazekasházban folytatjuk a díszítőművészethez kapcsolódó rajzos- színes foglalkozásokat, és a madár- és virágmotívumokat tovább-gondolva a *„FlorArt – a szikes puszta virágai”* című programot is megszervezzük a Fazekasházban.

– Az évek során bevett gyakorlatnak számító *Múzeumi Barangoló* programot 2019 őszén a Madarász Imre Egyesített Óvoda tagóvodáinak nagycsoportos gyermekei részvételével ismét tervezzük megrendezni.

(Felelős: múzeumpedagógus és történész-művelődésszervező)

**3. Hozzáférés**

*Kutatószolgálatot igénybe vevő kutatók és a kutatási alkalmak*

Az előző évekhez hasonlóan a múzeum a szakterületüknek megfelelően idén is kutatási és konzultációs lehetőséget biztosít a tudományos kutatóknak, illetve a segítséget, útmutatást igénylő szakdolgozatíróknak, helytörténészeknek. Az egyéni kutatók kutatási engedély birtokában, a hatályos jogszabályok, rendelkezések alapján készített Szolgáltatási Szabályzat szerint vehetik igénybe a múzeum nyújtotta lehetőségeket.

*Múzeumi könyvtár könyvtárhasználata*

A Györffy István Nagykun Múzeum könyvtára szakkönyvtárként működik, a benne található könyvek és dokumentumok elsősorban tudományos kutatók számára elérhetőek és csak helyben használhatók. 2019-ben a múzeumot felkereső, kutatási engedéllyel rendelkező kutatók a könyvtárat a Szolgáltatási Szabályzatnak megfelelően vehetik igénybe.

A könyvtári állományt elsősorban az ajándékozás útján beszerzett könyvekkel gyarapítjuk, kivételes esetekben – fontos szakirodalom beszerzése esetén – vásárlással. Az év folyamán folyamatosan végezzük a gyűjteménybe került könyvek és nyomtatványok rendezését, leltározását, katalogizálását. (Felelős: Kántor Éva történész-művelődésszervező és dr. Nagy Molnár Miklós igazgató)

*Múzeumi honlap*

Múzeumunk saját honlapja a [www.karcagimuzeum.hu](http://www.karcagimuzeum.hu/) címen érhető el, amely elérhető a [www.karcag.hu](http://www.karcag.hu/) városi oldalról is. Saját honlapunkat a GDPR törvény szabályainak megfelelően átalakítjuk, e szabályok szerint továbbra is folyamatosan frissítjük. Rendezvényeinkről, programjainkról friss információkat közlünk, ezzel növelve a honlap látogatók számát is.

A Györffy István Nagykun Múzeum rendelkezik saját facebook-fiókkal is, amelyen szintén megjelennek a múzeummal kapcsolatos friss információk.

*Média megjelenések*

A Karcagi Hírmondó hetilap hasábjain és a Karcag Televízió folyamatosan közöl információkat, illetve tudósít az új időszaki kiállításainkról. Emellett törekszünk egyéb regionális és országos rádióadókon, egyéb médiafelületeken való megjelenésre.

**4. Karcagi Hírmondó Szerkesztősége**

A Karcagi Hírmondó fő feladata, hogy informálja Karcag lakóit a legfontosabb városi történésekről, az önkormányzati munkáról. Az ingyenes önkormányzati hetilapnak 2019-ben 39 lapszáma jelenik meg. Az év utolsó kiadása színes naptármelléklettel készül.

**IV. Kiállítási tevékenység**

**1. Állandó kiállítások**

*Györffy István Nagykun Múzeum*

2019-ben a múzeum nyitva tartását január 3-tól december 20-ig tervezzük. A kiállítások vasárnap és hétfő kivételével naponta 10-17 óráig látogathatók.

*Nagykunsági Tájház*

A Nagykunsági Tájház felújított állandó kiállítását 2019. május 1-től szeptember 28-ig vasárnap és hétfő kivételével naponta 10-16 óráig tervezzük látogathatóvá tenni az érdeklődők számára. Az ettől eltérő időpontokban előzetes bejelentkezés alapján fogadunk csoportokat (legalább 10 fő). A rendszeres nyitva tartást *1 fő* hosszabb időtartamú közfoglalkoztatásban részt vevő munkatárs bevonásával kívánjuk megoldani.

*Kántor Sándor Fazekasház*

2019-ben a kiállítás május 1-től szeptember 28-ig, vasárnap és hétfő kivételével naponta 10-16 óráig lesz ismét látogatható. Az ettől eltérő időpontokban előzetes bejelentkezés alapján fogad csoportokat (legalább 10 fő). A rendszeres nyitva tartást *1 fő* hosszabb időtartamú közfoglalkoztatásban részt vevő munkatárs alkalmazásával kívánjuk megoldani.

*Orvos- és Patikatörténeti Kiállítás*

A korábban kialakult gyakorlatnak megfelelően egész évben előre bejelentett csoportokat fogad.

*Szélmalom*

2019-ben várható az épület felújítása, emiatt a látogathatósága annak függvényében valósul meg. A felújítást követően a kiállítás május 1-től szeptember 28-ig, vasárnap és hétfő kivételével naponta 10-16 óráig lesz ismét látogatható. Az ettől eltérő időpontokban előzetes bejelentkezés alapján fogad csoportokat (legalább 10 fő).

*Kövesdaráló*

A műemlék Kövesdaráló és Malomtörténeti Kiállítás ugyan nem a múzeum kezelésében lévő látogatható kiállítóhely, azonban működéséhez a múzeum szakmai segítséget nyújt. A kiállítás – előzetes bejelentkezés alapján – egész évben látogatható.

**2. Tervezett****időszaki kiállítások**

*2019-ben a múzeumban tervezett időszaki kiállítások:*

**– „Szűcs Imre 70”** – jubileumi kiállítás – február 7 – március 30.

**– „Varázslatos Izrael”** fotókiállítás – április **–** június

**– Pásztorélet a Nagykunságon a XXI. században** - Kabai László fotóiból – június – augusztus

– „**Szép menyecskék varrták fejér patyolatból” - A magyarországi fehérhímzések típusai** – augusztus - október

**– A karcagi fedeles kapu** népművészeti kiállítás – október - novemberber

**– Válogatás Hangyási Attila fotóiból** – november – december

**4. Kiállításvezetők száma (magyar és idegen nyelven)**

**„A kunok öröksége – Népélet a Nagykunságban”** című állandó kiállításunkhoz 2012-ben készült papíralapú kiállításvezető magyar és angol nyelven. A kiállításvezető rövidített papíralapú változata orosz, német és francia nyelven is olvasható. Az idegen nyelvű változatok árus forgalomba nem kerültek. Az állandó kiállításhoz elektronikus vezető (DVD) is készült, amely szintén megvásárolható a múzeumban.

**5. Múzeumpedagógiai, múzeumandragógiai foglalkozással kiegészített kiállítások**

– „*Szép menyecskék varrták fejér patyolatból” - A magyarországi fehérhímzések típusai*című kiállításhoz foglalkozást tervezünk (Felelős: dr. Nagy Molnár Miklós néprajzkutató és múzeumpedagógus)

**V. Gyűjtemények gyarapítása és nyilvántartás**

**1. Gyűjteménygyarapítás**

A múzeumi gyűjtemények gyarapítása nagyrészt pénzügyi helyzetünk és lehetőségeink, illetve az esetlegesen megjelenő pályázatok függvénye. A múzeum gyűjteménygyarapítási stratégiájának megfelelően a 2019. évben is alapvető célkitűzésünk az olyan kvalitásos, illetve ritka tárgyak megszerzése, amelyek elengedhetetlenül szükségesek és hiányoznak tárgyi gyűjteményünkből. A tárgyvásárlás(ok)hoz elsősorban a Nemzeti Kulturális Alap aktuális pályázatán kívánjuk megszerezni a megfelelő anyagi fedezetet. (Felelős: dr. Nagy Molnár Miklós igazgató és Kántor Éva történész muzeológus)

**2. Nyilvántartás**

2019-ben folytatjuk a múzeumi műtárgyállomány revízióját. 30 db műtárgy beleltározásával kívánjuk csökkenteni a leltározatlan tárgyak számát. A tárgyrevíziót a raktári anyag költöztetése is segíti. (Felelős: dr. Nagy Molnár Miklós néprajzos múzeumigazgató, Kántor Éva történész-művelődésszervező, Török Ágnes gyűjteménykezelő)

A papíralapú nyilvántartás mellett a törvényi előírások kötelezővé teszik a digitális nyilvántartás bevezetését is. Ennek megfelelően ebben az évben folyamatosan bevezetjük a digitális nyilvántartási rendszert is, amelynek első lépése akkreditált nyilvántartási szoftver beszerzése.

**3. Hozzáférés**

Megkezdjük a felkészülést a múzeumi tárgyi anyag digitalizációjára is, ennek keretében előkészítjük a megfelelő technikai berendezések beszerzését. Így 2019-ben a múzeum digitalizálási stratégiájának, illetve az abban megfogalmazott ütemtervnek megfelelően megkezdhetjük a múzeum tárgyi anyagának digitalizálást is. (Felelős: dr. Nagy Molnár Miklós igazgató, Kántor Éva történész-művelődésszervező. Török Ágnes gyűjteménykezelő)

**VI. Tudományos kutatás**

**1. Kutatási témák száma**

2019-ben a múzeum tudományos munkatársai a korábban megkezdett kutatásaikat az alábbi kutatási témákban folytatják:

*Nagy Molnár Miklós:*

– A Kántor Sándor Kossuth-díjas fazekasról és tanítványairól folytatott anyaggyűjtés befejezése, az elkészült kézirat nyomdai előkészítése.

– A Nagykunság népművészetének kutatása.

*Kántor Éva:*

– Általános forrásfeltárás: Karcag 1867-1967 közötti története témájában – levéltári kutatások folytatása.

**2. Hazai és nemzetközi kutatási programokban való részvétel**

– Az év folyamán a múzeum munkatársai folytatják a Karcag városáról készítendő monográfia kutatási programjának előkészítését.

– Múzeumunk részt vesz a szentendrei Szabadtéri Néprajzi Múzeum által szervezett I. világháborús országos adatbázisának létrehozásában, ennek megfelelően a helyi adatok összegyűjtése, pontosítása.

**3. Konferencián való részvétel**

2019-ben a múzeum munkatársai – a korábbiakhoz hasonlóan – a szakterületüknek megfelelő szakmai konferenciákon, szakmai továbbképzéseken vesznek részt.

*Nagy Molnár Miklós*

– Országos Múzeumigazgatói Konferencia, Visegrád, 2019. március 5-6.

*– Virtuális múzeumok, internetes adattárak, gyűjteményekés használatuk lehetőségei az egyetemi oktatásban* *–* Karcag, 2019. március 27.

*– Magyar múzeumok a Kárpát-medencében* – MVMSZ ünnepi közgyűlés, Lakitelek, 2019. május 7-8.

*Kántor Éva*

*– Virtuális múzeumok, internetes adattárak, gyűjteményekés használatuk lehetőségei az egyetemi oktatásban –* Karcag, 2019. március 27.

**4. A múzeum dolgozói által jegyzett és tervezett publikációk száma**

*Nagy Molnár Miklós:*

– Kántor Sándor Kossuth-díjas fazekas és tanítványai – monográfia megjelentetése. (10 szerzői ív)

**VII. Műtárgyvédelem**

A Györffy István Nagykun Múzeum számára 2019. év kiemelt feladata a múzeum közel 7.000 darabos tárgyi gyűjteményének zökkenőmentes, az alapvető műtárgyvédelmi szempontok szem előtt tartásával történő átköltöztetetése egy megfelelő raktárhelyiségbe. A költözés eredményeként felszabadulhat a jelenlegi raktárként alkalmazott Rónai Malom épülete, amely ezzel alkalmas lesz más funkció ellátására. (Felelős: dr. Nagy Molnár Miklós igazgató, Kántor Éva történész-művelődésszervező, Török Ágnes gyűjteménykezelő)

A raktárban őrzött leltározott és leltározatlan műtárgyaink fokozott figyelmet és szükség szerinti beavatkozást igényelnek. A hatékonyabb műtárgyvédelem miatt 2019-ben feladatunk a szakszerű műtárgyvédelmi beavatkozás megismétlése. (Felelős: dr. Nagy Molnár Miklós igazgató, Kántor Éva történész-művelődésszervező, Török Ágnes gyűjteménykezelő)

A múzeum jelenleg nem rendelkezik szakképzett restaurátorral, a műtárgyvédelmi feladatokat műtárgyvédelmi megbízottal látjuk el, akinek feladata, hogy rendszeres szakmai kapcsolatot tartson a megyei hatókörű városi múzeum restaurátoraival, szükség esetén kérje azok szakmai segítségét.

**VIII. Szakmai és társadalmi kapcsolatok**

**1. Kapcsolatok helyi intézményekkel és civil szervezetekkel**

A Györffy István Nagykun Múzeum a helybeli intézményekkel, a Déryné Kulturális, Turisztika, Sport Központ és Könyvtárral, emellett a város iskoláival és óvodáival szakmai kapcsolatokat ápol. A helyi civil szervezetek közül munkakapcsolattal rendelkezünk a Nagykun Városvédő Egyesülettel, a Kováts Mihály Baráti Társasággal, a Kunszövetséggel. A Nagykunsági Népművészek Egyesületének székhelye a múzeum.

**2. Múzeumi szakmai kapcsolatok**

A Györffy István Nagykun Múzeum Jász-Nagykun-Szolnok megye valamennyi múzeuma mellett jól működő szakmai kapcsolatokkal rendelkezik a kiskunsági múzeumok közül a kiskunhalasi Thorma János Múzeummal, a kiskunfélegyházi Kiskun Múzeummal, valamint a régiónkban található Hajdú-Bihar megyei és Szabolcs-Szatmár-Bereg megyei múzeumokkal. Az együttműködés alapvetően a múzeumi munka több területére terjed ki, így például a kiállítások vándoroltatására, illetve műtárgyak kölcsönzésére.

A régiós kapcsolatok mellett fontos szakmai kapcsolatunk a Néprajzi Múzeummal, illetve a szentendrei Szabadtéri Néprajzi Múzeummal, illetve más vidékek (Pest, Bács-Kiskun és Csongrád megyék) múzeumaival is. Országos szakmai kapcsolataink mélyítését szolgálja és szakmai érdekvédelmünket segíti, hogy múzeumunk tagja a Magyar Vidéki Múzeumok Szövetségének (MVMSZ).

**3. Kapcsolatok vidéki civil szervezetekkel**

A vidéki civil szervezetek közül jó a munkakapcsolatunk a Magyar Néprajzi Társasággal, a Pulszky Társaság Múzeumi Egyesülettel, a gyomaendrődi székhelyű Kállai Ferenc Népfőiskolai Társasággal és a Jászkun Kapitányok Tanácsával.

**4. Kapcsolatok egyetemi tanszékekkel**

Ugyancsak jó szakmai kapcsolatokkal rendelkezünk a Debreceni Egyetem Bölcsészettudományi Kar Néprajzi Tanszékével, valamint az ELTE Néprajzi Tanszéke mellett a Szegedi Egyetem Néprajz és Kulturális Antropológiai Tanszékével.

**5. Társadalmi tisztségek**

A múzeum igazgatója, dr. Nagy Molnár Miklós az MTA köztestületi és a Magyar Néprajzi Társaság tagja. Emellett tagja a Tájkutató Alapítvány kuratóriumának, a gyomaendrődi Kállai Ferenc Népfőiskolai Társaság kuratóriumának. Mindezek mellett a Magyar Vidéki Múzeumok Szövetsége Felügyelő Bizottságának is tagja.

|  |  |
| --- | --- |
| **8. napirendi pont:** | Javaslat az államháztartás körébe nem tartozó szervezetek pénzügyi támogatására |

**Dobos László polgármester:** Korábban már döntöttek arról, hogy a költségvetésből 2 millió forintot elkülönítenek ebben az évben is a különböző egyesületek, szervezetek támogatására. A kiírás megtörtént, 51 pályázat érkezett be a felhívásra. Mindegyik szervezet kap valamilyen mértékű támogatást, amelyet a Pályázatokat Bíráló Bizottság a határozati javaslat melléklete szerint hagyott jóvá. Vitára bocsátotta a napirendet.

Kérdés, hozzászólás van-e?

**Pánti Ildikó képviselő, a Pályázatokat Bíráló Bizottság tagja:** Az önkormányzat ismételten pályázatot írt ki az államháztartás körébe nem tartozó szervezetek pénzügyi támogatására 2 millió Ft összegben. Mint a képviselő-testület véleményező bizottságának tagja szólt röviden arról, hogy 51 pályázat érkezett, mely az előírásnak mindegyik megfelelt. Természetesen a szervezetek paraméterei különbözőek, leggyakrabban különböző működési költségük biztosításához kérték a pályázatot. Ismertette, hogy elutasított pályázat nem volt.

Megköszönte a hivatal dolgozóinak, valamint a véleményező bizottság tagjainak a munkáját. A javaslatot a szakbizottságok is támogatták és a képviselő-testületnek elfogadásra javasolták.

További kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**30 /2019. (II. 28.) „kt.” sz. h a t á r o z a t**

**az államháztartás körébe nem tartozó szervezetek pénzügyi támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében és az államháztartáson kívüli források átvételéről és átadásáról szóló 21/2015.(XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a Bíráló Bizottságnak az államháztartás körébe nem tartozó szervezetek pénzügyi támogatására vonatkozó javaslatát elfogadja (a határozat melléklete)
2. A Képviselő-testület utasítja a Karcagi Polgármesteri Hivatalt a támogatási szerződések megkötésére, a támogatási összeg kiutalására és az elszámolás ellenőrzésére.

Felelős: Rózsa Sándor jegyző

Dr. Kovács László jogi referens

Szabóné Bóka Réka Költségvetési, Gazdálkodási és Kistérségi Iroda, csoportvezető

Nagyné Major Mária intézményi és civil kapcsolatok ügyintézője

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária, intézményi és civil kapcsolatok ügyintézője helyben
7. Pályázatot benyújtott államháztartáson kívüli szervetek székhelyükön

**30/2019. (II.28.) „kt.”sz. határozat melléklete**

|  |  |  |  |
| --- | --- | --- | --- |
| Név | *Támogatás2018-ban* | **Támogatási igény 2019-ben** | **Javasolt Támogatás 2019-ben** |
| **„Karcag testvérvárosaiért" Közalapítvány** | *100000* | **100.000,-Ft** | **100.000,-Ft** |
| **Karcagi Nagykun Városvédő Egyesület** | *40000* | **100.000,-Ft** | **100.000,-Ft** |
| **„KARCAGÉRT” Közalapítvány** | *100000* | **100.000,-Ft** | **100.000,-Ft** |
| **Bűnmegelőzési Alapítvány** | *50000* | **60.000,-Ft** | **60.000,-Ft** |
| **Pusztai Róka Nomád Hagyományőrző Egyesület** | *50000* | **100.000,-Ft** | **50.000,-Ft** |
| **Kunrózsa Csipkekör Karcag** | *50000* | **80.000,-Ft** | **50.000,-Ft** |
| **Karcagi Hagyományőrző Talpas Íjászkör Egyesület** | *50000* | **100.000,-Ft** | **50.000,-Ft** |
| **Országos Nyugdíjas Polgári Egyesület Karcagi Szervezete** | *50000* | **100.000,-Ft** | **50.000,-Ft** |
| **Magyar-Kazah Baráti Társaság** | *40000* | **100.000,-Ft** | **50.000,-Ft** |
| **Nagykunsági Népművészek Egyesülete** | *30000* | **100.000,-Ft** | **50.000,-Ft** |
| **„Nyelvi laborral a nyelvtanulásért” Alapítvány** | *50000* | **50.000,-Ft** | **50.000,-Ft** |
| **„Gyermekünk mosolya – Egészséges gyermekekért” Alapítvány** | *50000* | **65.338,-Ft** | **50.000,-Ft** |
| **Karcagi Galambtenyésztő Egyesület** | *50000* | **50.000,-Ft** | **50.000,-Ft** |
| **Könyvtárostanárok Munkaközössége** | *50000* | **80.000,-Ft** | **50.000,-Ft** |
| **Mozgássérültek Jász-Nagykun-Szolnok Megyei Egyesülete Karcagi Csoportja** | *50000* | **100.000,-Ft** | **50.000,-Ft** |
| **Karcagi Birkacsárda Hagyományőrző Egyesület** | *40000* | **100.000,-Ft** | **50.000,-Ft** |
| **Kátai Gábor Alapítvány** | *50000* | **100.000,-Ft** | **40.000,-Ft** |
| **Karcagi Díszmadártenyésztő Egyesület** | *40000* | **80.000,-Ft** | **40.000,-Ft** |
| **„Márkus Ica” Hagyományőrző Népdal- és Nótakör Egyesület** | *30000* | **100.000,-Ft** | **40.000,-Ft** |
| **Karcagi Nagykun Bajtársi Egyesület** | *30000* | **100.000,-Ft** | **40.000,-Ft** |
| **Nagykun Horgász Egyesület** | *40000* | **100.000,-Ft** | **40.000,-Ft** |
| **Szikfolt-foltvarró Klub** | *0* | **100.000,-Ft** | **40.000,-Ft** |
| **Magyar Ebtenyésztők Országos Egyesülete Karcagi Önálló Jogú Szervezete** | *30000* | **100.000,-Ft** | **30.000,-Ft** |
| **Karcagi Nyugdíjas Barátok Egyesülete** | *30000* | **50.000,-Ft** | **30.000,-Ft** |
| **Mária Iskolatestvérek Szerzetesrend** | *30000* | **100.000,-Ft** | **30.000,-Ft** |
| **Kunsági Cukorbetegek Egyesülete** | *30000* | **100.000,-Ft** | **30.000,-Ft** |
| **Nagykun Diáksport Egyesület** | *30000* | **100.000,-Ft** | **30.000,-Ft** |
| **Kiskulcsosi Általános Iskola Diáksport Egyesülete** | *30000* | **100.000,-Ft** | **30.000,-Ft** |
| **„SZAKI” 2000 Alapítvány** | *30000* | **100.000,-Ft** | **30.000,-Ft** |
| **„Mindig van remény” Daganatos Betegekért Alapítvány** | *30000* | **90.000,-Ft** | **30.000,-Ft** |
| **Karcagi Ipartestület** | *30000* | **60.000,-Ft** | **30.000,-Ft** |
| **Kováts-os Gyermekekért Egyesület** | *30000* | **50.000,-Ft** | **30.000,-Ft** |
| **Francia-Magyar Baráti Társaság** | *30000* | **70.000,-Ft** | **30.000,-Ft** |
| **Karcagi Diáktűzoltó Szövetség** | *30000* | **100.000,-Ft** | **30.000,-Ft** |
| **Karcagi Rákóczi Szövetség Egyesület** | *30000* | **50.000,-Ft** | **30.000,-Ft** |
| **Kunkarcagi Állatvédő és Állatbarát Egyesület** | *30000* | **100.000,-Ft** | **30.000,-Ft** |
| **Kováts Diáksport Egyesület** | *30000* | **100.000,-Ft** | **30.000,-Ft** |
| **Magyar Vöröskereszt Jász-Nagykun-Szolnok Megyei Karcag Területi Szervezete** | *30000* | **100.000,-Ft** | **30.000,-Ft** |
| **Sport Élet Egészség Alapítvány** | *30000* | **60.000,-Ft** | **30.000,-Ft** |
| **Bengecseg Alapítvány** | *30000* | **100.000,-Ft** | **30.000,-Ft** |
| **Jász-Nagykun-Szolnok Megyei Gazdakörök Szövetsége** | *30000* | **100.000,-Ft** | **30.000,-Ft** |
| **Karcagi Nagykun Gazdakör** | *30000* | **100.000,-Ft** | **30.000,-Ft** |
| **Nyugdíjas Pedagógus Klub** | *30000* | **50.000,-Ft** | **30.000,-Ft** |
| **Életet az Éveknek Nyugdíjas Klub Karcag** | *30000* | **100.000,-Ft** | **30.000,-Ft** |
| **Karcag és Térsége Tűzvédelméért Alapítvány** | *30000* | **100.000,-Ft** | **20.000,-Ft** |
| **Rákbetegek Országos Szervezete Együtt-Egymásért Karcagi Klubja** | *30000* | **95.000,-Ft** | **20.000,-Ft** |
| **Rummikub Klub Karcag** | *0* | **70.000,-Ft** | **20.000,-Ft** |
| **Magyar Máltai Szeretetszolgálat Egyesület, Karcagi Csoport** | *0* | **100.000,-Ft** | **20.000,-Ft** |
| **R30 Postagalamb Sport Egyesület** | *30000* | **50.000,-Ft** | **20.000,-Ft** |
| **Egyetértés Nyugdíjas Vasutas Klub Karcagi szervezete** | *30000* | **100.000,-Ft** | **20.000,-Ft** |
| **Nagykunságért Civil Fórum Egyesület** | *20000* | **85.000,-Ft** | **20.000,-Ft** |
| **Összesen:** | *2.000.000* | **4.445.338,-Ft** | **2.000.000,-Ft** |

|  |  |
| --- | --- |
| **9. napirendi pont:** | Javaslat a Helyi Esélyegyenlőségi Program megalkotására |

**Dobos László polgármester:** 2013-ban került megalkotásra ez a program. Jogszabályi követelmény, hogy ötévente meg kell újítani, el kell fogadni. Kérdés, hozzászólás van-e?

**Nagyné László Erzsébet képviselő, a Szociális és Egészségügyi Bizottság elnöke:** A bizottság megállapította, hogy igen terjedelmes, nagyon hasznos anyagról van szó. Gyakorlatilag a 2013-ban elfogadott program felülvizsgálatát prezentálta a hivatal, melyért köszönetet mondott. A bizottság egyhangúan támogatta az előterjesztést és a képviselő-testületnek is elfogadásra javasolta.

További kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**31/2019. (II.28.) „kt.” sz. határozat**

**a Helyi Esélyegyenlőségi Program megalkotásáról**

A Karcag Városi Önkormányzat Képviselő- testülete az Alaptörvény 32. cikk (1) bekezdés b) pontjában, és a Magyarország helyi önkormányzatairól szóló 2011. évi CLXXXIX törvény 42. § bekezdés 17. pontjában biztosított jogkörében eljárva, az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Törvény) 31. § (4)-(7) bekezdése alapján az alábbiak szerint dönt:

1. A Karcag Városi Önkormányzat Képviselő-testülete (a továbbiakban: Képviselő-testület) a határozat mellékletét képező Helyi Esélyegyenlőségi Programot elfogadja.
2. A Képviselő-testület felhatalmazza Dobos László polgármester és Rózsa Sándor jegyző Urakat, hogy a Helyi Esélyegyenlőségi Programot aláírja.
3. A Képviselő-testület felkéri a Karcagi Polgármesteri Hivatalt jelen határozat végrehajtásából eredő, szükséges intézkedések megtételére.

Felelős: Dr. Bukács Annamária irodavezető

Határidő azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Jegyzői Iroda, helyben
5. Karcagi Polgármesteri Hivatal Igazgatási és Szociális Iroda, helyben
6. HEP Fórum tagjai székhelyeiken (Igazgatási és Szociális Iroda által)
7. Szociális és Gyermekvédelmi Főigazgatóság JNSZ Megyei Kirendeltsége (Igazgatási és Szociális Iroda által)

**HELYI**

**ESÉLYEGYENLŐSÉGI**

**PROGRAM**

**Karcag Városi Önkormányzat**



**2019-2023.**

**Tartalomjegyzék**

[Bevezetés 50](#_Toc1108798)

[1. A program háttere 50](#_Toc1108799)

[2. A program céljai 51](#_Toc1108800)

[3. Küldetésnyilatkozat 51](#_Toc1108801)

[Helyzetelemzés 66](#_Toc1108802)

[1. Jogszabályi háttér bemutatása 66](#_Toc1108803)

[2. Stratégiai környezet bemutatása 66](#_Toc1108804)

[3. A mélyszegénységben élők és a romák helyzete, esélyegyenlősége 70](#_Toc1108805)

[4. A gyermekek helyzete, esélyegyenlősége, gyermekszegénység 88](#_Toc1108806)

[5. A nők helyzete, esélyegyenlősége 96](#_Toc1108807)

[6. Az idősek helyzete, esélyegyenlősége 101](#_Toc1108808)

[7. A fogyatékkal élők helyzete, esélyegyenlősége 108](#_Toc1108809)

[8. Helyi partnerség 113](#_Toc1108810)

[9. A helyi esélyegyenlőségi program nyilvánossága 113](#_Toc1108811)

[A Helyi Esélyegyenlőségi Program Intézkedési terve (HEP IT) 114](#_Toc1108812)

[1. A HEP IT részletei 114](#_Toc1108813)

[helyzetelemzés megállapításainak összegzése 114](#_Toc1108814)

[A beavatkozás megvalósítói 117](#_Toc1108815)

[Jövőképünk 118](#_Toc1108816)

[Az intézkedési területek részletes kifejtése 119](#_Toc1108817)

[2. Összegző táblázat –A Helyi Esélyegyenlőségi Program Intézkedési Terve 137](#_Toc1108818)

[3. Megvalósítás 142](#_Toc1108819)

[4. A program nyilvánossága 142](#_Toc1108820)

[5. Kötelezettségek és felelősségi körök 143](#_Toc1108821)

[6. Elfogadás módja és dátuma 143](#_Toc1108822)

# Bevezetés

## A program háttere

Összhangban az egyenlő bánásmódról és az esélyegyenlőség előmozdításáról szóló 2003. évi CXXV. törvénnyel, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelettel és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelettel a Karcag Városi Önkormányzat Helyi Esélyegyenlőségi Programban rögzíti az esélyegyenlőség megteremtése érdekében szükséges feladatokat.

Az esélyegyenlőségi program **helyzetelemzésből és intézkedési tervből áll.**

A **helyzetelemzés célja** annak megállapítása, hogy a településen élő hátrányos helyzetű társadalmi csoportok a teljes lakossághoz viszonyítva milyen jövedelmi, foglalkoztatási, képzettségi, szociális, lakhatási, területi, egészségügyi mutatókkal rendelkeznek, és ezek alapján település milyen esélyegyenlőtlenségi problémákkal küzd.

A helyzetelemzés alapján **intézkedési tervet** kell készíteni. A helyzetelemzés során feltárt problémák komplex kezelése érdekében a településeknek beavatkozásokat kell tervezniük.

A helyi esélyegyenlőségi programot öt évre kell tervezni. Időarányos megvalósulását, illetve a helyzetelemzésben feltártak esetleges megváltozását kétévente át kell tekinteni, és a helyi esélyegyenlőségi programot felül kell vizsgálni.

Fentiek alapján a Karcag Városi Önkormányzat Képviselő-testülete (a továbbiakban: Képviselő-testület) a 143/2013. (VI.27.) „kt.” számú határozatával elfogadta Karcag Helyi Esélyegyenlőségi Programját, melyet 2015-ben, valamint 2017-ben felülvizsgált. A felülvizsgálat a kitűzött célok alapján elért eredményeket, valamint az idő közben jelentkező, illetve még megvalósításra váró feladatokat térképezte fel.

Jelen program a 2013-as Helyi Esélyegyenlőségi Programban a településen feltárt és még megoldásra váró esélyegyenlőségi problémákra reagál, és beavatkozásokat tartalmaz azok kezelésére.

## A program céljai

A program prioritása - szinergiában aNemzeti Társadalmi Felzárkózási Stratégia felzárkózás-politikai céljaival -, hogy csökkenjen

* a szegénységben vagy társadalmi kizáródásban élők aránya
* a hátrányos helyzetű gyermekek társadalmi lemaradása, gyengüljenek a szegénység átörökítésének tendenciái
* a hátrányos helyzetű és nem hátrányos helyzetű csoportok közötti társadalmi különbség

A program kiterjed:

* az egyenlő bánásmód követelményének érvényesülését segítő intézkedésekre
* az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre
* a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre
* olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket

A megvalósítás során érvényesítendő körülmények a településen:

* a szegregációmentesség és diszkriminációmentesség
* a társadalmi integráció
* a minőségi oktatáshoz való hozzáférés biztosítása
* a megkülönböztetés tilalma és az egyenlő bánásmód betartása
* az emberi méltóság tiszteletben tartása
* a társadalmi szolidaritás

## Küldetésnyilatkozat

Karcag Városi Önkormányzat:


* az esélyegyenlőségi politikáját munkáltatói szerepkörben, közvetlen szolgáltatásai során, intézményfenntartói szerepkörében, pályázóként és a közpolitikák alakítójaként érvényesíti;
* az esélyegyenlőséggel kapcsolatos tevékenysége során mindent megtesz annak érdekében, hogy az egyes projektek kidolgozásában az érdekelt civil szerveződések is aktív szerepet kapjanak, elősegítve ezzel a település lakosságának ilyen irányú szemléletváltását is
* elkötelezett az egyenlő esélyek biztosítás iránt: minden lakos számára lehetővé kívánja tenni, hogy megkülönböztetés nélkül dolgozhasson, tanulhasson és élhessen a településen
* a képviselő-testület és szervei döntésein keresztül is kifejezi elkötelezettségét az esélyegyenlőség területén
* a jogszabályokban meghatározott, ilyen irányú kötelező feladatok ellátásán túl a társszervekkel, civil szerveződéseivel, egyházzal, önszerveződéseivel, társulásaival, egyesületeivel és alapítványaival együttműködve közösen törekszik érvényre juttatni az esélyegyenlőség eszméjét a társadalmi élet minden területén
* ösztönözi a hátrányos helyzetű csoportokat és egyéneket, hogy vegyenek részt a helyi közösség életében
* esélyegyenlőségi politikáját minél szélesebb körben megismerteti a helyi munkáltatókkal, munkavállalókkal, a helyi polgárokkal és a partner szervezetekkel

1. **A település bemutatása**

**Karcag város rövid bemutatása**

Karcag város Magyarország egyik jellegzetes alföldi tájegységén, nevezetesen a nagykunsági tájon fekvő település, a Hortobágyi Nemzeti Park déli fogadókapuja, a Nagykunság központja. Három megye határán, Debrecen és Szolnok között félúton fekszik. Jász-Nagykun-Szolnok Megye legnagyobb határú települése, a megye negyedik legnépesebb városa. Az Alföld egyik legforgalmasabb útvonala, a 4. számú főközlekedési út mellett fekszik. Ugyancsak a településen megy keresztül a 100-as vasútvonal, azaz a Budapest-Záhony fővonal. A karcagi vasútállomásról indul a Karcag-Tiszafüred szárnyvonal, amely több üdülőkörzeti települést érint (Berekfürdő, Kunhegyes, Abádszalók, stb.). A Hortobággyal és a Sárréttel, a Körös-vidékkel és a Tiszazuggal szomszédos Nagykunság földrajzi, történeti és néprajzi egység.

Karcag az ország Észak-Alföldi Régiójában a környező települések gazdasági, kereskedelmi, kulturális és intézményi központja, a Nagykunság természetes körzetközpontja, vonzáskörzete Tiszafüredig terjed. Határos Kisújszállás, Bucsa, Püspökladány, Nádudvar, Kunmadaras, Berekfürdő és Kunhegyes településekkel. A Karcagi kistérség központi települése, melynek tagtelepülései az alábbiak: Berekfürdő, Karcag, Kenderes, Kisújszállás, Kunmadaras.



A település fekvéséből, kulturális, kereskedelmi, egészségügyi, oktatási és gazdasági szerepéből következően vált a táj központjává. Jellegzetes alföldi mezőváros, amelyik településformájában, intézményeinek sokaságában, külső kapcsolatrendszerében érhető tetten.

A városban sokszínű kulturális élet zajlik. A Györffy István Nagykun Múzeum kiállításai, a Kántor Sándor Fazekasház és a Nagykunsági Tájház kínálata mellett a Városi Csokonai Könyvtár és a Déryné Művelődési Központ színes programjai vonzók. Augusztusban a magyar államiság ünnepe környékén a hagyományokra épülő Nagykunsági Kulturális Napok programjait sok látogató tekinti meg.

Karcag társadalma sokrétű, lakosai büszkék múltjukra, hagyományaikra. Protestáns magyarságát a Kossuth teret ékesítő romantikus stílusú református templom, az egykori görög kereskedők jelenlétét a szép ikonosztázú görög templom, a katolikusokat - akiket a 18. században királynői parancs telepített le - századunk fordulóján épült kecses katolikus templom igazolja.

Városunknak jelentős a művészeti élete. Híres a fazekassága. Itt élt és alkotott a Kossuth-díjas Kántor Sándor, ma is több műhelyben forog a korong. A városban alkot Györfi Sándor Munkácsy-díjas szobrászművész, akinek bronzba álmodott köztéri szobrai sok helyen ékesítik a településeket. A 4. sz. főút mellett a Kis-Hegyesbori halmon áll a Kun emlékhely, amely a kunok betelepülésének állít emléket. A város Szimfonikus Zenekara, Szalonzenekara, a Városi Vegyeskar és a Vonós kamarazenekar is hozzájárul a színes zenei élet teljesebbé tételéhez.

Karcag a Hortobágyi Nemzeti Park déli fogadókapuja. Az alföldi puszta látványa, a kunhalmok titkokat rejtő kúpjai, a szélmalom és a szárazon álló ötlyukú Zádor-híd meglátogatása kellemes kirándulást, a karcagi Akácliget Gyógy- és Strandfürdő termál vizű medencéi és az uszoda, pihenést és gyógyulást kínál az idelátogatóknak. Apróvadban gazdag határában a vadászok találnak maguknak programot, míg az éhes embereket a tájjellegű gasztronómiai ínyencségek elégítik ki.

**Történelmi kitekintés**

A Nagykunság központjának története a 13. századi mongol pusztításig nyúlik vissza. A kunok a magyarországi letelepedésük után keresztény hitre tértek, beilleszkedtek a rendi magyar társadalomba. Kiváltságos népként fegyverrel szolgálták a királyokat. Magyarrá váltak, ősi nyelvüknek, kultúrájuknak néhány eleme napjainkig tovább él földrajzi nevekben, szavakban, szólásokban.

Karcag neve eredetileg egy török eredetű, valószínűleg kun személynév (Qarsaq - szó a pusztai róka) A település Karczagújszállás néven először 1506-ban szerepel. A településnév második tagja a XIX. század utolsó harmadában kopik le és napjainkra marad a mai fonetikus írásmóddal: Karcag.

A 67 ezer holdas karcagi határ számtalan régészeti leletet rejt magában. Régészeti feltárás is segíti a mai kultúra kun eredetű gyökereinek kutatását, melyet nyelvészek, régészek, néprajzosok, történészek ma is intenzíven végzik. E kutatás egyik központja a Györffy István Nagykun Múzeum.

A török pusztítás a Karcag határában lévő falvakat sem kímélte. A nagykunsági városok hatalmas határa a török hódoltság idején, a 17. században alakult ki úgy, hogy az elpusztult apró falvak megmaradt népét és határát bekebelezték. Ezért is mondjuk Hatkunságnak mikrotájunkat, mivel csak hat település éledt újjá a 18. században. Ezek életmódját a pusztákon űzött legeltető állattartás és a tanyás földművelés jellemezte. Mezővárosi rangját is ez a termelési szerkezet adta századokon keresztül.

A Nagykunság fejlődéstörténetének jelentős állomása a Tisza vizének a szabályozása. Előtte hol a Tisza vize folyt a Hortobágy és Berettyó irányába, hol fordítva. A XIX. század közepéig tehát az év több hónapjában víz és a vízi növények uralták Karcag határának nagy részét. A nagykun települések szempontjából igen jelentős volt 1785-87-ben a Mirhó-gát Abádszalóknál történő megépítése A víz és a vízi növényzet a folyószabályozások és a lecsapolások után az erekbe, kanálisokba, fertőkbe szorult vissza. A XIX. század második felében végzett vízszabályozási munkák révén ma már nem folyik víz például a Zádor-érben. A vizek elvezetése szikesedést váltott ki nagy területeken, melynek javítására éppen a Karcagon működő Kutatóintézet dolgozott ki módszereket. A belvizek lecsapolásával megváltozott a határ hasznosítása. Nagy teret kapott a szántóföldi növénytermesztés és háttérbe szorult a rétgazdálkodás, legeltető állattartás.

Ma a felszín első látásra egyhangú, sík, azonban ha jobban megnézzük, láthatjuk, hogy egykori folyómedrek, morotvák és kiemelkedések, az ún. "kunhalmok" törik meg a horizontot. Ezek a halmok általában a rézkorban keletkeztek. Van közöttük természeti képződmény, de van közöttük olyan is, amely az ember alkotása.

Karcag a XVIII. században vált a kistáj központjává, magába olvasztva számtalan középkori falut. A nagykunság közigazgatási központjaként a Jászkun Kerület önállóságának megszűntéig funkcionált. Jász-Nagykun-Szolnok vármegye létrehozásával ettől a rangjától megfosztották, de nem szűnt meg a kistájra gyakorolt természetes vonzereje. Rendezett tanácsú városként működött 1872-töl, majd megyei városi ranggal. A központi hatalom a református közösség erejét igyekezett gyengíteni azzal, hogy az 1770-es években katolikusokat telepített a városba, akik közül azonban csak kevesen rendelkeztek olyan anyagi erővel, hogy a birtokosok közé kerüljenek. Így a vagyontalanok számát gyarapították. A lakosság számának gyarapodása arra kényszerített több családot, hogy új életteret keressenek maguknak. 1786-ban sok karcagi család települt le a Bácskában, létrehozva Ómoravicát. Az 1994-ben kialakított testvérvárosi kapcsolat tehát a közös származástudat, a családi és egyházközségi kapcsolatok állami szinten történő elismerése.

A XVIII. században Karcag társadalma teljes egészében paraszttársadalom volt. Szerepel ugyan néhány iparosmester neve a Liber Fundiban (földkönyv), de ez is azt bizonyítja, hogy a tehetősebb iparosok jó befektetésnek a földet tekintették. Az első iparosok a kovács, kerékgyártó, fazekas, szűcs, molnár, asztalos mesterséget űzték. Amikor a XVIII. század második felében a parasztok elől lezárják a betelepülés lehetőségét, egy-egy hiányszakmát művelő iparos megkapja a letelepedési engedélyt. Így a helyi ipar a XIX. elejére éri el azt a szintet, hogy céhet alapítsanak Egyes iparos dinasztiák története innen indul.

A település önkormányzatisága nagy hagyományokra tekint vissza. Mivel a kunok, Magyarországra való betelepülésüktől fogva mindig saját maguk szervezték meg a közösség belső életét, így a szokásjogon alapuló irányítást elfogadták. A XVIII. században a település élén állt a főbíró, a törvénybíró és az esküdtek (1740-ben 13 fő). Ők irányítják a város gazdálkodását, közigazgatását, igazságszolgáltatását. Munkájukat segítik a tisztviselők.

A város szellemiségének alakulásában döntő szerepe van a XVI. századtól működő református egyházközségnek. Az adatok azt mutatják, hogy a Nagykunság népe elsők között tért át a református hitre. A XVII. században épített templom 1725-ben kapta a második harangot. 1743-ban a régi torony mellé egy új templom épületeinek alapjait kezdték lerakni. Az ellenreformáció szellemében intézkedő Udvarral szemben azonban meg kellett vívni a harcot. Az engedély kijárásában ugyancsak jelentős szerepet vállalt Varró István, aki állítólag még beszélte a kun nyelvet. Az 1756-ban felszentelt templomot 1793-97 között teljesen újjáépítették és akkor nyerte el a mai formáját. A templom az egykori Piactér - mely 1892-ben kapta a Kossuth tér nevet - egyik meghatározó épülete a szomszédságában a József nádor - a kunok bírája 50 évig - emlékoszlop, a második világháborús emlékmű - Györfi Sándor karcagi szobrászművész alkotása - és a Kossuth Lajos-szobor, amely Horvay János alkotása.

A város épületei megújultak a XIX. században. 1813-14-ben készült a Csengős iskola. 1825-ben építették fel a főtér jellegzetes klassszicista stílusú épületét, a Bárány Nagyvendéglőt. Az 1840-es években építette fel Kálmán Sándor alkapitány is családi kúriáját, mely most a Györffy István Nagykun Múzeumnak ad otthont. Az 1834-es nagy tűzvész nyomán főleg a Rétoldalt építették újjá, immár mérnöki terv szerint. A város többi része (elsősorban a Fanzug, Pernyészug) megőrizte a korábbi halmazos településszerkezetet kanyargó utcákkal, zugokkal. A városban itt-ott még ma is van néhány szép nagykun parasztház. Két jellegzetes típusával találkozhatunk: a lopott tornácos ház, a népi klasszicista stílusú (kerek vagy szögletes oszlopokkal) ház. Ezen utóbbi típusú a nagykun tájház (Jókai u. 16.), valamint a Kántor Sándor-gyűjtemént. (Erkel Ferenc u. 1.) Ugyancsak XIX. századi létesítmények voltak a szélmalmok, melyből egyet még láthatunk a Vágóhíd utcán. Korábbi épülettípust őriz az Északi temetőben lévő földház, mely a maga nemében egyedülálló messze vidéken. Különösen a református temetők fejfái, a kerítések, a házvégek, ügyes kezű faragók munkáját dicsérik. E népművészeti remekek többsége az 1870-80-as években készült, de egy évszázad múltán is készültek míves deszkakerítések, kapuoszlopok.

A XIX. század közepére megszaporodtak a mesteremberek a városban. 1853-ban már 160 iparost tartottak nyilván. Mellettük még számolnunk kell a parasztspecialistákkal is.

Időközben a parasztgazdaságok profilja is átalakult. A szántóföldi növénytermesztésre tevődött át a hangsúly. Míg a redemptio idején a határnak csak 1/3-a volt szántóföld, a XIX. század közepén már a rétet is feltörték, majd a század végén a legelőt is kiosztották a gazdák között. Elsősorban búzát termeltek, de már a kukoricatermesztés is jelentős lett. A parasztgazdaságok bevételi forrásává egyre inkább a búza vált.

1849 tavaszán a nagykunsági települések is fegyveres harcok színhelyei lettek, amely a polgári lakosságnak is közvetlen megterhelést jelentett. Még az utolsó hetekben is Karcag határában gyülekeztek a környék fegyvert fogó fiai és két hétig gyakorlatoztak a nagykun táborban, hogy aztán segítsenek Debrecen megmentésében, de hiába.

Kossuth Lajos többször járt a városban. A menekülő kormány útja is Karcagon keresztül vezetett. A szájhagyomány napjainkig őrzi, hogy hogyan borult fel a város határában a kátyús úton a kincstárat és a magyar koronát vivő szekér.

A várost a szomszéd településekkel összekötő utak karbantartása, mindenkor a közmunka egyik fontos tevékenységtípusa volt. Amint már korábban is írtuk: Debrecen felől az Ágota csárda, Zádor-híd útvonalon keresztül vezetett az országút, és Karcagon át Kunhegyest érintve szállították a középkor óta a sót Szolnok-Pest irányába. Karcag egyik legrégibb utcájának a neve Vásáros volt, amely Kunmadaras felé vezetett. Kisújszállás felé a Kara János mocsár miatt, az év több hónapján keresztül járhatatlan volt az út. Éppen ezért óriási jelentőséggel bírt, hogy vállalkoztak arra, hogy a Pest-Szolnok vasútvonalat meghosszabbítják, s keresztülvezetik a városon. Így 1857-től az országos vasúthálózat része lett Karcag, majd 1896-ban innen kiindulva kiépítették a Tiszafüredre vezető szárnyvonalat is. Mindkettő azóta is működik, jelentős teheráru- és személyforgalmat bonyolít le. Mivel a várost igen nagy tanyavilág vette körül (a külterületi lakott helyek száma a XVIII. századtól a XX. század közepéig egyre növekedett), így mindkét vasútvonalon a város határában több megálló volt (Karcagi-puszta, Apavára, Cserhát, Berekfürdő). Ennek ellenére a parasztgazdaságok legnépszerűbb közlekedési eszköze a lovas szekér maradt, a személy- és tehergépkocsik elterjedéséig. A Jászkun Kerületben igen jól szervezett volt a települések közötti információ-továbbítás. Lovasok vitték a postai küldeményeket. Karcagon az 1780-as években létesült a magyar királyi postahivatal, melynek postamestere közel egy évszázadig a Laczka családból került ki. Jelenleg az 1935-ben épített épületben működik a magyar posta, a katolikus templom szomszédságában. Ugyancsak itt található egy nagy kapacitású telefonközpont is.

A XIX. század utolsó harmadában a polgárosodás egyre inkább megfigyelhető a város arculatán: megépül az első magántulajdonú emeletes ház, megnyílik az első takarékpénztár A Jászkunság című újságot (megjelent 1868-ban Jászberényben) hamarosan követi a Nagykunság. 1868-ban megalakul az első olvasókör. A férfiak szórakozását, politikai és kulturális tájékoztatását biztosító intézmény egyre népszerűbb lesz. A városban a lokalitás mellett egyre inkább csoportalakító tényező lesz a társadalmi hovatartozás.

Időközben a város státuszában és közigazgatásában is jelentős változtatások történtek. 1872-ben a telepütést rendezett tanácsú várossá nyilvánítják. Ez együtt járt az önkormányzat átalakításával. A város első számú vezetője a polgármester lesz. A képviselő-testületet 40 választott tag és 40 virilis gazda (a legtöbb adót fizető lakosok) alkotja. A polgármester munkáját segítő tisztviselők: 4 tanácsnok, árvaszéki ülnök, tiszti ügyész, közgyám, adószedő, ellenőr, pénztárnok, rendőrkapitány és annak a helyettese, mérnök, főorvos, alorvos, állatorvos, főjegyző, aljegyző, írnok.

A város egyházközségeinek életét a papok irányították (3 református lelkész és 2 katolikus pap), kiknek munkáját segítették az egyházi elöljáróságok tagjai. A XIX. század második felében a kereskedelmet a görögöktől átvették a zsidók. Egyházi közösségük megalapítása után megépítették a ma is álló zsidó templomot. A görögkeletiek temploma a XVIII. század végétől napjainkig hirdeti, a településről ma már eltűnt görög kereskedő családok emlékét.

A növekvő lélekszám az ipari termékekre való igény növekedésével is együtt járt. Az Ipartestületbe tömörülő iparosoktól egyre inkább specializálódást követelt meg a fejlődés.

A XX. században egyre jelentősebb lesz a malomipar. A szárazmalmokat és a szélmalmokat teljesítményben jóval felülmúlja a gőzmalmoké. A nagytőke elsőként a malomipari beruházásokban jelentkezik. 1908-ban a Tiszamalom, majd 1911-ben a Hungária Gőzmalomban kezdenek el őrölni. Az előző ma Rizshántolóként, az utóbbi Őrlőmalomként vált ismerté. 1909-ben felépítik a város villanyáramfejlesztő telepét. A technikai fejlődés a mezőgazdaságban különböző gépek megjelenését jelentette (cséplőgép, vetőgép). Az építkezés alapanyagszükséglete is átalakul. A karcagi téglagyárból egyre több tégla kerül ki. A módosabbak egyre nagyobb házakat építenek, amelynek legalább az alapja és a lábazata, de sokszor a fala is tégla, a teteje pedig cserép. A századfordulóra elkészült impozáns gimnáziumot (1894) és a városi bíróságot (1891) követte a római katolikus templom (1901), az ipartestület épülete (1903) és az új városháza (1910-1912) felépítése. 1907-ben szobrot kapott Kossuth Lajos (Horvay János alkotása) és 1938-ban a tanácsháza elé felállították az I. világháború karcagi hősi halottainak emlékművét (Gáldy Gyula alkotása). A két világháború között iskolákban, egyházi épületekben is gyarapodott a város (Újházi iskola, Polgári iskola, Zárda, Legényegylet, Kistemplom). 1926-ban felépítették a Kultúrpalotát, mely azóta is a művelődést szolgálja. Egy-egy közösség is megteremtette a maga szórakozóhelyét (Úrikaszinó, Rimaszombati olvasókör, 48-as olvasókör stb.). Az Iparos Otthonban kezdődött a mozi 1911-ben. Mivel már a város határának minden részében megszaporodtak a tanyák és a tanyán élő állandó lakosok száma (cselédek, tanyások, bérlők), így jelentőssé vált a tanyai iskolák hálózatának a kiépítése is. Ezt az oktatási formát az 1960-as években fokozatosan felszámolták. 1964-ben a még tanyán lakó gyerekek számára megnyitották a tanyasi kollégiumot, amely azonban - a tanyák felszámolásával - napjainkra funkcióját vesztette.

A XIX. század végén, a XX. század elején itt is elkezdődnek a politikai szervezkedések és a szociális mozgalmak. A legnagyobb tömegbázisra azonban a 48-as hagyományokra építő Kisgazdapárt tett szert.

A világháborúk nem múltak el nyomtalanul a karcagi családok életében sem. Az első és a második világháborús emlékmű (Györfi Sándor karcagi szobrászművész munkája) őrzi a sok száz karcagi hősi halott nevét. Az emberveszteségen túl, a város épületeiben is károk keletkeztek. Ekkor pusztult el a városi levéltár és a múzeum felbecsülhetetlen értékű anyaga, égett le, rongálódott meg 117 ház. 1944, október 9-én vette át a város vezetését az új rendszer első klientúrája, orosz felügyelet alatt. A földreform során Karcagon 1154 igénylő között 13526 kat. hold földet osztottak ki. Ezzel a birtokosok száma 4497-re nőtt.

1948-tól megindul a szövetkezetesítés. 1951-ben termelőszövetkezeti várossá nyilvánítják a települést. 1953-ban 11 termelőszövetkezet 3000 taggal 33570 kat. hold földet művel meg közösen. Az első szövetkezetek főleg a hasonló birtoknagysággal rendelkező emberek összefogásával keletkeztek. 1975-ben az újabb rendszerváltásig két nagyüzemben és a Tilalmasi Állami Gazdaságban folyt mezőgazdasági termelés. Ma a Május1., a Kunmező és a Cserehát mezőgazdasági szövetkezetek működnek.

Az iparban is végbement hasonló folyamat. A kisiparosok az 1940-es évek második felében ipari szövetkezetbe tömörültek. Néhány szövetkezet ipari üzemmé fejlődött. Így a gépállomásból létrejött a gépgyár. Az 1960-1970-es években budapesti nagy vállalatok hoztak létre telephelyeket Karcagon. Így a Szerszámipari Művek, a Ruhagyár és a Híradótechnikai Vállalat karcagi üzemében tudott elhelyezkedni a mezőgazdaságban felszabadult munkaerő. A malomipar, a téglaipar, a sütőipar, a fodrászat, megmaradt megyei keretek között. Néhány KTSZ pedig helyi szövetkezeti keretek között dolgozott tovább. Az ipari jellegű munkahelyekre két okból növekedett meg az igény: 1. a nagyüzemi mezőgazdaságnak egyre kevesebb munkaerőre volt szüksége; 2. a kétkeresős családra épülő társadalomban szükség volt a női munkaerő foglalkoztatásba való bevonására.

A két háború között működő Hangya szövetkezetet és a kiskereskedelmet felváltotta az ÁFÉSZ egyeduralma a városban.

A város hosszú távú fejlődését alapozta meg az 1969-ben megépült 450 ágyas kórház, mely az 1990-es években felvette Kátai Gábor nevét. (Kátai Gábor Karcagon született, nyugat-európai műveltséget szerzett orvos, gyógyszerész, természettudós volt a XIX. században.) Erre épülhetett a nagy múltú karcagi gimnázium egészségügyi tagozata. A tömegközlekedés fejlődését is magával hozta Karcag egészségügyi központtá fejlesztése. Elsősorban autóbusz közlekedés segíti a Nagykunság és lakóinak a karcagi kórházba és szakrendelőkbe való eljutását. Az 1980-as évekre autóbusz-pályaudvart alakítottak ki a gimnázium és a görögkeleti templom szomszédságában. Az autóbusz-közlekedés fejlesztése azért is fontos volt a városnak, mivel a vasútállomás a település központjától kb. 1,5 km-re van, a város délkeleti szélén. A város szélein új lakónegyedek jöttek létre (Kiskulcsos, Nagyvénkert), de a két világháború között kialakult szegényebb körzetek is megmaradtak, bár a fejlesztésükre állami pénzekből sokat fordítottak (Déli- és Északi Cigányváros).

A mezőgazdaság átalakításával együtt járt az 1950-1960-as években a lakónépesség csökkenése. Elsőnek a földjüktől megfosztott gazdák, a szövetkezetbe belépni nem akarók költöztek el (főleg Budapestre). Az 1970-es években a kiterjedt tanyarendszert is felszámolták a nagyüzemek. Így a tanyai élethez szokott parasztcsaládoknak váltaniuk kellett. A város elöregedett lakásállományát először korszerűsítették a családok az 1960-as években, majd egyre több parasztházat lebontottak, A városközpontban, majd a kertváros részeken emeletes bérházak építésébe fogott a város. A település törzsökös lakosságának döntő többsége azonban megmaradt a családi ház formánál, amelynek ma már igen kényelmes, összkomfortos típusát építik és lakják elsősorban két generációs családok.

**Társadalom, gazdaság, infrastruktúra**

A város infrastruktúrájának néhány jellemző adata: a lakások 87,6%-a a vízhálózatba, 30,7%-a szennyvízhálózatba kapcsolt. 1996-ban 5438 lakásban vezetékes gázt használtak, 4449 lakás telefonnal is el volt látva. 2741 személygépkocsi volt a városban. A belterületi utak hossza 112 km, amelyből 93 km volt burkolva. A városnak vasútállomása, autóbusz-állomása, benzinkútjai, postája segíti a szállítást.

Jelentősebb középületei: Városháza, mely helyet ad a Polgármesteri Hivatalnak, a Járási Hivatalnak, valamint külön bejárattal a Karcagi Rendőrkapitányságnak. Járásszékhely településként a Kossuth téren kap helyet a Karcagi Járásbíróság. A település központi jelentőségét mi sem bizonyítja jobban, minthogy a Kátai Gábor Kórház, mely súlyponti kórházként látja el a vonzáskörzetéhez tartozó települések lakosságát. Emellett orvosi rendelők, gyógyszertárak, Mentőállomás, Idősek Otthona, bölcsőde, óvodák, általános és középiskolák, művelődési központ, könyvtár, múzeum, tájházak, bankok, áruház, boltok, vásárcsarnok, ipari- és mezőgazdasági üzemközpontok. 1996-ban 264 kiskereskedelmi üzlet (ebből általános áruház 3, ruházati üzlet 43, iparcikk üzlet 29) és 94 vendéglátóhely (ebből 17 melegkonyhás volt) üzemelt. Ugyanekkor 14 ipartelepen 1793 fő dolgozott (Gabonaforgalmi Vállalat, Kenyérgyár, HAGE stb.) A tipikusan mezőgazdasági jellegű városban az elmúlt évtizedekben (a vidéki iparfejlesztés eredményeként) fokozatosan csökkent a mezőgazdaságban dolgozók száma és nőtt az iparban és a többi ágazatban dolgozóké.

A tipikusan mezőgazdasági jellegű városban az elmúlt évtizedekben (a vidéki iparfejlesztés eredményeként) fokozatosan csökkent a mezőgazdaságban dolgozók száma és nőtt az iparban és a többi ágazatban dolgozóké.

A rendszerváltással itt is végbement a szerkezeti átalakulás. 1996-ban 1205 vállalkozás működött a városban. 1992-ben mezőgazdasági szervezetek állományában 641 személy volt. 1994-ben magángazdálkodást folytatott 7566 fő.

Az aktív keresők száma a gazdasági ágazatokban:

|  |  |  |  |  |
| --- | --- | --- | --- | --- |
|  | **1949** | **1960** | **1970** | **1980** |
| mezőgazdaság | 6906 | 5489 | 3670 | 2808 |
| ipar | 1970 | 2453 | 3638 | 4026 |
| egyéb | 2526 | 868 | 3128 | 4304 |

A várost napjainkban a polgármester és a 10 tagú képviselőtestület irányítja.



A település közintézményeiben folyó kulturális tevékenység mellett igen nagy szerepet vállalnak fel a civil szervezetek. Különösen a városi műemlékek, közterületek védelmében, szépítésében (városvédő és szépítő egyesületek), és a hagyományőrzésben (pl.: Kováts Mihály Baráti Társaság, Honismereti kör, Népdalkör, Citerazenekar). A település magas színvonalú zenei életét jelzik a Alapfokú Művészeti Iskola, a Szalonzenekar és a városi énekkar rendezvényei, fellépései.

Jelentős a város idegenforgalmi fejlődése. A Györffy István Nagykun Múzeum tájjelleggel működik. Állandó és időszaki kiállításokkal várja a látogatókat. Kiállításokat szervez még a Művelődési Központ és esetenként egy-egy iskola. A nagykun tájháznak (XIX. századi jellegzetes, népi klasszicista házban) elsősorban a karcagi híres festett bútorokkal berendezett szobája nevezetes. A várost külföldön is ismertté Kántor Sándor fazekas, brüsszeli világkiállítás nagydíjas kerámiái tették.



A mesternek társa F. Szabó Mihály és tanítványai (köztük ifj. Szabó Mihály és Sz. Nagy István), valamint Rusói István cserépkályhás, tovább öregbítették a város hírnevét. Az utóbbi évtizedekben neves fazekas központtá lett Karcag. A Kántor Sándor emlékházban a mester életművét láthatják a látogatók. Ezen kívül több fazekasműhely működik napjainkban is. A népművészet több ágát is jeles alkotók művelik. A táj jellegzetes hagyományát a kunhímzést, Csíkos Sándorné nyomdokain haladva a fiatalabb generáció is varrja. A vertcsipke-készítés hagyományát is őrzi a város. A XIX. századi faragók (épület, fejfa, kapu, kerítés) méltó utódai ma igen szép népi bútorokat, szobrokat faragnak, kapufélfákat, kerítéseket készítenek (Tóth László, Bugyik Lajos, Tyukodi László). A kovácsmívességnek is van képviselője, Tóth István személyében. Az ő formakincse a nagykunsági házoromdíszek. Ugyancsak a város műemlékeihez tartozik, a XIX. század 30-as éveiben épült szélmalom.





Közelében található a Szélmalmi fogadóház, valamint a korábbi évszázadok építészeti gyakorlatát megörökítő földház az Északi temetőben.

A Nagykunság szellemi életének is központja Karcag. A múzeumban folyó tudományos kutatások eredményeit kiállításokon mutatják be, könyvekben adják közre.



Az utóbbi években a keletkutatás lendült fel, a turkológia neves karcagi szülötteinek (Németh Gyula, Mándoky-Kongur István) nyomdokain haladva. A néprajz jeles képviselői (Györffy István, Szűcs Sándor) is példát adnak a mai nemzedék számára. A Karcagi Nagykun Református Gimnázium és a Szentannai Sámuel Középiskola és Kollégium számos növendéket bocsát ki, akik a felsőoktatási intézményekben folytatják tanulmányaikat.



A Karcagi Nyomda, több mint egy évszázada látja el olvasnivalóval a város és a környék lakosságát. A Nagykunságban született, a Nagykunságról szóló könyvek, kiadványok jelentős része ma is itt készül csakúgy, mint a városnak a hetente megjelenő lapja, a Karcagi Hírmondó. A Városi Csokonai Könyvtár jól felszerelt, bő kínálatot nyújtó intézmény.

A számtalan kulturális rendezvény közül hármat emelünk ki, amelyet évenként rendszeresen megrendeznek:

* Kováts Mihály emléknapok
* Nagykunsági Kulturális Napok
* Karcagi lovasnap

A város az Akácliget Gyógy- és Strandfürdője fejlesztésére különösen nagy gondot fordít, amióta Berekfürdő önállósult. A város rendelkezik saját zászlóval, címerrel, térképpel, és városismertető kiadványokkal. Van idegenforgalom-fejlesztési, általános rendezési-, vagyongazdálkodási- és termálvíz-hasznosítási terve. Tervezi a településmarketing és a térinformatikai rendszer kidolgozását.

A nagykunsági települések között több évtizedes gazdasági és kulturális együttműködés van.

A település testvérvárosai:

* Székelykeresztúr Románia (1990-től)
* Bácskossuthfalva Szerbia (1994-től)
* Szepsi Szlovákia (1998-tól)
* Mérke Kazahsztán (1999-től)
* Schwarzheide Németország (2002-től)
* Longueau Franciaország (2004-től)
* Krosno Odrzanskie Lengyelország (2004-től)
* Kunszentmiklós Magyarország (2009-től)

**Demográfia**

A város régi (Fanzug, Pernyészug, Rétoldal, Sirályülés) részeit a református családok lakták. A XVIII. század 70-es éveiben betelepített római katolikusoknak a város akkori vezetősége a Debreceni úttól keletre eső részt adta. Ekkor jött létre az Újváros vagy Katolikus város. A görög kereskedők boltjaikat az 1794-ben felépített templomuk szomszédságában hozták létre (Horváth Ferenc utca), majd a zsidók ugyancsak a városközpontban telepedtek le (Kertész József utca) és építették templomukat. A XIX-XX. század fordulóján a korábbi vallásukat elhagyók létrehozták a baptista egyházközösséget. A város lakosságának nagy része azonban napjainkig megmaradt reformátusnak, ami meghatározza a település karakterét. Karcag népessége lassan, de biztosan növekedett. A népszámlálások azt mutatják, hogy 1950-ig évtizedenként mintegy 2000 fővel gyarapodott a város.

Előbb a termelőszövetkezetesítés, legutóbb pedig Berekfürdő kiválása okozta a népességvesztést. Ezekhez járul még a természetes gyermekszülések számának csökkenése (1996-ban a természetes szaporodás ezer lakosra: - 2,5). A legutóbbi időben már alig több az elvándorlás, mint a betelepülés (ezer lakosra számítva: - 0,1 ). A nagyüzemi gazdálkodás gátjának tekintették az 1970-es években a tanyákat és törekedtek azok felszámolására. 1949-ben 6805 lakos élt külterületen, 1970-ben 2348, 1980-ban 1260.

Az elmúlt éveket vizsgálva a népesség fogyása nem állt meg, és a 2012-ös évhez képest 2016 év végére ismét a 2011-es szintre csökkent a lakosság.

Bizakodásra ad okot az a tény, hogy az elmúlt 2 évben ismét emelkedett a lakosságszám

Megfigyelhető, hogy az egyes városrészek lakosságszáma között jelentős eltérések vannak. A 2001. évi népszámlálási adatok alapján a legnépesebb Déli városrész volt, míg és a legkevesebb lakosú a Kisföldek és Kertváros. A két városrész között több mint két és félszeres a különbség, ami napjainkban is igaz. A közigazgatásilag Karcaghoz tartozó külterületen és a tanyavilágban a mai napi nagyságrendileg fél ezren laknak. Elmondható, hogy bár minden városrészben csökkent a népesség, leginkább a városközpontban, míg a legkevésbé az Északi városrészben.

Nagyon magas az elvándorlások száma is a településen. A munkanélküliség a külföldi munkavállalás lehetősége játszik nagy szerepet az elvándorlásoknál. Sokan más településre költöznek, ha ott álláshoz jutnak. A fiatalok pedig a tovább tanulás után sem térnek haza, hanem nagyobb városokban keresik a megélhetési lehetőségeket.

**Vándorlási egyenleg**

Korosztályonkénti és nemenkénti kimutatás alalpján észrevehető, hogy csak a 18-59 éves korosztályban szembetűnő különbség a nők és férfiak arányában, több az aktív korú férfi a településen.

**Öregségi mutató**

**60 év felettiek száma 100 (0-14 évesre jutó) fő**

A természetes szaporodás is a negatív tartományban van. Egyre kevesebb gyermek lát napvilágot a városban, de ez a tendencia az egész országra jellemző.

# 

# **Helyzetelemzés**

## Jogszabályi háttér bemutatása

* 1. **A program készítését előíró jogszabályi környezet rövid bemutatása**
* Magyarország Alaptörvénye XV. cikk
* Az egyenlő bánásmódról és az esélyegyenlőség előmozdításáról szóló 2003. évi CXXV. Törvény
* A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet
* a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet
* a területfejlesztéssel és a területrendezéssel kapcsolatos információs rendszerről és a kötelező adatközlés szabályairól szóló 31/2007. (II. 28.) Korm. rendelet
  1. **Az esélyegyenlőségi célcsoportokat érintő helyi szabályozás rövid bemutatása**
* Karcag Városi Önkormányzat Képviselő-testületének a települési támogatások rendszeréről szóló 7/2015. (II.27.) önkormányzati rendelet
* Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendelet
* Karcag Városi Önkormányzat Képviselő-testületének a személyes gondoskodás nyújtó szociális ellátások intézményi térítési díjának megállapításáról szóló 12/2017. (IX.28.) rendelet
* Karcag Városi Önkormányzat Képviselő-testületének a tanyagondnoki szolgálatról szóló 35/2011. (XII.22.) önkormányzati rendelet

## Stratégiai környezet bemutatása

**2.1 Kapcsolódás helyi stratégiai és települési önkormányzati dokumentumokkal, koncepciókkal, programokkal**

* Karcag Városi Önkormányzat Gazdasági Programja
* Települési Közoktatási Esélyegyenlőségi Intézkedési Terve (2013.)
* Karcagi Polgármesteri Hivatal esélyegyenlőségi terve (2012.)
* Oktatási intézmények esélyegyenlőségi tervei (2012.)
* Integrált Településfejlesztési Stratégia (2015.)
* Karcag Város Egészségterve
* Karcagi Többcélú Kistérségi Társulás Szociális Szolgáltatástervezési Koncepciója
* Településszerkezeti Terv Karcag
* Karcag Város Önkormányzatának középtávú informatikai fejlesztési koncepciója

A Karcag Városi Önkormányzat a Gazdasági Programjában kinyilvánítja, hogy a mindenkori lehetőségeinek megfelelően a legmagasabb szolgáltatási színvonalat garantálva kívánja érvényesíteni a közigazgatási területén élő lakosság és az itt funkcionáló vállalkozások érdekeit.

A településfejlesztés legfőbb célkitűzése a lakossági igények maximális kielégítése, a járásközponti szerep megerősítése

Karcagnak meg kell őriznie kistérségi központi szerepét, gazdasági stabilitását, turisztikaivonzerejét és kulturális gazdagságát. Szükséges megfelelően kezelni a természeti erőforrásaink sokaságát (pl.: termőföld, termálvíz, tiszta levegő).

Feladatai hatékony elvégzéséhez a meglévő intézményei mellett külső partnerek széles körét kívánja bevonni fejlesztési programjaiba.

A jövőnkre vonatkozó kiemelt törekvés amellett, hogy Karcag megőrzi meglévő jelentős erősségeit, a kínálkozó lehetőségeket olyan tudatos módon aknázza ki, hogy lakossága a kevésbé fejlett területeken is látványos fejlődést tapasztaljon.

* 1. **A helyi esélyegyenlőségi program térségi, társulási kapcsolódásainak bemutatása**

A Karcagi Többcélú Kistérségi Társulás fenntartásában működik Karcagon a Szociális Szolgáltató Központ. Törvényi előíráson alapuló szervezeti változás, hogy a Szociális Szolgáltató Központon belül 2016. évben került kialakításra

* a család- és gyermekjóléti szolgálat
* valamint a család- és gyermekjóléti központ

mint intézményegység.

A központ járási szinten, vagyis öt településen – Berekfürdő, Kenderes, Kisújszállás, Kunmadaras és természetesen Karcag - látja el feladatait.

A gyermekek védelméről és a gyámügyi igazgatásról szóló 1997. évi XXXI. törvény 94. §-a szerint a települési önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése.

A szolgáltató tevékenység formái:

* gyermekjóléti szolgáltatás esetén család- és gyermekjóléti szolgálat,
* járásszékhely településen család- és gyermekjóléti központ
* gyermekek napközbeni ellátása esetén bölcsőde
* gyermekek átmeneti gondozása esetén gyermekek átmeneti otthona
  1. **A települési önkormányzat rendelkezésére álló, az esélyegyenlőség szempontjából releváns adatok, kutatások áttekintése, adathiányok kimutatása**

A helyzetelemzés elkészítéséhez a TeIR (Országos Területfejlesztési és Területrendezési Információs Rendszer), a KSH (Központi Statisztikai Hivatal), valamint a népszámlálási adatok nyilvánosságra hozott elemzései szolgáltak alapul. Emellett Karcag Város Önkormányzata által szolgáltatott adatok, a településen tett személyes látogatások alkalmával gyűjtött anyagok és az elektronikus média Karcaggal foglalkozó oldalai is hasznos információkkal szolgáltak a program elkészítésénél.

A települési önkormányzat átfogó képpel nem rendelkezik romákkal, nőkkel és a fogyatékkal élőkkel kapcsolatban, mivel ilyen irányú adatokat nem gyűjtött és nem elemzett. Karcag közel 20 ezres lélekszámú település ezért az esélyegyenlőségi szempontból érintett társadalmi csoportok helyzete így nehezen követhető az adathiányból fakadóan és csak az intézmény- és ellátórendszer látáskörébe kerülőkről van információnk.

* 1. **Az 2013-2018. intervallumban elért eredmények ismertetése**

**Karcagi Többcélú Kistérségi Társulás Idősek Otthona fejlesztése - TIOP-3.4.2-11/1-2012-0005 és a Karcagi Idősek Otthona épületenergetikai fejlesztése - KEOP-2012-5.5.0/B-2013-0292**

Mindkét pályázat az Idősek Otthona Zöldfa úti telephelyének felújítását célozta meg, melynek keretében az alábbi munkálatok kerültek elvégzésre:

* lapos tető felújítása
* külső nyílászárók cseréje
* akadálymentesítés az épületen belül és kívül
* a vizes-blokk teljes felújítása, az I. emeleten akadálymentes WC kialakítása
* új lift beszerzése és beépítése
* infokommunikációs akadálymentesítés
* hőszigetelés
* termálvíz hasznosítása a fűtési rendszerben
* napelemek hasznosítás

**Nagykunság főtere–Karcag városközpont funkcióbővítő fejlesztése-ÉAOP-5.1.1/D-12-2013-0021 és a Városháza, Déryné energetikai fejlesztése TOP-3.2.1-15-JN1-2016-00024**

Piac belső felújítása:

* akadálymentes WC kialakítása
* irodahelység felújítása, szellőzési rendszer kialakítása
* teljes körű akadálymentesítés, akadálymentes parkoló kialakítása

Déryné Művelődési- és Ifjúsági Központ felújítása:

* külső homlokzat felújítás és belső átalakítás
* 1 db mozgáskorlátozott WC kialakítása
* Akadálymentes parkoló kialakítása
* Nyílászárók csere, tetőszerkezet felújítása

Városközpont térrendezés:

* a városháza előtti tér burkolása
* az épület körüli járda burkolatainak cseréje

Városháza felújítása:

* akadálymentes lift beépítése a belső udvarban
* belső udvari homlokzat és a déli külső homlokzat teljes felújítása
* homlokzat felújítással érintett nyílászárók részleges felújítása
* belső udvar térburkolása, közmű felújítása növénytelepítés és új kerékpártároló kialakítása
* akadálymentes WC kialakítása földszinten és emeleten
* teljes körű akadálymentesítés

Az ismertetett pályázati eredmények az idősek és a fogyatékkal élők helyzetének javítását szolgálja, elősegítve az esélyegyenlőség megteremtését.

**A karcagi Madarász Imre Egyesített Óvoda Kuthen utcai tagintézményének felújítása, korszerűsítése - ÉAOP-4.1.1/A-11-2012-0005**

A Madarász Imre Egyesített Óvoda Kuthen utcai tagóvodája újult meg. A bővítés és felújítás során egy 20 fős csoportszobával bővült az óvodát, hogy a befogadó képessége a megnövekedett igényeket ki tudja elégíteni. Megvalósult az épület teljes körű akadálymenetesítése. Az új bővítményben a csoportszobán túl kialakításra került egy öltözőt, orvosi szoba, fejlesztőszoba, tornaszoba, szertár, akadálymentes WC és egy takarítóeszköz tároló. Elkészült egy mozgáskorlátozott parkoló.

A projekt a hátrányos helyzetű és nem hátrányos helyzetű gyermekek fejlesztéséhez teremti meg az optimális feltételeket.

**Karcag-Kenderes Ivóvzminőség-javító Projekt – KEOP-1.3.0/2F/09-2010-0034**

A projekt célja a település vízminőség-javító fejlesztésének végrehajtása, a lakosság egészséges ivóvízzel való ellátásának biztosítása, vízbázis bővítése meglévő kút felújításával, vízkezelési technológia fejlesztése.

**Karcagi egészségügyi alapellátás fejlesztése**

A meglévő, működő alapellátást szolgáló háziorvosi –és házi gyermekorvosi-rendelőnek, fogorvosi rendelőnek, fogorvosi és védőnői, iskola egészségügyi szolgáltatást végző rendelők infrastruktúrafejlesztése akadálymentesítéssel, energiahatékonysági korszerűsítéssel egybekötve valósult meg.

Eszközbeszerzés: a működési engedélyben és OEP finanszírozási szerződésben foglalt tevékenységek végzéséhez szükséges minőségi definitív ellátás biztosításához elengedhetetlen műszer, gép, informatikai és egyéb eszköz beszerzése, mobil eszközök preferálása mellett. (EKG készülék, vérnyomásmérő készülék, hallásvizsgáló készülék, várótermi padok beszerzése)

* mozgáskorlátozott mellékhelyiség kialakítása a földszinten
* a meglévő mellékhelyiségek felújítása
* lépcsőlift telepítése, részleges akadálymentesítés
* tetőfelújítás, utólagos homlokzati és födém hőszigetelés, nyílászáró csere

**Pályázat címe: Karcag zöldfelületeinek fejlesztése TOP-2.1.2-15-JN1-2016-00011**

Kossuth tér zöldfelület fejlesztése

A Toronyház előtt található parkban fa- és cserjeirtás (elöregedett, fertőzött növényzet eltávolítása), növényültetés (növényszigetek kiépítése, locsolórendszer fejlesztése), tér bútorzatának fejlesztése (új padrendszer a felette készülő egyedi fém pergolával, egyedi gyártmányú fém rózsalugas telepítése) összesen 4430m2 területen

Városközpont fejlesztése

Nyilvános mosdó kerül építésre a régi mosdó helyére akadálymentes mosdóval, női-, férfi WC-vel, takarítószer és eszköztároló helyiségekkel.

A Toronyház mögötti és az ún. rendőrségi játszótér egy része újult meg a jelenleg hatályos jogszabályi előírásoknak megfelelően. A területeken elhelyezendő főbb játékok kombinált mászóvárak, egyensúlyozó szett, álló mérleghinta, trambulin, mászóka, körforgó. A területek Playtop öntött gumiburkolatot kaptak.

A Karcagi Református Egyházközség tulajdonát képező (templomkert), valamint az Önkormányzat tulajdonát képező ingatlanokon térkő burkolatú, rétegrendjében vízáteresztő sétányok kerültek kialakításra összesen 1940 m2 érintett területen.

A Városháza hátsó bejáratánál fedett, térkő burkolattal ellátott 30 férőhelyes, előre gyártott, fémszerkezetű kerékpártároló került kiépítésre 60 m2 hasznos alapterülettel.

A virágpiac jelenleg is árusítóhelyként funkcionál. A beruházás során a felújított piacterülethez vezető járdaszakasz akadálymentesítése, a terület teljes térburkolattal való ellátása és vízelvezetésének megoldása valósult meg összesen 700 m2 érintett területen.

Az egészséges ivóvíz, az egészségügyi alapellátás, valamint a közösségi együttélés színtereinek fejlesztése a lakosság általános megelégedését szolgálja azáltal, hogy a közszolgáltatásokhoz való hozzáférés javul, városunk élhetőbbé válik.

**Pályázat címe: Szociális bérlakás felújítása Karcagon EFOP-2.4.2-17-2018-00020 és az EFOP-2.4.2-17-2018-00021**

A projekt célcsoportja a Szegregátumban élő, halmozottan hátrányos helyzetű, alacsony, illetve elavult iskolai végzettséggel rendelkező, jellemzően szociális és anyagi gondokkal küzdő, roma és nem roma egyének és családok, akik a Karcag Városi Önkormányzat tulajdonában lévő ingatlanokban élnek.

Önkormányzatunk sikeresen pályázott a „Lakhatási körülmények javítása” címmel, amelynek keretében 11+1 millió forint vissza nem térítendő Európai Uniós forrás eredményeként Karcagon az 1. Szegregátumban, az Északi utca 37. szám alatt lévő 1 db, valamint a 2. Szegregátumban, a Széchenyi sugárút 83. szám alatt lévő 10 db önkormányzati tulajdonú szociális bérlakásban kicserélte a nyílászárókat, ezzel javította az energiahatékonysági mutatókat.

Bár csupán a mélyszegénységben élők és a roma népesség kis hányadát érinti a fejlesztés (11 lakás, 11 család) de ezzel is javulnak az életkörülményeik, és minden kis eredménynek megvan a hozadéka.

## **A mélyszegénységben élők és a romák helyzete, esélyegyenlősége**

A mélyszegénység fogalma Magyarországon a hétköznapi élet jelenségévé vált. Kimutatások szerint ma hazánkban mintegy 1,2 millióan élnek tartósan a létminimum szintje alatt, azaz mélyszegénységben. Ennek oka lehet társadalmi, gazdasági, szakképzettség és a munkanélküliség.

A mélyszegénység összetett probléma, amelyet csak komplexen lehet szemlélni, hiszen egyik probléma egy esetleges másik problémát generál. Egészséges étrend, egészséges életmód hiánya a személy egészségügyi állapotában is jelentkezik, ha nem is azonnal. Képzettség hiánya, nehezebb elhelyezkedést eredményez a piaci szférában, ami tartós munkanélküliséghez vezethet.

A mélyszegénység fogalma nem egyenlő a romákkal, de az kétségtelen tény, hogy a romák az ország legkiszolgáltatottabb társadalmi csoportjai közé tartoznak. A mintegy 6-700 ezres roma népesség négyötöde létminimum alatt él, többségük társadalmi és fizikai értelemben is szegregált, vagy szegregálódó településeken, településrészeken él. Lakáskörülményeik évtizedekre vannak a magyarországi átlagtól, oktatási és munkaerő-piaci esélyeik jóval alacsonyabbak, egészségügyi helyzetük katasztrofális.

A települési önkormányzatnak esélyegyenlőségi programja tervezésekor nem csak arra kell ügyelnie, hogy miként javítsa célprogramokkal, vagy többségi programokba történő integrálásuk révén a romák lakhatási-, oktatási-, szociális és egészségügyi helyzetét, fontos oldani a romák kirekesztettségét is. Helyzetük vizsgálatakor azonban felmerülő probléma, hogy az etnikai hovatartozásra vonatkozó adatok csak korlátozottan állnak rendelkezésre, és az ilyen adatok gyűjtésénél fokozottan kell ügyelni a jogszabályok betartására.

**3.1 Jövedelmi és vagyoni helyzet**

Az Észak-alföldi régió Magyarország számos tekintetben legelmaradottabb régiója. Az elmaradottság okai között első helyen áll a Régió gazdaságának tőkeszegénysége, illetve a gazdaság nem hatékony szerkezete. A térségben a magyarországi átlagot jóval meghaladó mértékű szerepet tölt be a mezőgazdasági termelés, amelynek azonban jelentős része komoly problémákkal küzd. Az egy alkalmazottra jutó ipari termelés értéke bár a Régión belül Jász-Nagykun-Szolnok megyében a legnagyobb, de ez az országos átlagnak így is alig éri el a 2/3-át. A térség gazdasági esélyeit tovább rontja, hogy mindmáig nem épült ki a Régió és a fejlett európai gazdasági centrumok kapcsolatát biztosító korszerű közlekedési infrastruktúra, valamint a Régión belüli közlekedési infrastruktúrának is számos hiányossága van. Részben ennek köszönhető, hogy a gazdasági fejlődés egyik legfontosabb motorját jelentő beruházások tekintetében az ország régiói közül az Észak-alföldi sereghajtó.

A nem megfelelő közlekedési elérhetőségből kifolyólag a beruházó tőke érdeklődésének szintje alacsony. A kevés itt realizálódó beruházás folytán magas a munkanélküliség, ami lefelé nyomja a munkabéreket. Karcag emiatt egyszerre küszködik foglalkoztatási gondokkal, és alacsony jövedelmi viszonyokkal. Az országos összevetésben is alacsony jövedelmek miatt a helyi kereslet is gyenge, ami a szűk belső piacon működő vállalkozások jövedelmezőségét, versenyképességét is csökkenti.

**Egy adófizetőre jutó összes nettó jövedelem (Ft.)**

A diagramok is jól szemléltetik, hogy a megyei átlaghoz képest is alacsonyabb jövedelmi viszonyok jellemzőek a karcagi kistérségre. Az alacsony jövedelmek a munkanélküliséggel, valamint a nagy létszámú közfoglalkoztatással is összefüggésben van.

Az elmúlt 4 évben a mindenkori minimálbérek folyamatos növekvő tendenciát mutatnak és a következőképpen alakultak:

|  |  |  |  |  |
| --- | --- | --- | --- | --- |
| **Év** | 2015. | 2016. | 2017. | 2018. |
| **Garantált minimálbér(bruttó):** | 105 000.- | 111 000.- | 127 000.- | 138 000.- |

**3.2 Foglalkoztatottság, munkaerő-piaci integráció**

A foglakoztatottság és a munkeerő-piac alakulása szempontjából fontos annak tisztázása, hogy a munkaképes korúak száma hogyan alakul az adott településen.


A diagramm alapján jól látszik, hogy a népességhez viszonyítva a 18-59 évesek közel állandó számban vannak jelen a településen, számuk a népességfogyással arányosan csökken.

A 2008-ban kezdődő és azóta is tartó gazdasági válság hatása Karcagot is erőteljesen érintette. A válság tetőpontját 2010-ben érte el. 2008-tól jelentősen emelkedett a munkanélküliek száma. A munkanélküliségi statisztikai adatok 2011-től lassú javulást jelezett, majd 2012 év végére ez a tendencia már újra növekedést mutatott.

A TeIR adatai alapján jól látszik, hogy a Karcagi Járási Hivatal Foglalkoztatási Osztálya által nyilvántartottak száma az elmúlt 5 évben látványosan csökkent. Míg 2013-as év végén még 1659 fővel számol, ez a szám kevesebb, mint felére csökkent 2017. ugyanezen időszakára (716 fő).

A csökkenő tendencia a regisztrált munkanélkülieken belül a foglakoztatást helyettesítő támogatásban és az egyéb ellátásban részesülők tekintetében is megmutatkozik.

A munkanélküliség visszaszorításának egyik legnagyobb színtere 2017-ig a közfoglalkoztatás volt, s mai napig vannak, akiknek ez jelenti az egyetlen kiutat a tartós munkanélküliségből.



A Városi Önkormányzat Városgondnoksága évek óta az alapos előkészületeknek valamint a magas színvonalú szakmai munkának köszönhetően a Kistérségi Startmunka Mintaprogramok keretei között foglalkoztat közfoglalkoztatottat.

Emellett a hosszabb időtartamú közfoglalkoztatás is változatlanul jelen van az Intézménynél. Az elmúlt évekhez képest elmondható, hogy mivel a közfoglalkoztatási bérek nem emelkednek elfogadható mértékben és ezzel szemben a garantált minimálbér évről évre emelkedett az emberek egyre nagyobb számban keresik a nyílt munkaerőpiacon való elhelyezkedés lehetőségét.

**Közfoglakoztatottak aránya munkaprogramok szerint**

Az egyes munkaerő-piaci intézkedésekről szóló 1139/2017. (III. 20.) Kormány határozat célja, hogy – a javuló munkaerő-piaci mutatókra tekintettel – a közfoglalkoztatásból fokozatosan az elsődleges munkaerőpiac felé terelje azokat az álláskeresőket és közfoglalkoztatottakat, akik – különösen iskolai végzettségüknek és szakképzettségüknek köszönhetően – képesek az elsődleges munkaerőpiacon is elhelyezkedni.

Ez megnehezíti a közfoglalkoztatott létszám feltöltést, valamint még nehezebbé teszi megbízható, munkájára igényes személyek bevonását a közfoglalkoztatásba. Sajnos fentiekből adódóan egyre nagyobb azon közfoglalkoztatásba kerülők létszáma, akiknek a munkamorálja nem megfelelő.

A diagram azonban jól szemlélteti, hogy a nehézségek ellenére Karcagon a 2018-as évben is igen magas a közfoglalkoztatásba bevontak száma.

A közfoglalkoztatásban olyan szenzitív adatról, mint a származás nem tarthat nyilván az önkormányzat adatot, így ezek az adatok a diagramról hiányoznak. A Városgondnokság arányaiban igen magas számban tud roma származású munkanélkülieknek munkát biztosítani a közfoglalkoztatásban.

A munkanélküliek körében megfigyelhető, hogy 2013 óta folyamatosan csökken azok száma, akik 180 napnál hosszabb ideje nem találtak munkát.

Ez a tendencia a pályakezdő fiatalok esetében is megfigyelhető.

**Pályakezdő munkanélküliek (fő)**

**Munkanélküliek iskolai végzettsége (fő)**

Az adatokból az is egyértelműen kirajzolódik, hogy az álláskeresők kisebb hányada legfeljebb általános iskolai végzettséggel rendelkezik.

Meglepő az általános iskolánál magasabb végzettséggel rendelkező álláskeresők nagy száma. A nem szakmai érettségivel rendelkezők elhelyezkedése a legnehezebb a településen.

A Foglakoztatási Osztály adatszolgáltatása alapján 2018-ban az alábbi felnőttképzési programokat indították:

|  |  |
| --- | --- |
| **Képesítés megnevezése** | **A képzés helyszíne** |
| Élelmiszer-, vegyiáru eladó | Karcag |
| Építő- és anyagmozgató gép kezelő | Törökszentmiklós |
| Gyógymasszőr | Szolnok |
| Gyógypedagógiai segítő munkatárs | Szolnok |
| Irodai titkár | Szolnok |
| Kézápoló és műkörömépítő | Karcag |
| Logisztikai és szállítmányozási ügyintéző | Szolnok |
| Óvodai dajka | Szolnok |
| Raktáros, Építő- és anyagmozgató gép kezelő | Karcag |
| Számítógép-szerelő, karbantartó | Szolnok |
| Személy- és vagyonőr | Szolnok |
| Szociális gondozó és ápoló | Szolnok |
| Szociális gondozó és ápoló | Tiszafüred |
| Társadalombiztosítási ügyintéző, Bérügyintéző, ECDL (7 modul) | Szolnok |
| Társadalombiztosítási ügyintéző, Bérügyintéző, ECDL (7 modul) | Szolnok |
| Gyártósori munkavállalást elősegítő alapkompetenciák fejlesztése | Karcag |

2018. évben **72 fő karcagi** lakóhellyel rendelkező álláskereső vett részt támogatott munkaerő-piaci képzésekben.

A munkavállalói korú népesség gazdasági aktivitási aránya az utóbbi években emelkedett.

A település becsült adatokkal sem rendelkezik, a fogyatékkal élő munkavállalók, valamint a roma népesség körében jelentkező álláskeresők számáról.

Az önkormányzatnak nincsenek eszközei a helyi romák foglalkoztatására a versenyszférában. A roma munkanélkülieket a közmunkaprogramokban tudják alkalmazni, ahol téli közmunkákon, belvíz-elvezetési munkálatokon és a mezőgazdasági utak karbantartásán dolgoznak.

Az alkalmi munkavállalás és az idénymunka igen jelentős.

A becsült adatok szerint a kereső lakosság nagyobb része minimálbérért dolgozik. A Foglakoztatási Osztály számos eszközzel - átképzések, vállalkozóvá válás támogatása, bértámogatás, közhasznú foglalkoztatás támogatása - igyekszik az álláskeresőket visszavezetni a munka világába. A foglalkoztatáspolitikai szempontból hátrányos helyzetű csoportok a gazdasági válság következményeként egyre tartósabban szorulnak ki a munkaerőpiacról, egyre nagyobb számban kerülnek ki a munkaügyi regisztrációból, ezzel elveszítik a szervezett segítségnyújtás legfontosabb esélyét.

A Karcagi Nyitott Tanulási Központ a „NYITOK hálózat a társadalmi befogadásért” Program keretében jött létre és 3013. április 1. napjától működik Karcagon. Céljuk, hogy egy innovatív modellt valósítsanak meg a foglalkoztatottság, az oktatás, az esélyegyenlőség és a szociális biztonság területén, ingyenesen biztosítva lehetőséget a munkahelyük elvesztésében fenyegetett vagy a munkanélküliek részére az alapkészségek és a kulcskompetenciák fejlesztésének területén.

**3.3 Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások**

A pénzbeli és természetbeni szociális ellátások rendszere nagy változásokon ment át az elmúlt évek során és a 2015-ös évre jelentős mértékben átalakult.

Az állam és az önkormányzat segélyezéssel kapcsolatos feladatai élesen elválasztásra kerültek. Az új ellátások megnevezéséből kikerül a „segély” szó, helyét a „támogatás” kifejezés veszi át.

A változás lényege, hogy míg az úgynevezett jövedelemkompenzáció, jövedelempótló támogatásokról az állam gondoskodik, addig a kiadáskompenzáló támogatások, mint a lakhatáshoz, megélhetéshez szükséges ellátások az önkormányzatokhoz kerültek.

A Szociális törvény csak a járási hivatalok hatáskörébe tartozó kötelező ellátások szabályait tartalmazza.

Járási hivatal hatáskörébe tartozó támogatási formák:

1. időskorúak járadéka
2. foglalkoztatást helyettesítő támogatás
3. egészségkárosodási és gyermekfelügyeleti támogatás
4. ápolási díj
5. alanyi és normatív közgyógyellátás
6. egészségügyi szolgáltatásra való jogosultság

**Közgyógyellátsban részesülők száma**

Az önkormányzathoz kerülő támogatási formák:

* **települési támogatás**
* **közköltséges temetés**

A rendeletalkotási kötelezettségének eleget téve a Karcag Városi Önkormányzat Képviselő-testülete megalkotta a települési támogatások rendszeréről szóló 7/2015. (II.27.) önkormányzati rendeletét. mely a települési támogatást két részre bontja:

1. **rendszeres települési támogatás**

**lakhatási támogatás**

**gyógyszertámogatás**

1. **rendkívüli települési támogatás**

**Az önkormányzat által nyújtott rendszeres támogatás**

Az önkormányzat az eddig a Szociális törvény által szabályozott lakásfenntartási támogatás helyett bevezeti a **rendszeres települési támogatáson belül a lakhatási támogatást**, a méltányossági közgyógyellátás helyett pedig a **rendszeres gyógyszertámogatást.**

A szociálisan rászorult személyek, családok az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez lakhatási támogatásban részesülhetnek.

A gyógyszertámogatás a szociálisan rászorult személy részére az egészségi állapota megőrzéséhez és helyreállításához kapcsolódó kiadásainak csökkentése érdekében biztosított támogatás.

Az önkormányzat a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére **rendkívüli települési támogatást** nyújt, mely alkalmanként adható az arra rászorulóknak. Ez a támogatás pénzbeli támogatásként, vagy vásárlási utalvány - élelmiszer utalvány, tüzelőutalvány, gyógyszerutalvány – formájában egyaránt adható.

Az állam - a települési támogatásokhoz - önkormányzatunk részére minden évben az állami költségvetésből meghatározott összegű pénzügyi fedezetet nyújt.

**3.4 Lakhatás, lakáshoz jutás, lakhatási szegregáció**

A város lakásállománya 1970-től folyamatosan növekedett. (1970: 7373, 1980: 7743).

|  |  |
| --- | --- |
| **Lakásállomány összesen, (db)** | **8 235** |
| 1000 lakosra jutó lakások száma, (db) | 390 |
| Alacsony komfort fokozatú lakások aránya (félkomfortos, komfort nélküli, szükséglakás), (%) | 14,07 |
| Közüzemi ivóvízvezeték-hálózatba bekapcsolt lakások aránya (%) | 92,69 |
| Háztartásoknak szolgáltatott víz egy lakosra jutó mennyisége (l/fő/nap) | 68,59 |
| Közcsatorna-hálózatba bekapcsolt lakások aránya (%) | 71,60 |
| Közcsatorna-hálózatba bekapcsolt lakások aránya a vezetékes ivóvízhálózatba bekapcsolt lakások százalékában, (%) | 76,25 |

A KSH 2011-es adatai alapján

Az utóbbi évtizedekben a lakásállomány jórészt megújult. A város lakásállománya 2018-ban 8198. Magasabb komfort fokozatú lakások a Városközpontban találhatók, a Déli városrészen - a nagyarányú javulás ellenére is – a lakások csaknem ötöde alacsony komfortfokozatú. Általánosságban is elmondható, hogy a szegregátumok lakásállománya fokozatosan elöregszik, és igen sok ingatlan egészséges lakhatásra alig alkalmas. Megfigyelhető, hogy egyre több család költözik a város szélein lévő kertekbe, ezzel csökkentve a közművekkel járó kiadásokat.

**Új építésű lakások aránya (százalék)**

Az önkormányzat az 1990-es években mintegy 530 bérlakás felett rendelkezett. A 1998 év végéig 398 lakás került eladásra. 2001-ben került átadásra a Nagyvénkertben a Széchenyi-terv keretében épült 2\*6 lakásos új társasház, melynek bérbeadása a mai napig költségelven megállapított lakbérszámítás alapján történik Így az önkormányzat lakásállománya a 2000-es évekre lecsökkent és azóta viszonylag stabil. Jelenleg 148 önkormányzat bérlakás van az önkormányzat tulajdonában.

Amint az jól látszik a költségelven bérbe adható lakások száma változatlan. A szociális, nem szociális jellegű lakbér alkalmazása pedig a bérlő jövedelmi viszonyaira figyelemmel változik. Az önkormányzat lakásrendelete a garantált minimálbérek évről-évre emelkedését figyelembe véve újraszabályozta a szociális/nem szociális jellegű bérbeadás feltételeit. Ezt szemlélteti a diagramm, amiből jól látszik, hogy egyre többen kerülnek át a nem szociális kategóriába. Az önkormányzat lakásrendelete kimondja, hogy szociális lakbér alkalmazására akkor van lehetőség, ha a bérlő egyedül él, és a nettó jövedelme a mindenkori öregségi nyugdíjminimum 2.5 szeresét nem haladja meg, azaz 71.250.-Ft, míg családosok esetén az öregségi nyugdíjminimum 2-szerese, azaz 57.000.-Ft. A szociális jelleg minden év október 31-ig felülvizsgálatra kerül.

**Lakhatáshoz kacsolódó támogatások**

A szociális ellátások rendszerében 2015-ös évben változás állt be. Az önkormányzat, bár nem kötelező a lakhatáshoz kapcsolódó támogatás megváltozott feltételekkel ugyan, de a mai napig havi rendszeres támogatás formájában biztosítja azt az arra jogosultaknak. Összege: 3.000 vagy 5.000.Ft.

**3.5 Telepek, szegregátumok helyzete**

Ahhoz, hogy a szegregátumok helyzetéről tiszta képet kapjunk, nem elegendő csak a szegregátumokról beszélni, szükséges egy átfogó városképet nyújtani. A várost 6 nagyobb részre lehet bontani az Integrált Településfejlesztési Stratégia (a továbbiakban: ITS) alapján. Nézzük röviden:

1. **Városközpont:** a kulturális, egyházi, szellemi, közigazgatási élet központja a városban, számos, a mindennapi élethez kapcsolódó banki, kereskedelmi, egyéb szolgáltatás elérhető a területen, de itt található a városi, járási funkciók jelentős része, a város főtere és helyi és távolsági autóbuszjáratok végállomása, és a város egyetlen négycsillagos szállodája is.
2. **Északi városrész (Szegregátum):** itt található a település, kistérség egészségügyi központja a Kátai Gábor Kórház, a mentőállomás. Nincs oktatási intézmény a városrészben, de egy tagóvoda itt működik.

Jelentős nagyságú, történelmileg kialakult roma közösség él a városrész nyugati szegletében, ami egységesen kezelhető szegregált területet alkot.

1. **Déli városrész (Szegregátum):** rendelkezik néhány idegenforgalmi attrakcióval (Orvos és Patikatörténeti Kiállítás, a klasszicista Morgó Csárda, Nagykunsági tájház) több nevelési – oktatási intézmény is itt helyezkedik el.

A városrész déli része a város egyik roma közösség által lakott szegregációs területe. Jellemzően lakóterület, csak néhány intézmény, kereskedelmi és vendéglátó egység ékelődik be.

1. **Keleti városrész:** a városi szintű infrastrukturális építményeinek ad helyet, mint a szennyvíztisztító, záportározó. Alapvetően lakóövezet, de számos turisztikai vonzerővel is rendelkezik (Szélmalom Fogadóház, mint a Hortobágyi Nemzeti Park Déli Fogadókapuja és bemutatóterme, a közeli Zádor-híd.
2. **Déli iparterület városrész:** áthalad rajta a 4. sz. főút, a Budapest-Debrecen vasútvonal és a vasútállomás is itt található. A város jelentősebb gazdasági létesítményei itt működnek - az Ipari Park (hulladék feldolgozás és újrahasznosítás – a zöldipar bázisa), logisztikai központok (Penny), a volt laktanya területe és téglagyár. Humán, közigazgatási, közösségi célú szolgáltatásokkal rosszul ellátott.
3. **Kisföldek és Kertváros városrész:** városközponttól legmesszebb fekszik, gyenge alközponti szerepköre van, de nincs közigazgatási funkciója. A város oktató, kutató funkciójú létesítményei találhatók itt (Szentannai Sámuel Középiskola és Kollégium SZIM tagóvoda, a Debreceni Egyetem Agrártudományi Centruma Kutatóintézete, emellett nagy kereskedelmi cégek telepedtek itt meg (Tesco és az Aldi).
4. **Nyugati városrész**: É-D-i irányban átszeli a Karcag-Tiszafüred vasútvonal, pihenő, sport (sportpálya), rekreációs központ, szabadtéri és fedett kulturális, sport rendezvénytereivel. itt működik a turisztikai szempontból jelentős városi Akácliget Gyógy- és Strandfürdő, a Karcagi Méntelep.

A szegregátumok lehatárolása során az ITS alapján végzett szegregátum- vizsgálatra támaszkodtunk. Általában elmondható, hogy a szegregátumok a halmozott szegregációs jegyek ellenére a városba illeszkedő területek és nem szigorú értelemben vett telepszerű képződmények.

Az ITS 4 szegregátumot különít el, az Északi városrész mellett a Déli városrészen található 2 szegregátum területegységileg is összefüggő. Külön szegregátumot alkot a Rába utca páros oldala nem túl jelentős lélekszámmal, mely a Kisföldek és Kertváros városrész délkeleti peremén található.

Kimutatás a Szegregátumokról (%)

|  |  |  |  |  |
| --- | --- | --- | --- | --- |
| Mutató megnevezése | Északi városrész | **Déli városrész** | Rába utca páros oldala | Déli városrész |
| Legfeljebb általános iskola 8 osztállyal rendelkezők aránya a 15-59 éves népességben | 70,6 | 77,1 | 83,1 | 84,8 |
| Felsőfokú végzettségűek aránya a 25 év feletti népesség körében | 0,0 | 0,3 | 6,1 | 0,0 |
| Alacsony presztízsű foglalkoztatási csoportokban foglalkoztatottak aránya | 85,7 | 71,4 | 21,9 | 80,4 |
| A gazdaságilag nem aktív népesség aránya a terület lakónépességen belül | 64,0 | 78,4 | 91,1 | 80,4 |
| Munkanélküliek aránya az akcióterületen | 56,3 | 50,3 | 11,1 | 72,4 |
| Tartós munkanélküliek (legalább 360 napig) aránya | 25,0 | 17,2 | 5,6 | 27,0 |
| Azon aktív korúak (15-59 éves) aránya, a jövedelemforrásuk kizárólag állami vagy helyi támogatás volt | 23,5 | 27,8 | 9,3 | 21,6 |
| A komfort nélküli, félkomfortos és szükséglakások aránya a lakott lakásokon belül | 72,7 | 57,0 | 29,4 | 62,3 |
| Az egyszobás lakások aránya a lakott lakásokon belül | 18,2 | 17,3 | 35,3 | 22,8 |

Forrás:KSH

A szegregátumokat nem célszerű elkülönítetten kezelni, hiszen a város szerves részei, ezért a szegregátumokat érdemes komplexen vizsgálni és az esélyegyenlőség megteremtése érdekében koplex megoldásokban, programokban gondolkozni.

Összességében a szegregátumokra jellemző, hogy az eltartott gyermekkorúak magas részaránya mellett a rendszeres munkajövedelemmel nem rendelkezők száma kiemelkedően magas, és döntő többségük legfeljebb általános iskolai képzettséggel bír. A foglalkoztatottak jó része alacsony presztízsű foglalkoztatási csoportokban tevékenykedik.

A szegregátumokban igen jelentős azon egyének és háztartások száma, akik semmiféle rendszeres jövedelemmel nem rendelkeznek. A háztartások több mint felében nincs gazdaságilag aktív egyén, így nem rendelkeznek rendszeres munkavégzésből származó jövedelemmel, sőt jelentős részük egyéb állandó jövedelempótló támogatásban sem részesül. A többségében alacsony komfortfokozatú, gyakran egyszobás lakásokban nagy lélekszámú családok élnek.

**3.6 Egészségügyi és szociális szolgáltatásokhoz való hozzáférés**

A karcagi Kátai Gábor Kórház 2012. május 01. napjától az Emberi Erőforrások Minisztérium irányítása alatt áll. 2015. április 01. napjától Állami Egészségügyi Ellátó Központként folytatja tevékenységét. A kórház alaptevékenységébe tartozik – az egészségügyről szóló 1997. évi CLIV. tv. alapján – ellátási területére kiterjedően a járó- és fekvőbeteg diagnosztikus és terápiás szakorvosi ellátása, rehabilitációja, és követése, gondozása, ennek keretében a fekvőbetegek aktív és krónikus ellátása, rehabilitációja, járó betegek gyógyító és rehabilitációs szakellátása és egynapos ellátása az egyén gyógykezelése, életveszély elhárítása, a megbetegedés következtében kialakult állapot javítása vagy a további állapotromlás megelőzése.

Az alaptevékenység részét képezi az orvostudományi kutatások végzése, szakmai gyakorlati oktatás és felsőfokú szakképzés végzése.

A kórház dolgozóinak az egészségnevelés terén betöltött szerepe, illetve ezen a területen a civil szervezetekkel történő együttműködése kiemelkedő. A helyes életvezetésről, a betegségek megelőzéséről, azok korai felismerésének lehetőségéről, a szűrővizsgálatok jelentőségéről szóló tájékoztatóikat szervezett programokon hatékonyan juttatják el a lakosság széles köréhez. Teszik ezt úgy, hogy a város nagyobb rendezvényeibe szervesen bekapcsolódnak.

Kátai Gábor Kórház szakmai fekvőbeteg-ellátási struktúrája 2017.

|  |  |  |
| --- | --- | --- |
| Fekvőbeteg ellátás típusa | Egység megnevezése (osztály) | Kapacitás (ágy) |
| Aktív | Belgyógyászati | 52 |
| Csecsemő-és gyermekgyógyászati | 20 |
| Neurológiai | 22 |
| Kardiológiai | 15 |
| Sebészeti | 26 |
| Traumatológiai | 24 |
| Szülészet- nőgyógyászati | 26 |
| Aneszteziológiai és intenzív terápiai | 8 |
| Pszihiátriai | 50 |
| Sürgősségi | 4 |
| Aktív osztályok ágyszáma összesen: | | 247 |
| Krónikus | Ápolási I. (Karcag) | 44 |
| Ápolási II. (Kunhegyes) | 32 |
| Krónikus belgyógyászati | 40 |
| Pszihiátriai rehabilitációs | 27 |
| Mozgásszervi rehabilitációs | 48 |
| Kardiológiai rehabilitációs | 45 |
| Krónikus osztályok ágyszáma összesen: | | 236 |
| Kórházi ágyszám összesen: | | 483 |

Az önkormányzat kötelező feladata az egészségügyi alapellátás biztosítása, melyet a Karcagi Többcélú Kistérségi Társulás Idősek Otthona és Háziorvosi Intézmény keretein belül lát el. Az egészségügyi alapellátás az egészségügyi ellátás alapvető része. Karcag város felnőtt lakosságát 9 háziorvosi praxis látja el.

Az egészségügyi alapellátáson belül megtalálható:

* a felnőtt és gyermek háziorvosi ellátás
* Foglalkozás-egészségügyi alapellátás
* Védőnői ellátás

A háziorvosok olyan szolgáltatást is nyújtanak, amelyek nem az egészségbiztosítás terhére, hanem térítési díj ellenében vehetők igénybe. Ilyenek például:

* a látlelet készítése
* gépjárművezetői- , lőfegyver tartás alkalmassági igazolása

Az önkormányzat támogatásával létrejött az **Egészségfejlesztési Munkacsoport,** mely kiemelten foglalkozik a lakosság egészségügyi állapotának megőrzésével, szinten tartásával. Az egészségügyi stratégia elkészítésében egyenrangú félként vettek részt a civil szervezetek, a helyi önkormányzat, más hatóságok, az egészségügy, a közoktatási és egyéb intézmények.

Fontos megemlíteni 2013-as évben a költségvetésben a képviselői kereten maradt összeget a Képviselő-testület döntése alapján az önkormányzat újraélesztő készülékek vásárlására használta fel, és helyezte el a város nagy forgalmú közintézményeiben.

Az elemzések során már említésre került, hogy Karcagon a közszolgáltatások túlnyomó többsége - a hasonló méretű és adottságú városokkal megegyezően - a városközpontban érhető el. A központ megközelítésében segít a helyi tömegközlekedés. A helyi autóbusz-közlekedési közszolgáltatás nem kötelező feladata a városnak, azonban az önkormányzat kiemelt feladatának tekinti, hogy a főbb csomópontok autóbusszal elérhetőek legyenek. Fontos ez a központi kórház miatt is. Így a Vasútállomás, Kórház, Autóbusz állomás között menetrendszerinti helyi autóbusz közlekedik. Megállapodás alapján a szolgáltatást a Jászkun Volán Közlekedési Rt. végzi, az önkormányzat 2015-ben és 2016-ban közel 10 millió forinttal, az elmúlt 2 évben 13 millió forinttal, míg 2019-ben 14 millió forinttal támogatja a szolgáltatás fennmaradását. Ennek köszönhetően jegyárak emelésére az elmúlt 5 évben nem került sor, és a szolgáltatás előnyeit a helyi lakosok és az ideérkezők egyaránt élvezhetik.

Az önkormányzat az akadálymentes közlekedés kialakítására folyamatosan erőfeszítéseket tesz, mind a közterületek, mind a közintézmények tekintetében. Jelentősek az infrastruktúra területén a fejlesztések: út és járdafelújításokra, kerékpárút hálózat bővítésére került sor, a műemlékek szép kivilágításban tündökölnek városunkban. A gondozott parkok a pihenést szolgálják.

**3.7 Közösségi viszonyok, helyi közélet bemutatása**

A Déryné Kulturális, Turisztikai, Sport Központ és Könyvtár kiemelt figyelmet fordít arra, hogy az éves kulturális programjai között szép számmal szerepeljenek olyan rendezvények, amely a lakosság széles körét, időseket és fiatalokat egyaránt csábít, ahol akár 3 generáció is hasznosan töltheti szabadidejét. Ilyen többek között a március 15-ei ünnepségsorozat keretében **a Fáklyás Felvonulás, a** **Gyermek Nap - Családi Nap, a Kun Hagyományok Napja, a Karcagi Birkafőző Fesztivál, a Nagykunsági Kulturális Napok, a Karcagi Lovasnapok,**és az immár hagyománnyá vált**Adventi gyertyagyújtás*.***

2013-ban felújításra került a városi gyógyvizű strandfürdő**,** mely télen-nyáron is várja a vendégeket. Az **Akácliget Gyógy- és Strandfürdő elnevezést büszkén használhatja**, hiszen a fürdő, gyógyvizének köszönhetően az ezen alapuló **gyógyászati szolgáltatásokkal** kibővítve várja a gyógyulni és pihenni vágyókat.

A fürdő vezetése elkötelezett az olyan programok szervezése mellett, amelyek az idősebb korosztályt célozzák. Mintegy hagyományt teremtve az idei év májusában V. alkalommal került megrendezésre a **Karcagi Országos Nyugdíjas Művészeti Fesztivál.**

Rendszeres úszás mellett népszerű az idősek körében a fürdő tanmedencéjében tartott zenés torna, melyet egy héten három alkalommal tartanak. A vízben történő mozgást rendkívül kedvelik, mivel pozitívan hat a mozgatórendszer különböző részeire, a keringési és a légzőrendszerre, de az idegrendszerre is. A rehabilitáció a testi és lelki egészség megőrzését, frissen tartását is szolgálja.

Az **Erzsébet-ligeti tornapályán** tett kellemes séta is aktív pihenésüket szolgálja.

**2017 decemberében adták át Karcagon hazánk legújabb lombkorona sétányát, amely kellemes kikapcsolódást nyújt.**

2013-ban megnyitotta kapuját **a helyi termelői piac**, ahol helyi és környékbeli termelők saját termesztésű zöldséget, gyümölcsöt, egyéb házi készítésű élelmiszereket, lekvárokat, szörpöket, sajtokat és más tejtermékeket, füstölt házi húskészítményeket, biotermékeket, valamint kézműves portékákat kínálnak. A piac ezek mellett lehetőség ad találkozásokra, információcserékre, jóízű beszélgetésekre.

Évek óta nagy siker a **„Legszebb konyhakertek” program**, amelyet Kovács Szilvia alpolgármester asszony keltett életre és fog össze.

Karcagon fontosak az elődeinktől tanult mesterségek, melyeket a fiatalok nemcsak főállásban végeznek, hanem hagyományok továbbvitele miatt folytatják. Többen foglalkoznak az ősi racka juh és szürke marha tartásával egyre több a méhész.

A városi rendezvényeken fontos szerepe van a kunsági ételek elkészítésének, ahol szintén megfigyelhető a fortélyok generációról - generációra történő átörökítése.

A **Képviselő-testület tagjai** **havonta fogadóórát tartanak**, hogy a körzetükben jelentkező problémákról értesüljenek, és amennyiben szükséges azt a képviselő-testület elé terjeszthessék, legyen szó akár út- és járdajavítás szükségességéről, közvilágítási hiba bejelentéséről. E mellett **a lakossági fórumok**, valamint az **általános közmeghallgatás** is azt a célt szolgálja, hogy a kétoldalú kommunikáció a városvezetés és a lakosság között megvalósuljon.

A város vezetése, a Képviselő-testület tagjai **személyes jelenlétükkel** is éreztetik a város lakóival – különösen az idősödő korosztállyal – hogy figyelemmel kísérik a mindennapjaikat. A számukra szervezett programokon, rendezvényeken aktívan részt vesznek, egy-egy jó szóra mindig megállnak. Sokszor ez többet jelent nekik az anyagi támogatásnál.

Karcagon helyi televízió a **Karcag TV** működik, melyben információs és kulturális műsorok széles spalettája közül válogathatnak az érdeklődők. A város internetes oldala a [***www.karcag.hu***](http://www.karcag.hu) is bővelkedik közérdekű információkkal, helyi hírekkel. Nagy jelentősége van a helyi újságnak a **Karcagi Hírmondónak**, mely évek óta heti rendszerességgel jelenik meg a város teljes lakossága számára. Az újság ingyenesen kerül kiszállításra a háztartásokba.

Minden évben megjelenik **a Karcagi Kalendárium.**

Karcagon megközelítőleg 140 egyesület és civil szervezet működik.

Karcag Város Önkormányzata a városban működő civil szervezetek tevékenységének segítésére, szakmai programjának megvalósítására megalkotta a **civil szervezetek támogatási rendjéről szóló 22/2013. (VI.28.) önkormányzati rendeletét**, és erre a célra minden évben a költségvetésben 2.000.000.-Ft–ot biztosított, melyet pályázati úton vehettek igénybe a szervezetek, amelyek a közösségi életbe, városi programokba szervesen bekapcsolódnak.

* 1. **A roma nemzetiségi önkormányzat célcsoportokkal kapcsolatos esélyegyenlőségi tevékenysége, partnersége a települési önkormányzattal**

Karcagon Roma Nemzetiségi Önkormányzat működik, mely szorosan együttműködik a köznevelési intézményekkel a roma származású gyermekek esélyegyenlőségének érdekében.

A Karcag Városi Önkormányzat és a Karcag Városi Cigány Nemzetiségi Önkormányzat között megállapodást jogszabály írja elő. Az együttműködési megállapodásban foglaltak maradéktalanul teljesülnek. Az önkormányzat biztosítja a nemzetiségi önkormányzat részére a működéséhez szükséges feltételeket, többek között:

* ingyenesen az irodát (a nemzetiségi önkormányzatot csak a közüzemi költség terheli)
* az ülései lebonyolításához szükséges személyi és tárgyi feltételeket
* a postai, kézbesítési, gépelési, sokszorosítási feladatok ellátását, és az ezzel járó költségek viselését
* 1 fő adminisztrátor foglalkoztatását 6 órában

Éves programjaik összeállításánál megjelenik a környezettudatosságra nevelés „Szedd Magad Akció”. Támogatnak egy önszerveződő DKV focicsapatot. Minden évben megrendezik a Karcagi Roma Fesztivált, melyet kézműves foglakozásokkal, ügyességi versenyekkel tarkítanak.

Évek óta sikeresen pályáznak hátrányos helyzetű roma fiatalok táboroztatására.

**3.9 Következtetések: problémák beazonosítása, fejlesztési lehetőségek meghatározása**

|  |  |
| --- | --- |
| **A mélyszegénységben élők és a romák helyzete, esélyegyenlősége**  **vizsgálata során településünkön** | |
| **Beazonosított problémák** | **Fejlesztési lehetőségek** |
| A szegénység és a társadalmi kirekesztettség és az ebből eredő kockázatok | Szakemberek hiánypótlása, valamint képzése az újonnan jelentkező társadalmi problémák kezelésére |
| A hátrányos helyzetű és roma családok életmódja jelenleg nem szolgálja a testi-lelki egészség védelmét | Felmérést készíteni a célcsoport körében, hogy miért nem veszik igénybe az egészségügyi és prevenciós szolgáltatásokat, részvétel szorgalmazása |
| Az alacsony iskolai végzettségűek elhelyezkedésének aránya a statisztikai adatok tükrében | Felzárkóztató képzések szervezésére lehetőségek keresése |
| A háztartás gazdálkodás és pénzkezelési ismeretek alacsony szintje miatt pénzbeosztási problémákkal küzdenek a családok | Felvilágosítás, tanácsadás, beszélgetés, foglakozások tartása |

## A gyermekek helyzete, esélyegyenlősége, gyermekszegénység

* 1. **A gyermekek helyzetének általános jellemzői**

Már a születés, sőt talán a fogantatás pillanatától esélyegyenlőtlenség állhat fenn, hiszen nem mindegy, hogy milyen családba születik valaki, hazánk keleti vagy nyugati térségében, tanyán, kisvárosban, avagy nagyvárosban nő fel. Az esélyegyenlőség megteremtésére ebben a helyzetben is törekedni kell, cél, hogy mindenki egyenlő eséllyel jusson az ellátásokhoz, rendelkezzen a kellő információval, arra vonatkozóan, hogy milyen ellátások illetik meg, van-e választási lehetősége.

Az utóbbi években született szociális vonatkozású jogszabályokban megvalósult a jogalkotó azon törekvése, hogy az irányelveknek megfelelő, az egyenlő esélyeket biztosító jogszabályok szülessenek. A gyermekeket meggillető támogatások sokszínűsége is jelzi a jogalkotó és az önkormányzat szándékát. Ilyen támogatások:

1. ingyenes szünidei gyermekétkeztetés
2. rendszeres gyermekvédelmi kedvezmény
3. ingyenes tankönyv
4. önkormányzat által nyújtott egyszeri babacsomag

**Jogszabályi háttér:**

* A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.)
* A Karcag Városi Önkormányzat Képviselő-testületének a szociális rászorultságtól független alanyi jogon nyújtott támogatásokról szóló 5/2018. (II.23.) önkormányzati rendelete

A Gyvt. értelmében a települési önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások biztosítják.

Az önkormányzat a gyermekvédelmi feladatok körében a pénzbeli és természetbeni ellátások közül biztosítja a rászorulók részére a rendszeres gyermekvédelmi kedvezményt, melyre bizonyos esetekben a nagykorúvá válása után is jogosult a gyermek, ezzel is elősegítve a fiatal felnőtt továbbtanulását. E mellett az önkormányzat 2015. október 31. napjáig, a kötelező óvodába járás bevezetéséig pénzbeli óvodáztatási támogatást nyújtott.

A Gyvt. 21/C. § (1) bekezdése alapján a települési önkormányzat a szünidei gyermekétkeztetést a rászorulók részére **a nyári szünetben legalább 43 munkanapon,** legfeljebb a nyári szünet időtartamára eső valamennyi munkanapon, **az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon köteles megszervezni,** és biztosítani, amennyiben azt a szülő, vagy törvényes képviselő kéri.

**Ingyenes szünidei gyermekétkeztetés**

A kimutatásokból és diagrammokból egyértelműen látszik, hogy az általános iskolába járók veszik leginkább igénybe szünidei gyermekétkezést.

**Kimutatás a kiskorúakról**

**Karcag nevelési-oktatási intézményeinek rendszere**

**Karcagi Többcélú Kistérségi Társulás Bölcsőde Intézménye**

*Kistérségi Társulási fenntartásban*

* Székhely: Varró u. 3/a
* Telephely: Széchenyi sgt.69.

Ellátási területe: Karcag, Berekfürdő, Kunmadaras

**Madarász Imre Egyesített Óvoda**

*(Önkormányzati fenntartásban)*

* Táncsics u. 17.sz. székhely intézmény
* Csokonai úti Tagóvoda
* Jókai úti Tagóvoda
* Kinizsi úti Tagóvoda
* Kuthen úti Tagóvoda
* SZIM Tagóvoda
* Takács Péter úti Tagóvoda
* Táncsics u. 19. sz. Tagóvoda
* Zöldfa úti Tagóvoda

**Általános iskolák:**

*Karcagi Tankerületi Központ fenntartásában:*

* Karcag Általános Iskola ás Alapfokú Művészeti Iskola
* Erkel Ferenc Alapfokú Művészeti Iskolai Tagintézménye
* Kiskulcsos Általános Iskolai Tagintézménye
* Kováts Mihály Általános Iskolai Tagintézménye
* Karcagi Arany János Általános Iskola
* Kádas György Egységes Gyógypedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Kollégium Karcagi Tagintézménye

Az iskola ad helyet a JNSZ Megyei Pedagógiai Szakszolgálat karcagi Tagintézményének

*Karcagi Református Egyházközség fenntartásában:*

* Karcagi Nagykun Református Általános Iskola

*Mária Iskolatestvérek Szerzetesrend fenntartásában:*

* Szent Pál Marista Általános Iskola *K*

*Egri Főegyházmegye fenntartásában:*

* Györffy István Katolikus Általános Iskola

**Középiskolák:**

*Karcagi Szakképzési Centrum fenntartásában:*

* Karcagi SZC Varró István Szakgimnáziuma, Szakközépiskolája és Kollégiuma

*Karcagi Református Egyházközség fenntartásában*:

* Karcagi Nagykun Református Gimnázium

*Vidékfejlesztési Minisztérium fenntartásában:*

* Szentannai Sámuel Középiskola és Kollégium

2016/2017 tanévben beíratottak száma:

* Általános Iskolákban 1940 fő
* Középiskolákban 1006 fő

* 1. **Szegregált, telepszerű lakókörnyezetben élő gyermekek helyzete, esélyegyenlősége**

**Városunkban a veszélyeztetett gyermekek száma**

(Az alábbi grafikon településünk jelzőrendszere tagjainak összesített elemzését tartalmazza.)



**Városunkban a veszélyeztetettség főbb okai**

(Az alábbi grafikon településünk jelzőrendszere tagjainak összesített elemzését tartalmazza.)



A gyermekek egészséges fejlődéséhez elengedhetetlen állapotuk nyomon követése, hiszen a korai szakban felismert elváltozások jó része kezelhető. Egy egészséges környezetben felnövekvő gyermek esélyei az egészséges életre jobbak, mint az elhanyagolt gyermeké. A településen 12 védőnői státusz van, ebből 8 területi védőnői és 4 iskola- egészségügyi védőnői körzet. A védőnők rendszeres tisztasági vizsgálatokat végeznek az iskolákban az előírásnak megfelelően, probléma esetén gyakrabban. Az iskolai tevékenységet végző védőnők alapfeladata az egészségnevelési tevékenység, melyet részben a szűrő- és tisztasági vizsgálatok során, részben előadások formájában végeznek. Az előadásokra felkérés alapján kerül sor. A védőnők szervezik meg az iskolás gyermekek kötelező védőoltásait.

A védőnők által megvizsgált tanulók száma:

* Általános Iskolákban 954 fő
* Középiskolákban 689 fő

**A tanulóknál a szűrések során észlelt jelentősebb elváltozások**

|  |  |  |  |
| --- | --- | --- | --- |
|  | **Általános Iskolák (fő)** | **Középiskolá (fő)k** | **Összesen (fő)** |
| Mozgásszervi elváltozások | 367 | 222 | **589** |
| Látásélesség csökkenés | 334 | 121 | **455** |
| Hallás csökkenés | 7 | 1 | **8** |
| Pajzsmirigy probléma | 9 | 7 | **16** |
| Túlsúly | 205 | 71 | **276** |
| Soványság | 32 | 21 | **53** |
| Asztma | 38 | 12 | **50** |
| Autizmus | 16 | 61 | **77** |
| Gyógytestnevelést végzők | 148 | 4 | **152** |
| Visszatérően fejtetvesség | 41 | 0 | **41** |

A kimutatásból jól látszik, hogy mind az általános iskolásoknál, mind a középiskolásoknál nagy számban jelentkeznek mozgásszervi elváltozások, látási problémák, valamint a túlsúly.

Az általános iskolákban nagyobb számban van jelen a fejtetvesség, mely a nem megfelelő tisztálkodási szokásokkal van összefüggésben.

A területi védőnők fő tevékenysége változatlanul a családgondozás. látogatja otthonában a várandósokat és gyermekeket, egyénre szabott tanácsokkal segíti őket. A várostól messze eső külterületekre való eljutást segítik az Idősek Otthonának gépjárművei.

Szoros együttműködésben dolgoznak a Család- és Gyermekjóléti Szolgálattal. Évről- évre több problémás családdal találkoznak, akiket fokozottabban kell gondozni, gyakrabban kell látogatni, ellenőrizni, a szakmai iránymutatásban előírt gyermekvédelmi alapfeladatok betartásával.

A védőnők nagyon fontos feladata a prevenció, felkérésre egészségnevelő előadást tartanak, lakossági tájékoztatást végeznek szűrővizsgálatokról. A védőnők szervezik a kötelező védőoltásokat is.

* 1. **A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatáshoz való hozzáférése**

A Gyvt. 67/A.§ (1) bekezdése szerint **Hátrányos helyzetű** az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

1. a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
2. a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szociális tv. 33.§-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,
3. a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált városfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéshez szükséges feltételek.

**Halmozottan hátrányos helyzetű** az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll, a nevelésbe vett gyermek, az utógondozói ellátásban részesülő és tanulói vagy hallgatói jogviszonyban álló fiatal felnőtt.

**Hátrányos és halmozottan hátrányos gyermekek száma**

Az adatokból jól látszik, hogy 2016-ban megnövekedett a rendszeres gyermekvédelmi kedvezményben részesülő hátrányos helyzetű és a halmozottan hátrányos helyzetű gyermekek száma. Az ábra azonban csalóka, mert 2016 előtt vagy nyilatkozott erről a szülő, vagy nem. 2016-ban megjelent új támogatásként az ingyenes szünidei gyermekétkeztetés, amelynek igényléséhez azonban a szülőnek nyilatkozni kellett.

Karcag nevelési-oktatási intézményrendszere a 0-18 éves korosztályt magas színvonalon tudja ellátni. A bölcsőde és az óvoda kihasználtsága 100%-os, bölcsődei intézményi ellátásra már előre a 2019/2020-as gondozási, nevelési évre 24 fő.

A közoktatási alapfeladat teljes mértékben, helyben megoldott.

A helyben szervezett szolgáltatásokat fentebb részletezettek szerint az önkormányzat saját fenntartású intézményekben oldja meg a megfelelő szakemberekkel.

* 1. **A kiemelt figyelmet igénylő gyermekek/tanulók, valamint fogyatékossággal élő gyermekek közoktatási lehetőségei és esélyegyenlősége**

**Szociális diagnózis készítésének bevezetése:**

2018 januárjától kötelező az újonnan ellátásba kerülő ügyfelekkel szociális diagnózis felvétele, melyet a Család- és Gyermekjóléti Központ esetmenedzsere végez a járás egész területén. 2017 őszén 1 fő esetmenedzser vett részt szociális diagnózis felvételi szakértő képzésen, és kezdte meg e tevékenységet. A szociális diagnózis lesz az alapja a szociális és gyermekjóléti szolgáltatások igénybevételének, más szavakkal a szociális diagnózis fogja meghatározni egy adott személy ellátások iránti szükségleteit. Az egyén szükséglet- és jogosultságának a vizsgálata is a szociális diagnózis része, mely a gyermekjóléti alapszolgáltatásokra is kiterjed.

**Iskolai szociális munka:**

Az iskolai szociális munka 2018 szeptemberétől került bevezetésre, mely a Család- és Gyermekjóléti Központ kötelezően ellátandó feladata lesz a járás egész területén.

Az iskolai szociális munka a köznevelési intézménybe járó gyermeknek, a gyermek családjának és a köznevelési intézmény pedagógusainak nyújt támogatást azáltal, hogy egyéni és csoportos formában segíti

1. a gyermeket a korának megfelelő, nevelésbe, oktatásba való beilleszkedéséhez, tanulmányi kötelezettségei teljesítéséhez szükséges kompetenciái fejlesztésében
2. a gyermek tanulmányi kötelezettségeinek teljesítését akadályozó tényezők feltárását és megoldását
3. a gyermeket a tanulmányi előmeneteléhez, későbbi munkavállalásához kapcsolódó lehetőségei kibontakozásában, és
4. a gyermek családját a gyermek iskolai életét érintő kérdésekben, valamint nevelési problémák esetén a gyermeket és a családot a közöttük lévő konfliktus feloldásában.

**Óvodás korú SNI/BTMN gyermekek aránya**

Mind a sajátos nevelési igényű, mind a beilleszkedési, tanulási, magatartási nehézséggel küzdő gyermekek aránya az országos átlag alatt van. Az ilyen gyermekek esélyegyenlősége városunkban biztosított a nevelési-oktatási intézmények felkészült szakembereinek köszönhetően. Ezért ez a terület beavatkozást nem igényel.

* 1. **Következtetések: problémák beazonosítása, fejlesztési lehetőségek meghatározása**

|  |  |
| --- | --- |
| **A gyermekek helyzete, esélyegyenlősége**  **vizsgálata során településünkön** | |
| **Beazonosított problémák** | **Fejlesztési lehetőségek** |
| A halmozottan hátrányos helyzetű gyermekek életmódbeli problémáinak kezelése, gondolkodásmódból eredő problémák | Szemléletváltással a gyermekek szocializációjának elősegítése a szülők bevonásával |
| Infokommunikációs eszközök nem ismerete és az ebből eredő hátrányok | szakemberek bevonásával a számítógépek és az internet, mint hasznos időtöltés  közösségi terek infokommunikációs fejlesztése |
| Lakhatásukban veszélyeztetett családok szétszakadásának kockázata | Lehetőségek keresése szociális bérlakások építésére |
| Mozgásszegény életmódhoz társuló egészségtelen étkezési szokások | Egészségtudatos szemlélet kialakítása, egészségvédelem intézményi kereteken belül és kívül |

## A nők helyzete, esélyegyenlősége

Az önkormányzat és annak intézményei csak nagyon kevés, vagy semmilyen adattal nem rendelkeznek a nők és férfiak közötti egyenlőtlenségek és problémák tekintetében. A nők elleni hátrányos megkülönböztetést nem mindig könnyű észrevenni: sokszor maguk a nők – különösen, ha vezető pozíciót töltenek be – tiltakoznak a leghevesebben, amikor arról esik szó, hogy az otthoni, a munkahelyi vagy a közéleti szférában személyesen ők maguk, vagy a nők általában hátrányt szenvednének el a férfiakhoz képest.

A nők és férfiak közötti társadalmi egyenlőtlenség minden bizonnyal a legmélyebben gyökerező, legnehezebben tetten érhető, a társadalom részéről a leginkább támogatott igazságtalanság. Ezért nem könnyű fellépni ellene.

Ahhoz, hogy egyáltalán szembenézhessünk a problémákkal, látnunk kell, hogy egy sor gazdasági, szociális, gyermekvédelmi, munkaügyi, bűnözési, egészségügyi problémának nincs megoldása, ha nem gender-érzékeny eszközökkel nyúlnak hozzájuk. Az adatok elemzése, az általuk tükrözött társadalmi folyamatok feltárása segít megérteni, hogy a nők és férfiak közötti egyenlőtlenségek nem lelki, nem is biológiai alapokon nyugszanak elsősorban, hanem politikai, hatalmi, gazdasági természetük van.

**5.1 A nők gazdasági szerepe és esélyegyenlősége**

A városban található, nőket is foglalkoztató munkahelyek jellemzően a közszféra és a szolgáltatási szektor.

A foglalkoztatott, az inaktív és a munkanélküli női népesség főbb demográfiai adatai nem állnak teljes körűen a rendelkezésre (gyermekszám, képzettség, családi állapot, demográfiai adatok). A gyermekes családok gazdasági aktivitásával kapcsolatos adatok nem állnak rendelkezésre. A nők anyagi kiszolgáltatottságát fokozza, hogy sokan nem tudják felmutatni a nyugdíjjogosultsághoz szükséges ledolgozott munkaidőt.

A gyermeküket egyedül nevelő nők gazdaságilag (és jogilag is) ki vannak szolgáltatva. A település nem rendelkezik felméréssel a gyermeküket egyedül nevelő nők, férfiak szükségleteit illetőleg.

**Nők %-os aránya a regisztrált munkanélküliekből**

A nők jellegzetesen az alacsony fizetésű munkakörökbe szorulnak.

A várandós és kisgyermekes anyák visszatérése biztosított és támogatott az önkormányzati munkahelyeken. Munkaerőpiaci-helyzetükről azonban nem készült felmérés.

A Munkahelyi Akció adókedvezményei között 2019-ben szerepel a három, vagy több gyermeket nevelő nők után érvényesíthető adókedvezmény, amely megkönnyítheti a nő munkába visszatérését.

**5.2 A munkaerő-piaci és családi feladatok összeegyeztetését segítő** **szolgáltatások**

A nők foglalkoztatása, gyermekvállalás utáni munkaerő-piaci integrációja sok esetben nehezen összeegyeztethető a gyermekneveléssel. A családi, háztartásban jelentkező feladatok és felelősségek általában egyoldalúan a nőket terhelik. A település nem rendelkezik adatokkal a nők családon belüli túlterheltségéről.

A 0-3 éves korú gyermek gondozásának nevelésének ideális színtere a család. Ma azonban azt tapasztaljuk, hogy a családok egyre fokozódó terhet vállalnak a megélhetés érdekében.

Az anyagiakon túl a munkanélküliségtől való félelem is munkavállalásra kényszeríti a szülőket. A gyermekek napközbeni ellátásaként a családban élő gyermekek életkorának megfelelő gondozását, nevelését, foglalkoztatását és étkeztetését kell megvalósítani azon gyermekek számára, akiknek szülei, nevelői, gondozói munkavégzésük, a munkaerő piaci visszatérésüket segítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. Ennek megoldására szolgáló intézmény a bölcsőde.

Karcagon 2 bölcsőde található.

* Székhely: Varró u. 3/a (56 fő)
* Telephely: Széchenyi sgt.69. (42 fő

Ellátási területe: Karcag, Berekfürdő, Kunmadaras

A napközbeni ellátás keretében biztosított szolgáltatás időtartama lehetőség szerint a szülő munkarendjéhez igazodik. A bölcsődei nevelésnek minden esetben a családi neveléssel összhangban szükséges megvalósulnia.

Az óvodában és általános iskolában reggel 7-től várják a diákokat és a napközis ellátást igénybe vevő szülők délután 5-ig biztonságban tudhatják gyerekeiket. A közintézmények nyitva tartása és működési rendje maximálisan támogatja a nők munkavállalását.

**5.3 Családtervezés, anya- és gyermekgondozás területe**

A fogamzásszabályozás és szexualitás gyakran még a mai családokban is tabu témának számít. Ezért kiemelten fontos szerepet kapnak a közoktatási intézmények, a család és gyermekjóléti szolgálat és a védőnők a fiatalok felvilágosításában. A szexuális felvilágosítását célzó programok, tanórák már az általános iskolában megkezdődnek, majd a középiskolákban folytatódnak; osztályfőnöki, biológiaóra keretében előadást tartanak a védőnők.

A gyerekágyas gondozás során a szülés után mindenki megkapja a kellő tanácsadást, hogy milyen fogamzásgátlást használjon.

Várandós tanácsadást heti rendszerességgel tartanak a védőnők. Ők koordinálják a terhesség idejének megfelelő vizsgálatok megtörténtét.

A védőnő otthonában is meglátogatja a várandósokat és életvezetési-, lakásrendezési tanácsokat ad, hogy megfelelő legyen a csecsemő fogadása.

**Védőnői tevékenység 2017-ben**

**5.4 A nőket érő erőszak, családon belüli erőszak**

A statisztikai adatok azt mutatják, hogy a nők ellen elkövetett bűncselekmények között egyértelműen a családon belüli és kapcsolatrendszeren belüli erőszak a leggyakoribb. A helyzetet tovább nehezíti, hogy a családban, az otthon falai mögött folyó erőszak a privát szféra sérthetetlenségénél fogva gyakran láthatatlan, ami az áldozat számára jelentősen megnehezíti a segítségkérést, a környezet számára pedig a segítségnyújtást. Mind a nyugati, mind a magyar adatok azt mutatják, hogy minden ötödik nő él vagy élt valaha olyan kapcsolatban, ahol partnere rendszeresen testileg bántalmazta őt. Ezt az adatot tovább súlyosbítja, hogy a testi erőszak csak a jéghegy csúcsa. A folyamatos lelki erőszakban élő nők száma ennél jóval magasabb.

Célzottan a nők elleni erőszak, családon belüli erőszak áldozataival foglalkozó ellátás a városban a Karcagi Többcélú Kistérségi Társulás Szociális Szolgáltató Központjában folyik. Sajnos adatokkal a város nem rendelkezik arról, hogy hány nőt ért ilyen erőszak. Sokan be sem jelentik, rendőrségre sem jut el az ügy. Ha eljut is jórészt a magánvádas eljárásból kifolyólag sokan nem teszik meg a feljelentést, vagy visszavonják azt. Ez azonban nem csak települési, hanem országos probléma.

**5.5 Krízishelyzetben igénybe vehető szolgáltatások**

A Karcagi Többcélú Kistérségi Társulás Gyermekek Átmeneti Otthonában Kunmadarason van lehetőség elhelyezésükre.

Az intézmény Kunmadarason, a Kunhegyesi út 27. szám alatt működik 12 férőhellyel.

Az intézmény célja, hogy megelőzze a gyermek családjából történő kiemelését, növelje a család megtartó erejét. Átmeneti biztonságot és ezzel együtt folyamatos munkarend szerinti huszonnégy órás, teljes körű szolgáltatást nyújt azoknak a 0 - 18 éves gyermekeknek, illetve fiataloknak, akiknek a szülei meghatározott okok miatt ideiglenesen nem tudják otthonukban gondozni gyermeküket.

Az átmeneti ellátás, a gondozás alapjául szolgáló okok fennállásáig, de legfeljebb 12 hónapig vehető igénybe. Az elhelyezés 6 hónappal meghosszabbítható, szükség esetén tanítási év végéig.

Az átmeneti gondozás igénybevételének módjai:

* 1. a szülő vagy a gyermek törvényes képviselője keresi fel az intézményt és kéri az átmeneti ellátást a gyermek számára
  2. a gyermek keresi fel az intézményt és kéri saját ellátását
  3. a gyermekjóléti szolgálat és a gyermekjóléti központ közreműködésével történik az ellátás igénybevétele
  4. a jelzőrendszer tagjai révén történik az ellátás igénybevétele

Az átmeneti gondozás igénybevételének minden formája a szülő vagy a törvényes képviselő kérelmére, vagy beleegyezésével történik, így ez egy önkéntesen igénybe vehető szolgáltatás, amely során a szülő, illetve a törvényes képviselő feladata, felelőssége, felügyeleti joga nem csökken, nem sérül, továbbra is fennáll.

**Az ellátottak település szerinti megoszlásának mutatói:**

|  |  |  |
| --- | --- | --- |
| **Település** | **Gyermek létszám** | **Szülői létszám** |
| Karcag | 15 | 5 |
| Kunmadaras | 5 | 2 |
| Kenderes | 6 | 1 |
| Kisújszállás | 0 | 0 |
| Berekfürdő | 0 | 0 |
| **Összesen:** | **26** | **8** |

**5.6 A nők szerepe a helyi közéletben**

A Képviselő-testületben a polgármester és a 10 képviselő között mindösszesen két nő foglal helyet. Viszont a társadalmi alpolgármester és az aljegyző is hölgy városunkban. Az önkormányzati hivatal és a közoktatási intézmények élén is többségében nők állnak.

Országos jelenség, hogy a pedagógusok eloszlása a szakterületek, ill. vezetői szintek között merev nemi sztereotípiákat követ. Ugyanígy a gyerekek, diákok részvétele egyes szakkörökön, különórákon, tanulmányi versenyeken, továbbtanulást előkészítő tanfolyamokon, felvételi jelentkezésekkor merev nemi sztereotípiákat követ. Nincs kimutatás, elemzés az intézményekben az egyes foglalkozásokon, versenyeken való részvevők, valamint a felvételi jelentkezések nemek szerinti eloszlásáról.

A településen nőket ért hátrányos megkülönböztetés a közszférában, közintézményekben nem azonosítható.

**5.7 A nőket helyi szinten fokozottan érintő társadalmi problémák és felszámolásukra irányuló kezdeményezések**

A megfelelő munkahely hiánya a legnagyobb probléma a településen, melyből járulékosan következik a pénztelenség, a szegénység, ezért fontos a nők számára a közfoglalkoztatás megszervezése. E mellett megjelenik az idénymunka, amely a nyári időszakban jelent nagyobb pénzkereseti lehetőséget. Nagyon kevesen vállalják be a gyermekek illetve a család mellet, hogy több műszakban dolgozzanak, vagy a lakóhelyük és a munkahelyük között ingázzanak.

Fontos olyan programok szervezése, ahol kikapcsolódhatnak, ahol segítséget kaphatnak gyermekeik neveléséhez, a család életminőségének javításához (pl.: Baba-mama klubok, előadások, esetleg GYES mellett is igénybe vehető képzések, NYITOK programjai- pl.: Nőként érvényesülök - sokszínű szerepek)

**5.8 Következtetések: problémák beazonosítása, fejlesztési lehetőségek meghatározása**

|  |  |
| --- | --- |
| **A nők helyzete, esélyegyenlősége**  **vizsgálata során településünkön** | |
| **Beazonosított problémák** | **Fejlesztési lehetőségek** |
| Az alacsony iskolázottság, a szakképzettség hiánya a nők körében összefügg az alacsony foglalkoztatással, nehezebben boldogulnak a munkaerő-piacon. | Képzések, továbbképzések szervezése, felzárkóztatási programokhoz kacsolódás |
| A nők munkába való visszatéréséhez szükséges feltételrendszer hiányos | Intézményrendszer bővítése, bölcsődei férőhelyek számának növelésével |
| Célzottan a nők elleni erőszak áldozataival foglalkozó ellátás megismertetése szélesebb körben nem megoldott a településen. Nem ismertek a krízishelyzetben igénybe vehető szolgáltatások. | Áldozatsegítő tevékenység kapcsán prevenciós és tájékoztató alkalmak megtervezése a Szociális Szolgáltató Központ bevonásával. |

## Az idősek helyzete, esélyegyenlősége

Az ageizmus az életkor alapú diszkriminációt jelöli. E fogalmat Európában és a világban is főként az idősekkel szembeni diszkriminációval összefüggésben használjuk. Az ageizmus, akárcsak a más típusú megkülönböztetések, megvalósulhat direkt vagy indirekt módon, és következményei is hasonlóak az egyéb típusú diszkriminációnál tapasztaltakhoz. Habár a társadalom egy jelentős csoportját érinti ez a fajta megkülönböztetés, mégis alig van jelen a köztudatban.

A legfontosabb alapelvek az idős emberek problémájának kezelésére: a függetlenség, a részvétel, a gondoskodás, az önmegvalósítás és méltóság. Elsődleges szempont, hogy ameddig csak lehet, mindenki a saját megszokott környezetében élhessen. Amennyiben ez nem megoldható a szociális ellátó rendszernek kell mindenre kiterjedő ellátást biztosítania az azt igénybe vevőnek. Az idősekről való gondoskodás egyik sarkalatos pontja a közösségi együttlét, a társadalmi részvétel biztosítása, melyet az önkormányzat különböző szervek, szervezetek támogatásával igyekszik megvalósítani. Fontos az idősek közösségi szerepének további erősítése, a szabadidős programok széleskörű választéka, mely igazodik az idősek életkori sajátosságaihoz. Ezen tények mindig elsődleges szempontot jelentenek a döntéshozatali mechanizmusban, a fejlesztések során alapfeltétel az új létesítmények akadálymentesítése, a nyugdíjas kedvezmények megléte.

**6.1 Az időskorú népesség főbb jellemzői**

Karcagon mind a lakónépesség, mind az állandó népesség folyamatos csökkenő tendenciát mutat, és továbbra is a népesség folyamatos elöregedése figyelhető meg. Az idősek körében megfigyelhető, hogy a nők aránya nagyobb, mely korcsoportonként emelkedik. A hatvan év feletti korosztály a város lakosságának egyre növekvő rétegét képezi. Az időskorú lakosság gazdasági, szociális helyzete nem könnyű megélhetésük és egészségügyi állapotuk következtében. A szociális biztonságuk megteremtésére fokozottabb figyelmet fordít önkormányzatunk. Az idősek többségénél az egy főre jutó jövedelem magasabb, mint a többgyermekes családokban, ugyanakkor értelem szerűen az egy főre eső közüzemi díjak is magasabbak. A közüzemi költségek mérséklésének egyik megoldása, az egyszemélyes háztartásban élő fogyasztók 50%-os díjkedvezménye, és egyéb kedvezmények nyújtása.

Társadalmunk és egyben városunk fontos szereplői az időskorúak, a nyugdíjasok. Városunk idős polgárai oly sok tapasztalattal és tudással rendelkeznek, amelyet semmi sem pótolhat, és amelyet átadhatnak a fiataloknak. Éppen ezért tisztelettel, szeretettel, törődéssel, odafigyeléssel igyekszünk feléjük fordulni és segítséget nyújtani, hogy képesek legyenek önállóságuk minél további fenntartására.

Az önkormányzat fontosnak tartja a szociális ellátások szervezésének, tervezésének városi szintű összehangolását, mely a lakossági igények kielégítésére törekszik. Célja, hogy a szolgáltatások minden rászoruló részére elérhetőek legyenek, melyek az önkormányzat, civil szervezetek és egyházak összehangolt tevékenységével valósíthatóak meg.

A szociális szféra – a helyi civil szervezetekkel közösen - keresi az időseket érintő programok szervezésének lehetőségét, mellyel erősítheti a közösségi szellemet, a valahová tartozás érzését.

**Nyugdíjban, nyugdíjszerű ellátásban, járadékban részesülők száma**

**65 év feletti lakosság alakulása**

A településen a nyugdíjra jogosultak számában csökkenés figyelhető meg, de a 65 évnél idősebbek számában emelkedés jelentkezik.

**6.2 Idősek munkaerő-piaci helyzete**

Az időseket az élet számos területén éri hátrányos megkülönböztetés Magyarországon.

Legjelentősebb az idősek foglalkoztatás diszkriminációja, mely súlyos következményekkel jár. Ezen kívül gyakori még az egészségügyben és a szociális ellátások, szolgáltatások biztosítása területén elszenvedett diszkrimináció. Habár a 2003. évi CXXV. törvény (Ebktv.) és a munka törvénykönyve is tiltja az életkor alapú diszkriminációt, a magyarországi idősebb korosztály már 45–50 éves kortól nagyobb mértékben kitett a foglalkoztatásbeli diszkriminációnak, mint a hasonlókorú Uniós állampolgárok. A kor alapú megkülönböztetés az új állások betöltésénél, a létszámleépítésnél és az elbocsátásoknál is gyakori.

A munkanélküliségi ráta a térségben meghaladja az országos átlagot.

A magas munkanélküliségi adatok kedvezőtlenek az idősek, nyugdíjasok foglalkoztatásának előmozdítására. A munkanélküliek korcsoportonkénti megoszlásából is egyértelműen kivehető, hogy az idősebb korosztályokat arányaiban jobban sújtja munkanélküliség problematikája.

A kormány által bevezetett Munkahelyvédelmi Akció keretében 2018 év végéig az 55 év feletti foglakoztatása esetén a munkaadó adókedvezményben részesült. Ez ugyan 2019-ben nem szerepel a kedvezmények között, de más forrásból EU-s pályázat alapján az 55 év felettieket foglalkoztatók támogatásban részesülnek.

Ennek ellenére a veszélyeztetett korba lépőknél (55 év) az elmúlt évek adatainak tükrében folyamatosan emelkedik a munkanélküliek száma. Számukra biztosított havi rendszerességgel járó támogatás az időskorúak járadéka.

**6.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés**

A közszolgáltatások info-kommunikációs akadálymentesítése csak részben megoldott.

Az önkormányzat rendeletében több éve ingyenes könyvtárhasználatot biztosít a város idős lakosai részére, valamint napi egyórás ingyenes internet használati lehetőséget nyújt ahhoz, hogy fejlesszék számítógépes ismereteiket.

Az önkormányzat saját honlapot üzemeltet, ahol a települést érintő friss hírek, információk is elérhetők. A honlapon működik e-ügyintézés is, amelynek keretében elérhetők és letölthetők az ügyintézéshez szükséges dokumentumok.

Az idősek informatikai jártasságáról nem készült felmérés, így nem rendelkezünk pontos adatokkal arról, hogy az idősebb korosztály mennyire képes kihasználni ezeket a lehetőségeket.

A szociális alapszolgáltatások közül Karcagon elérhető az étkeztetés és a házi segítségnyújtás. A nappali ellátások keretében lehetőség van az időskorúak ellátására.

A település szilárd és folyékony hulladékokkal kapcsolatos közszolgáltatási rendeletében az önkormányzat az idősek részére 50%-os kedvezményre való jogosultságot biztosít a hulladékszállítás tekintetében.

A közösségi közlekedéshez való hozzáférés az idősek számára is biztosított. Karcag közlekedési csomópontnak is tekinthető, amit jól jelez, hogy 66 települést lehet távolsági és helyközi járatokkal elérni.

Ennek ellenére mégis komoly kihívást jelent a település számára, hogy a külterületeken, sok esetben egyedül élő idős emberek egyenlő esélyű hozzáférése, illetve ellátottsága sem minden esetben megoldott.

Ebben nyújt segítséget a **Tanyagondnoki Szolgálat**, mely szolgáltatás a külterületen élő időskorú és szociálisan rászoruló lakosság szükségleteit igyekszik kielégíteni. Célja a hátrányos helyzetű, szolgáltatáshiányos külterületi vagy egyéb belterületi, valamint a tanyasi lakott helyek esélyegyenlőségének növelése, az ott élők életfeltételeinek javítása, a közszolgáltatásokhoz való hozzájutás és a szociális alapszolgáltatások kiépítésének elősegítése, a település funkcióinak bővítése, közösségfejlesztés, valamint jobb életminőség elérése.

A tanyagondnoki szolgáltatás nyújtása térítésmentes. A feladatellátás egyrészt a bejelentés sorrendjétől, másrészt a bejelentett probléma fontosságától függ.

A tanyagondnok a hideg idő beálltával hétvégenként is látogatja az arra rászorulókat, hogy segítségükre legyen az élelem és a fűtés biztosításával.

**Tanyagondnoki látogatások és nyújtott szolgáltatások száma 2017-ben**

**6.4 Az időseket, az életkorral járó sajátos igények kielégítését célzó programok a településen**

A Karcagi Többcélú Kistérségi Társulás Idősek Otthona és Háziorvosi Intézmény 2 épületben 171 férőhellyel ad otthont az időseknek.

Kiemelt feladata az idősek, fogyatékosok bentlakásos ellátása, egészségügyi alapellátása. Az ellátás igénybe vevők részére teljes körű személyes gondoskodást nyújt.

Az idősotthoni ellátás feladata az idős emberek számára a családi otthon pótlása, és a személyre szabott komplex tevékenység megvalósítása. Az intézmény biztonságos környezetben segítséget nyújt a korszerű fizikai és egészségügyi ellátás, mentális gondozás, és hasznos szabadidős tevékenységek megszervezésével.

Az idősgondozás egyik legfontosabb feladata az, hogy feltárja és megerősítse az idős ember kapcsolatait, képességeit, készségeit, amelyeken keresztül az itt lakó hasznosnak, értékesnek érzi magát.

Az intézmény kihasználtsága szinte 100 %-os volt, ami alátámasztja azt is, hogy mennyire szükség van az idősek otthonára a demográfiai változások miatt.

Amennyiben az intézményben férőhely szabadul fel, az a lehető legrövidebb idő alatt betöltésre kerül. Az ellátás iránti igény nagyon magas. Jellemző, hogy az ellátást igénybe vevők rossz egészségi és fizikai állapotban érkeznek felvételre. Jelenleg a várólistán szereplők száma: 49 fő

**Az ellátottak demográfiai mutatói kor és nem szerint (2017. december 31.)**

Horváth Ferenc u. 1. Zöldfa út 48/a.

|  |  |  |  |  |
| --- | --- | --- | --- | --- |
| *Férfi* 40 – 59 éves | 2 fő |  | *Férfi* 40 – 59 éves | 2 fő |
| 60 – 64 éves | 3 fő | 60 – 64 éves | 4 fő |
| 65 – 69 éves | 4 fő | 65 – 69 éves | 6 fő |
| 70 – 74 éves | 3 fő | 70 – 74 éves | 8 fő |
| 75 – 79 éves | 5 fő | 75 – 79 éves | 5 fő |
| 80 – 89 éves | 1 fő | 80 – 89 éves | 10 fő |
| 90 – x éves | - fő | 90 – x éves | 1 fő |
| *Férfi összesen* | ***18 fő*** | *Férfi összesen* | ***36 fő*** |
| *Nő* 40 – 59 éves | 1 fő | *Nő* 40 – 59 éves | - fő |
| 60 – 64 éves | 7 fő | 60 – 64 éves | 4 fő |
| 65 – 69 éves | 5 fő | 65 – 69 éves | 7 fő |
| 70 – 74 éves | 3 fő | 70 – 74 éves | 5 fő |
| 75 – 79 éves | 8fő | 75 – 79 éves | 20 fő |
| 80 – 89 éves | 18 fő | 80 – 89 éves | 30 fő |
| 90 – x éves | - fő | 90 – x éves | 5 fő |
| *Nő összesen:* | ***42 fő*** | *Nő összesen:* | ***71 fő*** |

Nemek szerinti összetétel alapján 54 fő férfi és 113 fő nő.

Az Idősek Otthona konyhájáról többek között Idősek Klubjába és az Értelmi Fogyatékosok Napközi Otthonába hétköznapokon szállítják az ebédet.

Az alapellátás egyik fontos szolgáltatása az **étkeztetés**.

Az étkeztetés elsősorban az idős lakosság támogatását szolgálja. Az étkeztetés igénybevétele történhet kiszállítással vagy a főzőhelyről történő jogosult általi elszállítással, illetve helyben fogyasztással az idősek klubja tagjainak tekintetében. Az év minden napján igénybe vehető az ellátás Karcagon. Jellemzően a 60 év feletti korosztály veszi igénybe az étkeztetést, azon belül magas a 70-80 éven felüliek száma (135 fő illetve 102 fő). A 90 éven felüliek száma 12 fő volt.

A **házi segítségnyújtás** fontos szerepet tölt be a szociális ellátás területén, az egyik legrégebbi alapellátási forma, melynek keretében a szolgáltatást igénybe vevő személy saját lakókörnyezetében biztosítjuk az önálló életvitel biztosítása érdekében szükséges ellátást, a gondozott meglévő képességeinek fenntartásával, felhasználásával és fejlesztésével. Célja, hogy az idősek/egyedül élők problémáinak megoldásában segítséget nyújtson, valamint családtagjaikat segítse munkavállalásukban.

A házi segítségnyújtáson belül két tevékenységi kör került kialakításra 2016. évben:

* szociális segítés és a
* személyi gondozás

A házi segítségnyújtást elsősorban a 70-80 éven felüli idős emberek veszik igénybe, akiknek nagyobb része egyedül él és egészségi állapota megromlott. 2017-ben Karcagon 74 fő vette igénybe.

**Idősek Klubja**

A nappali ellátás célja a hiányzó családi gondozás pótlása, az egyedüllétek megszüntetése és a tétlenséggel járó káros hatások megelőzése. Feladata megfelelő szociális szolgáltatások nyújtása, melyek révén, a nappali ellátást igénybevevő személyek, egészségi állapotának megőrzése és javítása, valamint mentális állapotuk életkoruknak megfelelő szinten tartása megvalósulhat.

A klub a szociális és mentális támogatásra szoruló, önmaguk ellátására részben képes időskorúak napközbeni ellátására szolgál. Az intézményben lehetőség van a közösségi együttlétre, pihenésre, ruházat tisztítására, személyi tisztálkodásra.

A klub 44 férőhellyel rendelkezik, naponta átlagosan 28 fő részvételével működik.

Nagy beszélgetések, filmnézés, kártyacsaták, társasjátékozás, szalonnasütés, bográcsozás, előadások, kímélő torna, kirándulások, dolgos, kézműves napok, zenés programok, egyéb rendezvények várják az érdeklődő nyugdíjasokat.

A településünkön (a teljesség igénye nélkül) az alábbi nyugállományúakat és időskorúakat támogató szervezetek működnek:

* Karcagi Nugdíjas Barátok Egyesülete 100 tag
* Karcagi Nagykun Bajtársi Egyesület 133 tag
* Karcagi Nyugdíjas Pedagógus Klub
* Életet az Éveknek Nyugdíjas Klub 72 tag
* Mozgáskorlátozottak JNSZ Megyei Egyesületének Karcagi Csoportja 769 tag

Az ENSZ először 1991-ben rendezte meg az **Idősek Világnapját** és városunkban is minden évben kiemelkedő eseménynek számít a rendezvény, melyen a város vezetői köszöntik az idős embereket kulturális műsorral egybekötve. A műsort a fiatalabb korosztály, leginkább az „unokák” szolgáltatják ezzel is áthidalva a generációs szakadékot.

A Magyar Köztársaság Kormánya – az Idősügyi Tanács kezdeményezésére – a szépkorúak iránti társadalmi megbecsülés kifejezéseképpen megalkotta a 255/2008. (X.21.) számú kormány rendeletet. **Szépkorú lakosainak köszöntését** az önkormányzat is megtisztelően szép feladatának tartja, 2018-ban 13 alkalommal került sor személyes köszöntésre, 90. életévét valamint 95. életévét betöltő idősek körében.

Az intézményekben működő Érdekképviseleti Fórumokba delegált képviselők tájékoztatást nyújtanak az időseket érintő kérdésekben, illetve bármely témában, mely érdeklődést vált ki. Az önkormányzat a jogszabálynak megfelelően helyi szociálpolitikai kerekasztalt működtet, melynek tagjai között helyet kaptak a különböző intézmények, szervezetek képviselői, akik egyben az idősebb korosztályt is képviselik.

Önkormányzatunk idősekért végzett munkája sokrétű, mely a településünkön élők összefogásával jól működik. A tevékenységet elsősorban a képviselő-testület fogja össze, irányítja, melyben fontos szerepet vállalnak a szociális, az egészségügyi és az oktatási intézmények, civil szervezetek, klubok, egyházak. A város által szervezett programok, önkormányzati tevékenységek elősegítik az idős emberek körében az önszerveződő, önsegítő csoportok létrejöttét, hozzájárulnak ahhoz, hogy az idősek nyugdíjas éveiket aktívan töltsék különböző támogató közösségekben.

A művelődés ügyét szolgáló egyesületek és alapítványok jelenleg is népszerűek, mintegy 80 civil szervezet és 30 alapítvány működteti a város kulturális, zenei és művészeti életét igen színvonalasan, melyre szeretettel várják az időseket, akik örömmel vesznek részt a programokban.

**6.5 Következtetések: problémák beazonosítása, fejlesztési lehetőségek meghatározása**

|  |  |
| --- | --- |
| **Az idősek helyzete, esélyegyenlősége**  **vizsgálata során településünkön** | |
| **Beazonosított problémák** | **Fejlesztési lehetőségek** |
| Tanyákon elszigetelve, sok esetben egyedül élő idősek segítség kérése (ellátás, hozzáférés, stb.) nem teljes mértékben megoldott a település külterületein | Jelző rendszer hálózat működtetésének kibővítése, szakember hiány pótlása |
| Időskorú támasz nélkül maradás, elmagányosodás, a 60 éven felüliek nagy számban maradnak egyedül | A már jól működő intézményi hálózat kibővítése, önszerveződő csoportok, klubok támogatása |
| Felgyorsult világban a nyugdíjasok informatikai tudásának nagyon alacsony szintje, mely akadályozza a lehetőségekhez való az egyenlő esélyű hozzáférést | Tanfolyamszervezés |
| Időskorúak sérelmére elkövetett trükkös csalás megjelenése | Civil szervezetek bevonása, kamera rendszer bővítése |

## A fogyatékkal élők helyzete, esélyegyenlősége

A fogyatékossággal élő emberek számára egy hatékony ellátó rendszer kialakításához szükség van helyi, kistérségi és regionális szinten szerveződő civil szervezetekre, amelyek a klasszikus érdekvédelmi feladatok ellátása mellett aktívan szerepet vállalnak az államtól átvállalt közfeladatok megvalósításában, valamint együttműködő partnerei kívánnak lenni a területen dolgozó valamennyi állami és nem- állami szereplőnek.

Biztosítani kell az esélyegyenlőséget az intézményes ellátások szolgáltató jellegének erősítésével, az intézmények kiépítésével, korszerűsítésével és átalakításával, illetve a lakókörnyezeti és az integrált formában történő ellátásszervezés erősítésével.

Az Európai Unió Alapjogi Chartájának 26. cikke elismeri a fogyatékkal élő személyek jogát az önállóságuk, társadalmi és foglalkozási beilleszkedésük, valamint a közösség életében való részvételük biztosítását célzó intézkedésekre.

Az Egyesült Nemzetek Közgyűlése 2006. december 13-án egyhangúan fogadta el a Fogyatékossággal élő személyek jogairól szóló Egyezményt és az ahhoz kapcsolódó Fakultatív Jegyzőkönyvet.

A hazai fogyatékosságügyi politika kiemelkedő sikere, hogy hazánk volt a világon az első állam, amely mind az Egyezményt, mind pedig a Jegyzőkönyvet ratifikálta a 2007. évi XCII. törvénnyel. Az Egyezmény szerint „fogyatékossággal élő személy minden olyan személy, aki hosszan tartó fizikai, értelmi, szellemi vagy érzékszervi károsodással él, amely számos egyéb akadállyal együtt korlátozhatja az adott személy teljes, hatékony és másokkal egyenlő társadalmi szerepvállalását”.

Az egyenlőség, az egyenlőtlenségek kérdése különböző mértékben ugyan, de valamennyi –a többségtől eltérő jellemzőkkel rendelkező –személyt, csoportot érint ma Magyarországon.

A fogyatékossággal élő személyek a társadalom egyenlő méltóságú, egyenrangú tagjai, akik a mindenkit megillető jogokkal és lehetőségekkel csak jelentős nehézségek árán, vagy egyáltalán nem képesek élni. A szolgáltatásnak minden esetben azt kell szolgálnia, hogy a fogyatékossággal élő emberek alkalmassá váljanak a társadalmi integrációra, érjenek el képességeikhez mért legmagasabb önállósági fokot. A társadalmi elfogadtatást, szemléletváltoztatást a sérült emberek értékeinek megismertetésén keresztül kell kezdeményezni.

**7.1 A településen fogyatékossággal élő személyek főbb jellemzői, sajátos problémái**

Megváltozott munkaképességű személyek ellátására jogosult az a kérelem benyújtásakor 15. életévét betöltött személy, akinek az egészségi állapota a komplex minősítés alapján 60 %-os, vagy kisebb mértékű, és a jogszabályban meghatározott egyéb jogosultsági feltételekkel is rendelkezik. Az ellátás típusának meghatározása - mely lehet rehabilitációs ellátás és rokkantsági ellátás - a komplex minősítés ismeretében történik meg.

**Megváltozott munkaképességűek ellátásában részesülők**

A rehabilitációs ellátás és s rokkantsági ellátáselőnye, hogy mindkettő mellett létesíthető munkaviszony, és az ellátás csak abban az esetben szűnik meg, ha, ha a kereső tevékenységből származó jövedelem 3 egymást követő hónapon keresztül meghaladja a minimálbér 150 százalékát.

A Munkahelyvédelmi Akció keretében a megváltozott munkaképességű személyek foglakoztatása esetén 2019-ben is érvényesíthető adókedvezmény.

A településen élő fogyatékossággal élőkről csak korábbi adatokkal rendelkezünk, melyeket a város szociális koncepciójához gyűjtöttek be. A naprakész adatok hiány akadályozza a célzott problémafeltárást és intézkedési tervek kialakítását.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2009. év** | | | | **2010. év** | | | |
| **Társulás összesen** | **0-17** | **18-67** | **62-** | **össz. (18-)** | **0-17** | **18-67** | **62-** | **össz. (18-)** |
| Vakok | **Magasabb összegű családi pótlék** | 77 | 157 | 234 | **Magasabb összegű családi pótlék** | 78 | 145 | 223 |
| Siketek | 26 | 8 | 34 | 27 | 7 | 34 |
| Autisták | 0 | 0 | 0 | 0 | 0 | 0 |
| Értelmi fogy. | 227 | 16 | 243 | 232 | 16 | 248 |
| Mozgásszervi fogy. | 215 | 381 | 596 | 226 | 395 | 621 |
| Halmozottan fogy. | 48 | 20 | 68 | 49 | 17 | 66 |
|  | nincs adat | **593** | **582** | **1175** | nincs adat | **612** | **580** | **1192** |
| **Fogyatatékosok száma** | **1175** | | | | **1192** | | | |

A magasabb összegű családi pótlékban nemcsak a fogyatékosok, hanem a krónikus betegségben szenvedő gyermekek is jogosultak, valamint az emelt összegű családi pótlék bizonyos esetben a nagykorúság elérését követően is folyósítható.

A mozgásszervi fogyatékosságban szenvedők száma mutat drasztikusabb növekedést. Ez összhangban van a védőnői szűrési statisztikákkal is, a gyermekek körében egyre nő a mozgásszervi elváltozások száma.

A lakosságszámhoz képest Karcagon élő fogyatékosok száma kiemelkedő. Különösen a vakok és a mozgásszervi fogyatékosok száma kiemelkedő a településen.

Az Idősek Otthonában lakók körében megfigyelhető, hogy az évek során folyamatosan nő a fekvőbetegek és a mozgásukban akadályozott lakók száma, míg az önellátásra képes ellátottak aránya csökken.

A tapasztalatok azt mutatják, hogy a kérelmezők között is egyre több a súlyos krónikus, vagy pszichiátriai betegségben szenvedő és fogyatékkal élő személy.

Az élettartam meghosszabbodásával egyre nő a súlyos demenciával élő idős emberek száma is. Az intézmény működését is befolyásolja a gondozási szükséglet szabályozása, folyamatos változásban vannak a szakmai részlegeink profiljai is, mivel egyre több a 24 órás fekvő és teljes ellátást, kiszolgálást igénylő ellátott. A szociális gondozó és ápoló személyzetre egyre nagyobb terhet ró az idősek gondozása, mind fizikai, mind lelki szempontból.

* 1. **Fogyatékkal élő személyek pénzbeli és természetbeni ellátása, kedvezményei**

A fogyatékkal élő személyek fogyatékosságukra tekintettel az államtól fogyatékossági támogatásban részesülhetnek havi rendszerességgel.

**A Járási Hivatal egészségkárosodási és gyermekfelügyeleti támogatást nyújt.**

Az egészségkárosodottak száma 2015-ben drasztikusan lecsökkent, melynek oka valószínűsíthetően a megváltozott jogszabályi környezet, azonban ezt követően újra megemelkedett.

* 1. **A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés**

A Szociális Szolgáltató Központ másik – az időskorúak nappali ellátását biztosító Idősek Klubja mellett - nappali szolgáltatást nyújtó intézménye az **Értelmi Fogyatékosok Napközi Otthona** (közismert nevén: ÉNO), mely 1989. október elsején kezdte meg működését. A szülői kezdeményezésre életre hívott intézmény jelenleg a Karcagi Többcélú Kistérségi Társulás Szociális Szolgáltató Központ keretén belül működik.

Intézmény elsősorban a saját otthonukban élő, 18. életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére.

Rendkívül indokolt esetben nappali ellátás olyan fogyatékos személyek részére is biztosítható, akire nézve szülője, vagy más hozzátartozója gyermekgondozási segélyben, gyermeknevelési támogatásban vagy ápolási díjban részesül. A napközibe elsősorban értelmileg akadályozott, halmozottan fogyatékos gondozottak járnak, akik a hétköznapi élet számos területén mások segítségére vannak utalva.

Legfontosabb célja az, hogy a napközi otthon tagjai minél tovább családjaik, gondozóik körében, megszokott környezetükben élhessenek, a közszolgáltatást lakóhelyükön, vagy ahhoz közel vehessék igénybe továbbra is.

A napközi otthon által nyújtott szolgáltatások:

* az ellátottak egészségi állapotának megfelelő szabadidős programlehetőség biztosítása
* terápiás jellegű foglalkoztatás szervezése a gondozottak számára
* igény szerint meleg élelem biztosítása
* kapcsolattartás a gondozottak szüleivel, törvényes képviselőivel
* igény szerint kapcsolattartás szakemberekkel (gyógypedagógus, pszichológus, orvos)
* kapcsolattartás kiépítése hasonló otthonokkal, érdekképviseleti szervezetekkel
* szükség szerint az egészségügyi alapellátás megszervezése, a szakellátásokhoz való hozzájutás segítése
* hivatalos ügyek intézésének segítése
* munkavégzés lehetőségének szervezése
* életvitelre vonatkozó tanácsadás, életvezetés segítése
* speciális önszerveződő csoportok támogatása, működésének, szervezésének segítése

A nappali ellátás ellátotti köre heterogén: a fogyatékosság típusában, a súlyossági fokban, a képességstruktúrákban. A napközi otthon engedélyezett férőhelyszáma 20 fő. Az átlagéletkor 31,5 év. A napközi otthon legfiatalabb tagja 20 éves, míg legidősebb tagja 56 éves. A hiányzások főként betegségekből, kórházi kezelésekből, családi elfoglaltságból adódnak.

A fenti adatokból kitűnik, hogy az értelmi fogyatékosság mellé más fogyatékosság is párosul szinte minden ellátott esetében.

**„Gólyafészek Otthon”** Jász-Nagykun-Szolnok Megyei Fogyatékosok Otthona, mely 170 férőhelyen értelmi fogyatékos, illetve halmozottan fogyatékos kiskorúak állandó és folyamatos ápolását és gondozását végzi.

Szabad kapacitás esetén 18. életévet betöltött súlyos és középsúlyos értelmi fogyatékos, illetve értelmi és egyéb fogyatékosságban szenvedő személyek számára ápoló-gondozó célú szolgáltatást nyújt. A kiskorúak és felnőttkorúak arányát a mindenkori elhelyezési igények határozzák meg.

Az intézmény külön telephelyen Karcag városban 13 férőhelyen lakóotthoni ellátást nyújt az önállóságra nagyobb fokban képes ellátottak részére.

Az intézmény fő célja a súlyosan sérült gyermekek és fiatalok számára otthon teremtése, ahol a családias légkörön túl biztosított az ápolás-gondozás, gyógyítás és fejlesztés. Az intézmény ellátja a gyermekek korai fejlesztését. A nagykorú ellátottak számára munka-rehabilitációs és terápiás foglalkozásokat szerveznek, illetve lehetőséget nyújtanak a szabadidő tartalmas, az egyéni képességeket előtérbe helyező eltöltésére.

Az önkormányzat tulajdonában lévő középületek akadálymentesítése még nem 100%-os.

A közszolgáltatások infó-kommunikációs akadálymentesítése csak részben megoldott.

Az önkormányzat saját honlapot üzemeltet, ahol a települést érintő friss hírek, információk is elérhetők. A honlapon működik e-ügyintézés is, amelynek keretében elérhetők és letölthetők az ügyintézéshez szükséges dokumentumok. Az egészségügyi ellátórendszer és rehabilitációs intézmények közti információáramlást és együttműködést megfelelőnek tartja az önkormányzat.

A közoktatási intézmények földrajzilag könnyen megközelíthető helyen fekszenek, hozzáférhetőek a SNI tanulók számára. Az intézmények fogadni tudják a város és a mikrotérségi települések óvodásait, általános iskoláskorú gyermekeit, beleértve a hátrányos és a halmozottan hátrányos helyzetű, és sajátos nevelési igényű tanulókat is.

A városi óvoda és általános iskolaalapító okiratában szerepel az integráltan oktatható SNI gyermekek felvétele, a fogyatékossági típusnak megfelelő korlátozással.

A magántanulóvá válás nem jellemző Karcagon.

Az oktatási intézményekben megoldott az egyenlő esélyű hozzáférés, az oktatásszervezési keretek demokratizálása az esélyegyenlőséget biztosítja. Elsődleges szempont az egyenlő esélyek biztosítása, azaz az együttműködés szellemében inkluzívvá váló pedagógiai intézmény kialakítása, amely megtörtént és az itt dolgozó pedagógusok ebben a szellemben nevelik-oktatják a gyermekeket. A befogadó intézménynek mindenképpen érvényesítenie kell a társadalmi környezet heterogenitását. Ez megnyilvánul az oktatási intézmények szolgáltatásaiban is oly módon, hogy az intézmény társadalmi kapcsolatrendszere és a tanulási-tanítási eszközrendszere valóban az egész érintett közösség számára egyenlő eséllyel hozzáférhető.

Az egészségügyi intézmények akadálymentesítése megoldott, az óvodák teljes akadálymentesítése még nem 100 %-ban megoldott.

Az egészségügyi ellátórendszer és rehabilitációs intézmények közti információáramlást és együttműködést megfelelőnek tartja az önkormányzat.

**7.4 Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| **A fogyatékkal élők helyzete, esélyegyenlősége**  **vizsgálata során településünkön** | |
| **Beazonosított problémák** | **Fejlesztési lehetőségek** |
| Nem rendelkezik a település megfelelő, naprakész adatokkal, a fogyatékkal élők helyzetéről, mely akadályozza a célzott beavatkozást | Adatgyűjtés rendszerének kidolgozása, és célzott adatgyűjtés a célcsoportra vonatkozóan (adatgyűjtő – és elemző munkacsoport) |
| Az akadálymentesítés még nem minden közintézményben megoldott a településen, mely akadályozza a célcsoport egyenlő esélyű hozzáférésének teljesülését | Az akadálymentesítés teljessé tétele a településen, ehhez kötődő források lehívása |
| A település fenntartásában lévő tömegközlekedési rendszerek nem minden esetben felelnek meg az egyenlő esélyű hozzáférés követelményeinek | A tömegközlekedési rendszerek felülvizsgálata az egyenlő esélyű hozzáférés figyelembevételével és fejlesztési terv készítése |

## 

## Helyi partnerség

A 3-7. pontban szereplő célcsoportok élethelyzetének javításával kapcsolatban együttműködő civil, egyházi szolgáltató és érdekvédelmi szervezetek, önszerveződések bemutatása:

|  |  |  |  |
| --- | --- | --- | --- |
| **Partner megnevezése** | **Az együttműködés területe** | **Érintett esélyegyenlőségi célcsoportok** | **Az együttműködés formája** |
| Karcagi Tankerületi Központ | oktatás | gyermekek | megállapodásban rögzített |
| Karcagi Szakképzési Centrum | oktatás | gyermekek | önállóan |
| Római Katolikus Egyház | komplex | minden célcsoport | önállóan |
| Református Egyházközség | komplex | minden célcsoport | önállóan |
| Civil Szervezetek  Egyesületek  Mozgáskorlátozottak Egyesülete | Adomány gyűjtés élelmiszer csomagok osztása, helyi szolidaritás megjelenése | minden célcsoport | önállóan |
| KTKT Szociális Szolgáltató Központ | szociális szolgáltatás | minden célcsoport | megállapodásban rögzített |
| KTKT Idősek Otthona és Háziorvosi Intézmény | szociális szolgáltatás | minden célcsoport | megállapodásban rögzített |
| KTKT Bölcsőde Intézménye | nevelés | gyermekek | megállapodásban rögzített |
| Kátai Gábor Kórház | egészségügyi szolgáltatás | minden célcsoport | önállóan |

## A helyi esélyegyenlőségi program nyilvánossága

A helyzetelemzésben meghatározott esélyegyenlőségi problémák kapcsán érintett nemzetiségi önkormányzat, egyéb partnerek bevonásának eszközei és eljárásai a helyi esélyegyenlőségi program elkészítésének folyamatába.

A Helyi Esélyegyenlőségi Program a Polgármesteri Hivatal, az oktatási és nevelési, egészségügyi és szociális intézmények bevonásával készült.

A Helyi Esélyegyenlőségi Program nyilvánosságának biztosítására az önkormányzat honlapja és a helyi média is rendelkezésre áll.

Önkormányzatunk a Helyi Esélyegyenlőségi Program megvalósítására, értékelésére, ellenőrzésére és az ennek során nyert információk visszacsatolására, valamint a programba történő beépítésének garantálására ***Helyi Esélyegyenlőségi Programért Felelős Fórumot*** hoz létre.

A ***HEP Fórum*** a nyilvánosság folyamatos biztosítására ***legalább évente*** tájékoztatja a program megvalósításában elvárt eredményekről, a monitoring eredményeiről a település döntéshozóit, tisztségviselőit, az intézményeket és az együttműködő szakmai és társadalmi partnerek képviselőit.

Karcag Városi Önkormányzat hivatalos honlapja: karcag.hu

# A Helyi Esélyegyenlőségi Program Intézkedési terve (HEP IT)

## A HEP IT részletei

### helyzetelemzés megállapításainak összegzése

|  |  |  |
| --- | --- | --- |
| **Célcsoport** | **Következtetések** | |
| **Problémák beazonosítása rövid megnevezéssel** | **Fejlesztési lehetőségek meghatározása rövid címmel** |
| **Romák és/vagy mélyszegény-ségben élők** | A szegénység és a társadalmi kirekesztettség és az ebből eredő kockázatok  A hátrányos helyzetű és roma családok életmódja jelenleg nem szolgálja a testi-lelki egészség védelmét  Az alacsony iskolai végzettségűek elhelyezkedésének aránya a statisztikai adatok tükrében  A háztartás gazdálkodás és pénzkezelési ismeretek alacsony szintje miatt pénzbeosztási problémákkal küzdenek a családok | Szakemberek hiánypótlása, valamint képzése az újonnan jelentkező társadalmi problémák kezelésére  Felmérést készíteni a célcsoport körében, hogy miért nem veszik igénybe az egészségügyi és prevenciós szolgáltatásokat, részvétel szorgalmazása  Felzárkóztató képzések szervezésére lehetőségek keresése  Felvilágosítás, tanácsadás, beszélgetés, foglakozások tartása |
| **Gyermekek** | A halmozottan hátrányos helyzetű családok életmódbeli problémáinak kezelése, gondolkodásmódból eredő problémák  Infokommunikációs eszközök nem ismerete és az ebből eredő hátrányok  Lakhatásukban veszélyeztetett családok szétszakadásának kockázata  Mozgásszegény életmódhoz társuló egészségtelen étkezési szokások | Szemléletváltással a gyermekek szocializációjának elősegítése a szülők bevonásával  Szakemberek bevonásával a számítógépek és az internet, mint hasznos időtöltés közösségi terek infokommunikációs fejlesztése  Lehetőségek keresése szociális bérlakások építésére  Egészségtudatos szemlélet kialakítása, egészségvédelem intézményi kereteken belül és kívül |

|  |  |  |
| --- | --- | --- |
| **Nők** | Az alacsony iskolázottság, a szakképzettség hiánya a nők körében összefügg az alacsony foglalkoztatással, nehezebben boldogulnak a munkaerő-piacon  A nők munkába való visszatéréséhez szükséges feltételrendszer hiányos  Célzottan a nők elleni erőszak áldozataival foglalkozó ellátás megismertetése szélesebb körben nem megoldott a településen. Nem ismertek a krízishelyzetben igénybe vehető szolgáltatások | Képzések, továbbképzések szervezése,  felzárkóztatási programokhoz kapcsolódás  Intézményrendszer bővítése, bölcsődei férőhelyek számának növelésével  Áldozatsegítő tevékenység kapcsán prevenciós és tájékoztató alkalmak megtervezése a Szociális Szolgáltató Központ bevonásával |
| **Idősek** | Tanyákon elszigetelve, sok esetben egyedül élő idősek segítség kérése (ellátás, hozzáférés, stb.) nem teljes mértékben megoldott a település külterületein  Időskorú támasz nélkül maradás, elmagányosodás, a 60 éven felüliek nagy számban maradnak egyedül  Felgyorsult világban a nyugdíjasok informatikai tudásának nagyon alacsony szintje, mely akadályozza a lehetőségekhez való az egyenlő esélyű hozzáférést  Időskorúak sérelmére elkövetett trükkös csalás megjelenése | jelző rendszer hálózat működtetésének kibővítése, szakember hiány pótlása  A már jól működő intézményi hálózat kibővítése, önszerveződő csoportok, klubok támogatása  Tanfolyamszervezés  Civil szervezetek bevonása, kamera rendszer bővítése |
| **Fogyatékkal élők** | Nem rendelkezik a település megfelelő, naprakész adatokkal, a fogyatékkal élők helyzetéről, mely akadályozza a célzott beavatkozást  Az akadálymentesítés még nem minden közintézményben megoldott a településen, mely akadályozza a célcsoport egyenlő esélyű hozzáférésének teljesülését  A település fenntartásában lévő tömegközlekedési rendszerek nem minden esetben felelnek meg az egyenlő esélyű hozzáférés követelményeinek | Adatgyűjtés rendszerének kidolgozása, és célzott adatgyűjtés a célcsoportra vonatkozóan (adatgyűjtő – és elemző munkacsoport)  Az akadálymentesítés teljessé tétele a településen, ehhez kötődő források lehívása  A tömegközlekedési rendszerek felülvizsgálata az egyenlő esélyű hozzáférés figyelembevételével és fejlesztési terv készítése |

### A beavatkozás megvalósítói

|  |  |  |
| --- | --- | --- |
| **Célcsoport** | Következtetésben megjelölt beavatkozási terület, mint  **intézkedés címe, megjelölése** | Az intézkedésbe bevont  **aktorok és partnerek-**  **kiemelve a felelőst** |
| **Romák és/vagy mélyszegény-ségben élők** | 1. Segítő Kezek  2. Kincsünk az egészség  3. Vissza az iskolapadba  4. Gazdálkodj okosan | **Polgármester**  KTKT Szociális Szolgáltató Központ családsegítői  Egyházak  Háziorvosok és Védőnők  Cigány Nemzetiségi Önkormányzat elnöke |
| **Gyermekek** | 5. Felelős vagy a jövődért  6. Bevezetés a virtuális világba  7. Együtt legyünk Otthon  8. Mozdulj az egészségedért | **Polgármester**  KTKT Szociális Szolgáltató Központ családsegítői  Madarász Imre Egyesített Óvoda vezetője  Kátai Gábor Kórház  Háziorvosok és Védőnők  Cigány Nemzetiségi Önkormányzat elnöke  Közétkeztetők |
| **Nők** | 9. Oktatás a női munkavállalókért  10. Család és Karrier  11. Nem leszek áldozat | **Polgármester**  KTKT Szociális Szolgáltató Központ családsegítői  KTKT Bölcsőde vezetője  Család és KarrierPONT iroda |
| **Idősek** | 12. Tanyán is „városban”  13. Életet az éveknek  14. E-ügyintézés a XXI. században  15. Óvjuk-védjük időseinket | **Polgármester**  KTKT Szociális Szolgáltató Központ tanyagondnok, szociális gondozói  KTKT Idősek Otthona vezetője  Csokonai Könyvtár  Polgárőrség, Rendőrség  Idősekért működő civil szervezetek |
| **Fogyatékkal élők** | 16. A fogyatékosok köztünk élnek  17. Akadálymentes Város  18. Közlekedj, tömegközlekedj Te is! | **Polgármester**  KTKT Szociális Szolgáltató Központ szociális gondozói  Mozgáskorlátozottak Egyesülete  Városgondnokság |

### Jövőképünk

A Karcag Városi Önkormányzat kiemelt feladatának tartja a lakosság esélyegyenlőségének biztosítását oly módon, hogy minden lakos megkapja a megfelelő támogatást és ellátást.

* Olyan településen kívánunk élni, ahol a romák egyenjogú polgárai a városnak és érdemeik szerinti megbecsülésben részesülnek.
* Fontos számunkra, hogy a mélyszegénységben élők számára a kiemelkedés lehetősége adott legyen.
* Kiemelt területnek tartjuk a gyerekek családban történő nevelkedését és esélyegyenlőségének biztosítását, szükségleteinek kielégítésével, hátrányaik csökkentésével, tehetségük kibontakozásának megsegítésével.
* Folyamatosan odafigyelünk az idősek szükségleteinek kielégítésére, testi-lelki gondozására, igények szerinti megsegítésére.
* Elengedhetetlennek tartjuk a nők kettős szerepének megőrzését oly módon, hogy a családi szerepvállalás és a karrier ne egymást kizáró tényezők legyenek. Fontos a gyermekvállalás mellett is biztosított képzések.
* Különös figyelmet fordítunk a fogyatékkal élők életminőségének javítására, az igények szerinti teljes élet megteremtésére.

Ehhez elengedhetetlen a szociális és egészségügyi ellátások szervezésének városi szintű összehangolása, az ellátórendszer hatékony működtetése, a meglévő ellátások folyamatos fejlesztése, a társadalmi részvétel biztosítása, valamint a szükségletekhez igazodó új szolgáltatások bevezetése. Kiemelt stratégiai cél a már meglévő és jól működő intézményhálózat korszerűsítése pályázatok útján. Az önkormányzat számít az együttműködő partnerek segítségére, támaszkodik az saját intézményeire és cégeire, számít a városban működő klubok, egyesületek közösségi részvételére, alapítványok, egyházak segítő támogatására, a magánszemélyek és a lakosság aktív részvételére.

### Az intézkedési területek részletes kifejtése

**1.**

|  |  |
| --- | --- |
| **Intézkedés címe:** | **Segítő Kezek** |
| Feltárt probléma  (kiinduló értékekkel) | A szegénység és a társadalmi kirekesztődés kockázatai |
| Célok -  Általános megfogalmazás és rövid-, közép- és hosszútávú időegységekre bontásban | Rövid: A rászorulók körében az igények felmérése. A rászorulókat támogató szolgáltatások növelése, kapacitás fejlesztés.  Közép: Csökkenjen a szegénység és a társadalmi kirekesztődés kockázatainak száma. Adományosztások megszervezése. A szolgáltatáshiányok pótlása.  Hosszú: Szakember hiány pótlása ill. szakemberek képzése a halmozottan hátrányos helyzet kezelésére. |
| Tevékenységek  (a beavatkozás tartalma) pontokba szedve | Szükséglet és igényfelmérés.  Partnerek bevonása, kapcsolatfelvétel.  Együttműködései megállapodások, szerződések megkötése. |
| Résztvevők és  felelős | Polgármester |
| Partnerek | KTKT Szociális Szolgáltató Központ, Cigány Nemzetiségi Önkormányzat |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Kérdőíves felmérés.  Közép: Elérhető szolgáltatások köre bővüljön  Hosszú: A többletszolgáltatásokhoz való hozzáféréssel csökken a társadalmi kirekesztődés |
| Kockázatok  és csökkentésük eszközei | Az érintettek inaktív magatartása.  Pénzügyi és humán erőforrás hiánya. |
| Szükséges erőforrások | Pénzügyi- és humán erőforrás 10 m Ft/2év |

**2.**

|  |  |
| --- | --- |
| **Intézkedés címe:** | **Kincsünk az egészség** |
| Feltárt probléma  (kiinduló értékekkel) | A hátrányos helyzetű és roma családok életmódja jelenleg nem szolgálja a testi-lelki egészség védelmét |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Helyzet felmérés az adott családoknál  Közép: Az életmódváltás elősegítése  Hosszú: Belső igénnyé válik a testi-lelki egészség védelme |
| Tevékenységek  (a beavatkozás tartalma) pontokba szedve | Együttműködés a családsegítőkkel, védőnőkkel  Prevenciós Programokba való bekapcsolódás, helybiztosítás |
| Résztvevők és  felelős | Polgármester, Háziorvosi intézmény vezetője |
| Partnerek | Óvoda, védőnők, családsegítők |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Feltárul a családban lévő veszélyeztető állapot  Közép: Többen veszik igénybe az ingyenes szűréseket  Hosszú: Javul a lakosság általános egészségi állapota |
| Kockázatok  és csökkentésük eszközei | Az érintettek érdektelensége. Képzések indításának hiánya.  Pályázatok hiánya. |
| Szükséges erőforrások | Pénzügyi és humán erőforrás 6 m Ft/ 2 év. |

**3.**

|  |  |
| --- | --- |
| **Intézkedés címe:** | **Vissza az iskolapadba** |
| Feltárt probléma  (kiinduló értékekkel) | Az alacsony iskolai végzettségűek elhelyezkedési esélye csekély |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Képzések toborzásaihoz segítségnyújtás  Közép: A toborzásokon megjelentek képzésekre jelentkeznek  Hosszú: szakképzettség megszerzésével javul a munkába állás esélye |
| Tevékenységek  (a beavatkozás tartalma) pontokba szedve | Képzések szervezőivel folyamatos kapcsolattartás  Családsegítő munkatársak bevonása tanulásra rávezetés segítésében  Szakemberek bevonása |
| Résztvevők és  felelős | Polgármester, családsegítők |
| Partnerek | JNSZ Megyei Kormányhivatal, Helyi Paktumiroda  KTKT Szociális Szolgáltató Központ, Cigány Nemzetiségi Önkormányzat |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid:Képzések beindulhatnak a településen megfelelő számú jelentkezővel.  Közép: A képzések sikeres elvégzése, szakképzettség megszerzése  Hosszú: Sikeres munkába állás |
| Kockázatok  és csökkentésük eszközei | Érintettek inaktivitása, képzés közbeni lemorzsolódás |
| Szükséges erőforrások | Pályázati- és humán erőforrás. |

Kapcsolódva az EFOP 3.7.1-17-2017-00001 „Aktívan a tudásért”, valamint a TOP-5.1.2-15-JN1-2016-00005 Helyi Foglalkoztatási Együttműködések megvalósítása a Karcagi Járásban pályázatokhoz.

**4.**

|  |  |
| --- | --- |
| **Intézkedés címe:** | **Gazdálkodj okosan** |
| Feltárt probléma  (kiinduló értékekkel) | A háztartás gazdálkodás és pénzkezelési ismeretek alacsony szintje miatt pénzbeosztási problémákkal küzdenek a családok. |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Az érintett családok felkutatása, alapellátásba való bevonása  Közép: A jövedelem megfelelő beosztása személyes tanácsok által ill. további jövedelemszerzésre irányuló lehetőségek megvilágítása  Hosszú: Az eladósodás csökkentése a megfelelő segítséggel |
| Tevékenységek  (a beavatkozás tartalma) pontokba szedve | Kapcsolatfelvétel az érintett családokkal.  Személyes megbeszélések, adósságkezelési foglalkozások a problémák kezelésére.  Munkalehetőségek feltérképezése. |
| Résztvevők és  felelős | KTKT Szociális Szolgáltató Központ |
| Partnerek | Polgármester |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Felmérés személyes beszélgetéssel  Közép: Felvilágosítás, tanácsok, foglalkozások következtében a családok legalább 25%-ának való segítés a problémák kezelésében  Hosszú: Az eladósodott családok segítséggel való kilépése az adott helyzetből |
| Kockázatok  és csökkentésük eszközei | Rögzült rossz szokások  Humán erőforrás hiánya |
| Szükséges erőforrások | Humán erőforrás |

**5.**

|  |  |
| --- | --- |
| **Intézkedés címe:** | **Felelős vagy a jövődért.** |
| Feltárt probléma  (kiinduló értékekkel) | A hátrányos helyzetű gyermekek életmódbeli problémáinak kezelése |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Helyi igények felmérése az adott területen  Közép: A szegénység csökkentése érdekében a családi gondolkodási stratégiák átalakítása. A gyermekek szocializációjának elősegítése a szülők bevonásával.  Hosszú: Legyen a családoknak terve a jövőre nézve ill. egy jövőkép alakuljon ki a szegénységben felnövekvő gyermekeknél. |
| Tevékenységek  (a beavatkozás tartalma) pontokba szedve | Kapcsolaterősítése a Gyermekjóléti Szolgálattal és a jelzőrendszer tagjaival  Előadások, foglalkozások tartása az óvodában |
| Résztvevők és  felelős | Madarász Imre Egyesített Óvoda, KTKT Szociális Szolgáltató Központ. |
| Partnerek | Polgármester, Védőnők, Háziorvosok |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Előadások, foglalkozások, tevékenységek megszervezése  Közép: Legalább 10 család kapcsolódjon be és vegyen részt a programokban  Hosszú: Az esélyegyenlőség növekedése |
| Kockázatok  és csökkentésük eszközei | Humán erőforrás elégtelensége. Szülői érdektelenség  Pályázati lehetőségek hiánya |
| Szükséges erőforrások | Pénzügyi és humán erőforrás |

Kapcsolódás az EFOP-*3*.1.*3*-16-2016-00001 Társadalmi felzárkózási és integrációs köznevelési intézkedések támogatása Esélyteremtő óvoda pályázattal.

**6.**

|  |  |
| --- | --- |
| **Intézkedés címe:** | **Bevezetés a virtuális világba** |
| Feltárt probléma  (kiinduló értékekkel) | Infokommunikációs eszközök nem ismerete és az ebből eredő hátrányok |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Infokommunikációs eszközhiány feltárása  Közép: Hasznos időtöltéssé váljon  Hosszú: A gyermeke biztonsággal tudják használni a modern eszközöket |
| Tevékenységek  (a beavatkozás tartalma) pontokba szedve | Pályázatok figyelése |
| Résztvevők és  felelős | Polgármester, Madarász Imre Egyesített Óvoda vezetője |
| Partnerek | KTKT Szociális Szolgáltató Központ, Csokonai Könyvtár |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Felmérés személyes beszélgetések révén  Közép: Közösségi terek fejlettebb infokommunikációs elérése  Hosszú: Magabiztos informatikai képességekkel felnövekvő generáció |
| Kockázatok  és csökkentésük eszközei | Pályázatok hiánya |
| Szükséges erőforrások | Pályázati és humán erőforrás |

**7.**

|  |  |
| --- | --- |
| **Intézkedés címe:** | **Együtt legyünk Otthon** |
| Feltárt probléma  (kiinduló értékekkel) | Lakhatásukban veszélyeztette családok szétszakadásának kockázata |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Pályázati lehetőségeinek felmérése  Közép: Bérlakás építési program beindítása  Hosszú: Az önkormányzat bérlakás állománya növekszik |
| Tevékenységek  (a beavatkozás tartalma) pontokba szedve | Pályázatok keresése, pályázatírás |
| Résztvevők és  felelős | Polgármester, |
| Partnerek | Erőforrás Kft. |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Pályázatok benyújtása  Közép:Új építésű lakásállomány bővülése  Hosszú: Az önkormányzat több nehéz helyzetbe kerülő családnak tud hosszabb-rövidebb időre segítséget nyújtani |
| Kockázatok  és csökkentésük eszközei | Pályázatok hiánya. |
| Szükséges erőforrások | Pályázati és humán erőforrás |

**8.**

|  |  |
| --- | --- |
| **Intézkedés címe:** | **Mozdulj az egészségedért** |
| Feltárt probléma  (kiinduló értékekkel) | Mozgásszegény életmódhoz társuló egészségtelen étkezési szokások |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Okok feltárása  Közép: Programok szervezése  Hosszú: Javul a gyermekek egészségi helyzete, egészséges étkezés életmóddá válik |
| Tevékenységek  (a beavatkozás tartalma) pontokba szedve | Megbeszélések megszervezése, feladatok kiosztása  Szakemberek bevonása |
| Résztvevők és  felelős | Polgármester, Madarász Imre Egyesített Óvoda vezetője |
| Partnerek | KTKT Szociális Szolgáltató Központ, Közétkeztetők, Cigány Nemzetiségi Önkormányzat elnöke |
| Határidő(k) pontokba szedve | 2020.december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Feltáruló problémára akcióterv kidolgozása  Közép: Állandó programok tartása, szemléletváltás kialakítása a szülök bevonásával  Hosszú: A mozgásszegény életmódból adódó és később jelentkező egészségügyi problémák csökkenek, gyermeke egészségügyi mutatói javulnak |
| Kockázatok  és csökkentésük eszközei | Az érintettek nyitottsága a problémák felismerésére, megoldására  Pályázatok hiánya. |
| Szükséges erőforrások | Humán és pénzügyi erőforrás. |

Kapcsolódás az EFOP-*3*.1.*3*-16-2016-00001 Társadalmi felzárkózási és integrációs köznevelési intézkedések támogatása Esélyteremtő óvoda pályázattal

**9.**

|  |  |
| --- | --- |
| **Intézkedés címe:** | **Oktatás a női munkavállalókért** |
| Feltárt probléma  (kiinduló értékekkel) | Az alacsony iskolázottság, a szakképzettség hiánya a nők körében összefügg az alacsony foglalkoztatással, nehezebben boldogulnak a munkaerő-piacon |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Az érintett nők felkutatása, igényfelmérés  Közép: Felzárkóztatási képzési programok beindítása a városban  Hosszú: Nők elhelyezkedési esélyei javuljanak |
| Tevékenységek  (a beavatkozás tartalma) pontokba szedve | Igényfelmérés, toborzás  Pályázatok benyújtása  Képzésekhez helybiztosítás |
| Résztvevők és  felelős | Polgármester, Karcagi Polgármesteri Hivatal, KTKT Szociális Szolgáltató Központ |
| Partnerek | Foglakoztatási Osztály, Család és KarrierPONT Iroda |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Toborzásokkal a képzések beindíthatóak  Közép: Képzéseket beindítása, és képzésben részvevők szakképzettséget szereznek  Hosszú: A nők munkavállalási esélyei növekednek, nagyobb számban elhelyezkednek |
| Kockázatok  és csökkentésük eszközei | Az érintettek aktivitásának hiánya, rávilágítás a hosszú távú előnyökre a toborzások során |
| Szükséges erőforrások | Humán- és pályázati erőforrás |

Kapcsolódás az EFOP-1.2.9-17-2017-00075 Nők a családban és a munkahelyen! Komplex szakmai programok megvalósítása Karcag város térségében pályázattal és az EFOP-3.7.1-17-2017-00001 „Aktívan a tudásért projekthez

**10.**

|  |  |
| --- | --- |
| **Intézkedés címe:** | **Család és Karrier** |
| Feltárt probléma  (kiinduló értékekkel) | A nők munkába való visszatéréséhez szükséges feltételrendszer hiányos |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Pályázatok figyelése, írása  Közép: Intézményrendszer bővítése bölcsődei férőhelyek számának növelése  Hosszú: A nők munkába való visszatérését nem akadályozza a kisgyermek elhelyezésének gondja |
| Tevékenységek  (a beavatkozás tartalma) pontokba szedve | Pályázati lehetőségek folyamatos keresése  Saját források előteremtési lehetőségeinek számbavétele |
| Résztvevők és  felelős | Polgármester, KTKT Bölcsőde Intézmény vezetője. |
| Partnerek | - |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Pályázati lehetőségek megtalálása, pályázatírás  Közép: Bölcsőde meglévő pavilonjainak felújítása, 2 bölcsődei csoport indítása  Hosszú: A bölcsődei férőhelyekre minden gyermeket fel tudnak venni, ezzel a nők munkába visszatérése könnyebbé válik |
| Kockázatok  és csökkentésük eszközei | Pénzügyi és humán erőforrás hiánya. |
| Szükséges erőforrások | Pénzügyi, humán és technikai erőforrás 40-50 mFt |

**11.**

|  |  |
| --- | --- |
| **Intézkedés címe:** | **Nem leszek áldozat** |
| Feltárt probléma  (kiinduló értékekkel) | A nők elleni erőszak áldozataival foglalkozó ellátás megismertetése szélesebb körben nem megoldott a településen |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Az igénybe vehető szolgáltatások feltérképezése  Közép: Áldozatsegítő tevékenységről Fórumok megszervezése  Hosszú: Prevenciónak köszönhetően csökken a családon belüli erőszaknak kitettek száma |
| Tevékenységek  (a beavatkozás tartalma) pontokba szedve | Kapcsolatfelvétel a lehetséges résztvevőkkel, partnerekkel, információk gyűjtése.  Információk közvetítése a célcsoportnak. |
| Résztvevők és  felelős | Polgármester, KTKT Szociális Szolgáltató Központ |
| Partnerek | Gyermekek Átmeneti Otthona, Gyemekjóléti Szolgálat családsegítői  Rendőrség |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Merjenek beszélni a problémákról  Közép: A nők a kellő információkhoz jussanak, hova fordulhatnak segítségért  Hosszú: Csökken az atrocitásoknak kitett nők aránya |
| Kockázatok  és csökkentésük eszközei | Félelem, megfélemlítés. Merjenek segítséget kérni |
| Szükséges erőforrások | Humán erőforrás. |

**12.**

|  |  |
| --- | --- |
| **Intézkedés címe:** | **Tanyán is „városban”** |
| Feltárt probléma  (kiinduló értékekkel) | Tanyákon elszigetelve, sok esetben egyedül élő idősek segítség kérése nem megoldott a település külterületein |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Igényfelmérés  Közép: jelző rendszer hálózat működtetésének kibővítése, szakember hiány pótlása  Hosszú: A tanyagondnoki szolgálat kibővítése |
| Tevékenységek  (a beavatkozás tartalma) pontokba szedve | Igényfelmérés  Pályázati és egyéb források megtalálása |
| Résztvevők és  felelős | Polgármester, KTKT Szociális Szolgáltató Központ |
| Partnerek | Idősek érdekeit képviselő civil szervezetek, egyesületek |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Igények ismeretében akcióterv  Közép: Tanyagondnoki Szolgálat kibővül  Hosszú: Külterületen és tanyán élők körülményeinek javulása, támasz nélkül maradása csökken |
| Kockázatok  és csökkentésük eszközei | Anyagi erőforrás hiánya. |
| Szükséges erőforrások | Humán és pályázati erőforrás. 3mFt/ év. |

**13.**

|  |  |
| --- | --- |
| **Intézkedés címe:** | **Életet az éveknek** |
| Feltárt probléma  (kiinduló értékekkel) | Időskorú támasz nélkül maradás, elmagányosodás, a 60 éven felüliek nagy számban maradnak egyedül |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Igényfelmérés, igények számba vétele.  Közép: Önkéntesek összefogása, a mentálhigiénés támogatás érdekében.  Hosszú: A már jól működő intézményi hálózat kibővítése, önszerveződő csoportok, klubok támogatása |
| Tevékenységek  (a beavatkozás tartalma) pontokba szedve | Interjú az idősekkel.  Önkéntes csoport, klubok beindítása |
| Résztvevők és  felelős | Polgármester, KTKT Szociális Szolgáltató Központ vezetője. |
| Partnerek | Szociális gondozók, önkéntes személyek, civil szervezetek |
| Határidő(k) pontokba szedve | 2022. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Helyzetfelmérés kérdőíven.  Közép: Önkéntes csoport alakulása 8-10 fővel.  Hosszú: Az idős korosztály nagy számban a saját lakókörnyezetében élhessen minőségi életet |
| Kockázatok  és csökkentésük eszközei | Bizalmatlanság vagy érdeklődés hiánya.  Pénzügyi és humán erőforrás hiánya. |
| Szükséges erőforrások | Pénzügyi és humán erőforrás. |

**14.**

|  |  |
| --- | --- |
| **Intézkedés címe:** | **E-ügyintézés a XXI. században** |
| Feltárt probléma  (kiinduló értékekkel) | Felgyorsult világban a nyugdíjasok informatikai tudásának nagyon alacsony szintje, mely akadályozza a lehetőségekhez való az egyenlő esélyű hozzáférést |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Igényfelmérés. Közösségben együtt tanulás.  Közép: A nyugdíjasok ismereteinek bővítése, fiatalok bevonásával  Hosszú: Alkalmazkodás a megváltozott és felgyorsult világhoz |
| Tevékenységek  (a beavatkozás tartalma) pontokba szedve | Igényfelmérés.  Tanfolyamszervezés a Csokonai Könyvtár és a NYITOK bevonásával  Tanfolyamok lebonyolítása |
| Résztvevők és  felelős | Csokonai Könyvtár, KTKT Szociális Szolgáltató Központ |
| Partnerek | Polgármester, időseket összefogó civil szervezetek |
| Határidő(k) pontokba szedve | 2022. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Szintfelmérés.  Közép: Tanfolyamok beindulnak  Hosszú: Segítségnyújtás, informatikai jártasság 50%-os szinttel való növekedése. |
| Kockázatok  és csökkentésük eszközei | Humán erőforrás elégtelensége. Fiatalok és idősek érdektelensége. |
| Szükséges erőforrások | Pénzügyi és humán erőforrás. 200 eFt |

Kapcsolódás a NYITOK Központ programjaihoz

**15.**

|  |  |
| --- | --- |
| **Intézkedés címe:** | **Óvjuk-védjük időseinket** |
| Feltárt probléma  (kiinduló értékekkel) | Időskorúak sérelmére elkövetett trükkös csalás megjelenése |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Kapcsolatfelvétel az érintettekkel együttműködés céljából  Közép: Pályázat figyelése, készítése, Fórumok szervezése  Hosszú: Kamerarendszer bővítése, idősek kiszolgáltatottságának csökkenése |
| Tevékenységek  (a beavatkozás tartalma) pontokba szedve | Közös megbeszélés  Pályázati lehetőségek  Fórumok szervezése |
| Résztvevők és  felelős | Polgármester |
| Partnerek | Rendőrkapitányság, KTKT Szociális Szolgáltató Központ |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Nyitórendezvény  Közép: Kamerahálózat 25%-kal bővül  Hosszú: Biztonságosabb város, idősek áldozattá válásának csökkenése |
| Kockázatok  és csökkentésük eszközei | Humán- és pénzügyi erőforrás hiánya |
| Szükséges erőforrások | Pályázati és humán erőforrás. 10 mFt |

**16.**

|  |  |
| --- | --- |
| **Intézkedés címe:** | **A fogyatékosok köztünk élnek** |
| Feltárt probléma  (kiinduló értékekkel) | Nem rendelkezik a település megfelelő, naprakész adatokkal, a fogyatékkal élők helyzetéről, mely akadályozza a célzott beavatkozást |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Adatgyűjtés rendszerének kidolgozása  Közép: A fogyatékkal élők összetételének és számának ismerete  Hosszú: Esélyegyenlőség biztosítása a fogyatékkal élők részére, szociális kapcsolataik erősítése |
| Tevékenységek  (a beavatkozás tartalma) pontokba szedve | Adatgyűjtés  Adatok kiértékelése  Akcióterv készítése a feltárt adatok ismeretében |
| Résztvevők és  felelős | Polgármester, KTKT Szociális Szolgáltató Központ vezetője |
| Partnerek | Mozgáskorlátozott Egyesület helyi képviselői, egyéb civil szervezetek bevonása |
| Határidő(k) pontokba szedve | 2020. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Lesz elegendő információ a városban élő fogyatékosok számáról és összetételéről  Közép: Az adatok tükrében megoldási javaslatok kidolgozása  Hosszú: Célzott programok kidolgozásával javul a fogyatékosok életminősége |
| Kockázatok  és csökkentésük eszközei | Különleges adatok védelme nehezíti a valós adatgyűjtést |
| Szükséges erőforrások | Humán erőforrás |

**17.**

|  |  |
| --- | --- |
| **Intézkedés címe:** | **Akadálymentes Város** |
| Feltárt probléma  (kiinduló értékekkel) | Az akadálymentesítés még nem minden közintézményben megoldott a településen, mely akadályozza a célcsoport egyenlő esélyű hozzáférésének teljesülését. |
| Célok -  Általános megfogalmazás és rövid-, közép- és hosszútávú időegységekre bontásban | Rövid: Az épületek akadálymentességének felmérése  Közép: Rámpák, korlátok és mozgáskorlátozott mosdók biztosítása pályázatok útján.  Hosszú: Esélyegyenlőség biztosítása a fogyatékkal élő szolgáltatásokhoz való hozzáférésével. |
| Tevékenységek  (a beavatkozás tartalma) pontokba szedve | Pénzügyi erőforrások felmérése.  Pályázatírás, tervezés.  Megvalósítás pályázat útján. |
| Résztvevők és  felelős | Polgármester. |
| Partnerek | Mozgáskorlátozottak Egyesülete helyi képviselői |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: Az épületek akadálymentességének felmérése.  Közép: Pályázatírással a szükséges pénzügyi forrás megteremtése. Tervezés.  Hosszú: 100%-os akadálymentesség |
| Kockázatok  és csökkentésük eszközei | Pénzügyi erőforrás hiánya |
| Szükséges erőforrások | Humán és pályázati erőforrás |

Kapcsolódás a TOP-1.4.1-15-JN1-2016-00016 a Zöldfa úti óvoda korszerűsítése pályázattal.

**18.**

|  |  |
| --- | --- |
| **Intézkedés címe:** | **Közlekedj, tömegközlekedj Te is!** |
| Feltárt probléma  (kiinduló értékekkel) | A település fenntartásában lévő tömegközlekedési rendszerek nem minden esetben felelnek meg az egyenlő esélyű hozzáférés követelményeinek |
| Célok -  Általános megfogalmazás és rövid-, közép- és hosszútávú időegységekre bontásban | Rövid: A tömegközlekedési rendszerek felülvizsgálata  Közép: Fejlesztési terv készítése pályázatok figyelése  Hosszú: Egyenlő esélyű hozzáférés biztosítása a fogyatékkal élőknek |
| Tevékenységek  (a beavatkozás tartalma) pontokba szedve | Pénzügyi erőforrások felmérése.  Pályázatírás, tervezés.  Megvalósítás pályázat útján. |
| Résztvevők és  felelős | Polgármester. |
| Partnerek | Mozgáskorlátozottak Egyesülete helyi képviselői. |
| Határidő(k) pontokba szedve | 2023. december 31. |
| Eredményességi mutatók és annak dokumentáltsága, forrása  (rövid, közép és hosszútávon), valamint fenntarthatósága | Rövid: A meglévő tömegközlekedés optimalizálása  Közép: Pályázatírással a szükséges pénzügyi forrás megteremtése. Tervezés.  Hosszú: Akadálymentes buszok és megállók |
| Kockázatok  és csökkentésük eszközei | Pénzügyi erőforrás hiánya. |
| Szükséges erőforrások | Humán és pályázati erőforrás |

Kapcsolódás a TOP-3.1.1-15-JN1-2016-00021 Kerékpárút hálózat kiépítése Karcagon pályázattal

## Összegző táblázat –A Helyi Esélyegyenlőségi Program Intézkedési Terve

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | A | B | C | D | E | F | G | H | I | J |
| Intézkedés sorszáma | Az intézkedés címe, meg-nevezése | A helyzetelemzés következtetéseiben feltárt esélyegyenlőségi probléma  megnevezése | Az intézkedéssel elérni kívánt cél | A célkitűzés összhangja egyéb stratégiai dokumentumokkal | Az intézkedés tartalma | Az intézkedés felelőse | Az intézkedés megvalósításának határideje | Az intézkedés eredményességét mérő  indikátor(ok) | Az intézkedés megvalósításához szükséges erőforrások | Az intézkedés eredményeinek fenntarthatósága |
| **I. A mélyszegénységben élők és a romák esélyegyenlősége** | | | | | | | | | | |
| 1. | Segítő Kezek | A szegénység és a társadalmi kirekesztődés kockázatai | Csökkenjen a szegénység és a társadalmi kirekesztődés kockázatainak száma.. | Szociális Koncepció | Igény-  felmérés  Partnerek bevonása | Polgármester | 2020. 12.31. | Elérhető szolgáltatások köre bővül | humán- és  pénzügyi erőforrás  10mFt/2év | Csökken a társadalmi kirekesztődés |
| 2. | Kincsünk az egészség | A hátrányos helyzetű és roma családok életmódja jelenleg nem szolgálja a testi-lelki egészség  védelmét | életmódváltás elősegítése | Város Egészségterve | Prevenciós Programokba való bekap-  csolódás, helybiztosítás | Polgármester  Háziorvosi Intézmény vezetője | 2020. 12.31. | Többen veszik igénybe az ingyenes szűréseket | humán- és pénzügyi erőforrás  6mFt/ 2év | Javul a lakosság általános egészségi állapota |
| 3. | Vissza az iskolapadba | Az alacsony iskolai végzettségűek elhelyezkedési esélye csekély | A toborzásokon megjelentek képzésekre jelentkeznek | XXXX | Felzárkóztató képzések szervezésére lehetőségek keresése | Polgármester | 2023. 12.31. | képzések sikeres elvégzése, szakképzettség megszerzése | humán- és pályázati erőforrás | szakképzettség megszerzésével javul a munkába állás esélye |
| 4. | Gazdálkodj okosan | A háztartás gazdálkodás és pénzkezelési ismeretek alacsony szintje miatt pénzbeosztási problémák | A jövedelem megfelelő beosztása személyes tanácsok által | Szociális Koncepció | Felvilágosítás tanácsadás, beszélgetés, foglakozások tartása | Szociális Szolgáltató Központ vezetője | 2020. 12.31. | Felvilágosítás, következtében a családok legalább 25%-ának való segítés a problémák kezelésében | Humán erőforrás | Az eladósodott családok segítséggel való kilépése az adott helyzetből |
| **II. A gyermekek esélyegyenlősége** | | | | | | | | | | |
| 5. | Felelős vagy a jövődért | A halmozottan hátrányos helyzetű családok életmódbeli problémáinak kezelése, gondolkodásmódból eredő problémák | A szegénység csökkentése érdekében a családi gondolkodási stratégiák átalakítása. A gyermekek szocializációjának elősegítése a szülők bevonásával | Szociális Koncepció  ITS | Szemléletváltással a gyermekek szocializációjának elősegítése a szülők bevonásával | Szociális Szolgáltató Központ  Óvodavezető | 2020. 12.31. | Legalább 10 család kapcsolódjon be és vegyen részt a programokban | humán- és pénzügyi erőforrás | esélyegyenlőség növekedése |
| 6. | Bevezetés a virtuális világba | Infokommunikációs eszközök nem ismerete és az ebből eredő hátrányok | Info-  kommunikációs eszközhiány feltárása  Hasznos időtöltéssé váljon  A gyermeke biztonsággal tudják használni a modern eszközöket | Informatikai Koncepció | Szakemberek bevonásával a számítógépek és az internet, mint hasznos időtöltés közösségi terek infokommunikációs fejlesztése | Polgármester  Óvodavezető | 2020. 12.31. | Közösségi terek fejlettebb infokommunikációs elérése | humán- és pályázati erőforrás | Hosszú: Magabiztos informatikai képességekkel felnövekvő generáció |
| 7. | Együtt legyünk Otthon | Lakhatásukban veszélyeztetett családok szétszakadásának kockázata | Bérlakás építési program beindítása | ITS | Lehetőségek keresése szociális bérlakások építésére | Polgármester | 2023. 12.31. | Új építésű lakásállomány bővülése | humán- és pályázati erőforrás | több nehéz helyzetbe kerülő család lakhatása oldódik meg |
| 8. | Mozdulj az egészségedért | Mozgásszegény életmódhoz társuló egészségtelen étkezési szokások | Okok feltárása  Programok szervezése | Város Egészségterve | Egészségtudatos szemlélet kialakítása, egészség-  védelem intézményi kereteken belül és kívül | Polgármester  Óvodavezető | 2020. 12.31. | Állandó programok tartása, szemléletváltás kialakítása a szülök bevonásával | humán- és pénzügyi erőforrás | A mozgásszegény életmódból adódó és később jelentkező egészségügyi problémák csökkenek, gyermeke egészségügyi mutatói javulnak |
| **II. A nők esélyegyenlősége** | | | | | | | | | | |
| 9. | Oktatás a női munkavállalókért | Az alacsony iskolázottság, a szakképzettség hiánya a nők körében összefügg az alacsony foglalkoztatással. | Felzárkóztatási képzési programok beindítása a városban | XXXX | Képzések, tovább-  képzések szervezése,  felzár-  kóztatási programok-  hoz kapcsolódás | Polgármester  Polgármesteri Hivatal  Szociális Szolgáltató Központ | 2020. 12.31. | Képzéseket beindítása, és képzésben részvevők szakképzettséget szereznek | humán- és pályázati erőforrás | A nők munkavállalási esélyei növekednek, nagyobb számban elhelyezkednek |
| 10. | Család és Karrier | A nők munkába való visszatéréséhez szükséges feltételrendszer hiányos | Pályázati lehetőségek folyamatos keresése  Saját források előteremtési lehetőségeinek számbavétele | XXXX | Intézményrendszer bővítése, bölcsődei férőhelyek számának növelésével | Polgármester  Bölcsőde  vezető | 2023. 12.31. | Bölcsőde meglévő pavilonjainak felújítása, 2 bölcsődei csoport indítása | Humán- pénzügyi és technikai erőforrás  40-50m | A bölcsődei férőhelyekre minden gyermeket fel tudnak venni, ezzel a nők munkába visszatérése könnyebbé válik |
| 11. | Nem leszek áldozat | Nem ismertek a krízishelyzetben igénybe vehető szolgáltatások | Áldozatsegítő tevékenységről Fórumok megszervezése  Hosszú: Prevenciónak köszönhetően csökken a családon belüli erőszaknak kitettek száma | Szociális Koncepció | Áldozatsegítő tevékenység kapcsán prevenciós és tájékoztató alkalmak megtervezése a Szociális Szolgáltató Központ bevonásával | Polgármester  Szociális Szolgáltató Központ | 2020. 12.31. | A nők a kellő információkhoz jussanak, hova fordulhatnak segítségért | humán erőforrás | Csökken az atrocitásoknak kitett nők aránya |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **IV. Az idősek esélyegyenlősége** | | | | | | | | | | |
| 12. | Tanyán is „városban” | Tanyákon elszigetelve, sok esetben egyedül élő idősek segítség kérése nem teljes mértékben megoldott a település külterületein | Igényfelmérés  jelző rendszer hálózat működtetésének kibővítése, szakember hiány pótlása  A tanyagondnoki szolgálat kibővítése | Szociális Koncepció | jelző rendszer hálózat működtetésé-nek kibővítése, szakember hiány pótlása | Polgármester  Szociális Szolgáltató Központ | 2023. 12.31. | Tanyagondnoki Szolgálat kibővül | humán erőforrás  pályázati források  3mFt | Külterületen és tanyán élők körülményeinek javulása, támasz nélkül maradása csökken |
| 13. | Életet az éveknek | Időskorú támasz nélkül maradás, elmagányosodás, a 60 éven felüliek nagy számban maradnak egyedül | Interjú az idősekkel.  Önkéntes csoport, klubok beindítása | Szociális Koncepció | A már jól működő intézményi hálózat kibővítése, önszerveződő csoportok, klubok támogatása | Polgármester  Szociális Szolgáltató Központ | 2022. 12.31. | Önkéntes csoport alakulása 8-10 fővel | humán erőforrás  pályázati források | Az idős korosztály nagy számban a saját lakókörnyezetében élhessen minőségi életet |
| 14. | E-ügyintézés a XXI. században | Felgyorsult világban a nyugdíjasok informatikai tudásának nagyon alacsony szintje, mely akadályozza a lehetőségekhez való az egyenlő esélyű hozzáférést | Tanfolyamszervezés a Csokonai Könyvtár és a NYITOK bevonásával  Tanfolyamok lebonyolítása | Informatikai  Koncepció | Tanfolyam-  szervezés | Csokonai Könyvtár  Szociális Szolgáltató Központ | 2022. 12.31. | Tanfolyamok beindulnak | humán erőforrás  pénzügyi források  200eFt | Segítségnyújtás, informatikai jártasság 50%-os szinttel való növekedése. |
| 15. | Óvjuk-védjük időseinket | Időskorúak sérelmére elkövetett trükkös csalás megjelenése | Közös megbeszélés  Pályázati lehetőségek  Fórumok szervezése | Gazdasági Program | Civil szervezetek bevonása, kamera rendszer bővítése | Polgármester | 2023. 12.31. | Kamerahálózat 25%-kal bővül | humán erőforrás  pályázati források  10mFt | Biztonságosabb város, idősek áldozattá válásának csökkenése |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **V. A fogyatékkal élők esélyegyenlősége** | | | | | | | | | | |
| 16. | A fogyatékosok köztünk élnek | Nem rendelkezik a település megfelelő, naprakész adatokkal, a fogyatékkal élők helyzetéről, mely akadályozza a célzott beavatkozást | Adatgyűjtés  Adatok kiértékelése  Akcióterv készítése | XXXX | Adatgyűjtés rendszerének kidolgozása, és célzott adatgyűjtés a célcsoportra vonatkozóan | Polgármester  Szociális Szolgáltató Központ | 2020. 12.31. | Lesz elegendő információ a városban élő fogyatékosok számáról és összetételéről | humán erőforrás | Célzott programok kidolgozásával javul a fogyatékosok életminősége |
| 17. | Akadály-  mentes Város | Az akadálymentesítés még nem minden közintézményben megoldott a településen, mely akadályozza a célcsoport egyenlő esélyű hozzáférésének teljesülését | Az épületek akadálymentességének felmérése  Pályázatírás | Gazdasági Program | Az akadály- mentesítés teljessé tétele a településen, ehhez kötődő források lehívása | Polgármester | 2023. 12.31. | Rámpák, korlátok és mozgáskorlátozott mosdók biztosítása pályázatok útján | humán erőforrás  pályázati erőforrás | 100%-os akadálymentesség |
| 18. | Közlekedj, tömeg-  közlekedj Te is! | A település fenntartásában lévő tömegközlekedési rendszerek nem minden esetben felelnek meg az egyenlő esélyű hozzáférés követelményeinek | Pénzügyi erőforrások felmérése.  Pályázatírás, tervezés | Gazdasági Program | A tömeg- közlekedési rendszerek felülvizsgálata az egyenlő esélyű hozzáférés figyelembevételével és fejlesztési terv készítése | Polgármester | 2023. 12.31. | A meglévő tömegközlekedés optimalizálása | humán erőforrás  pályázati források | Akadálymentes buszok és megállók |

## Megvalósítás

Karcag Város Önkormányzata a Helyi Esélyegyenlőségi Program elfogadását megelőzően a konzultáció és véleményformálás lehetőségét minden, a megvalósításba bevont szakmai és társadalmi partner számára biztosítja.

Annak érdekében, hogy a Helyi Esélyegyenlőségi Program megvalósítása hatékony, a tervezett intézkedések hosszú távú érvényesülése, fenntartható fejlődése biztosított legyen,

Karcag Város Önkormányzata Helyi Esélyegyenlőségi Fórumot állít fel és működtet.

A Helyi Esélyegyenlőségi Fórum tagjai:

1. települési önkormányzat képviselői
2. önkormányzati intézmények, szolgáltatók képviselői
3. nem önkormányzati intézmények képviselői
4. civil partnerek képviselői
5. Karcag Város Önkormányzatának polgármestere,
6. Karcag Város jegyzője,
7. Cigány Nemzetiségi Önkormányzat elnöke
8. Karcagi Járási Hivatal Gyámhivatala képviselője,
9. A Madarász Imre Egyesített Óvoda intézményvezetője,
10. Az iskolák intézményvezetői,
11. A Polgármesteri Hivatal szociális ügyintézői,
12. Családsegítő és Gyermekjóléti Szolgálat intézményvezetője.
13. szülői szervezetek képviselői

A Helyi Esélyegyenlőségi Fórum feladatai:

1. A Helyi Esélyegyenlőségi Program megvalósulásának nyomon követése, dokumentálása
2. a kitűzött célok megvalósulásának vizsgálata, a szükséges beavatkozások meghatározása, beépítése az Intézkedési tervbe
3. a Helyi Esélyegyenlőségi Program kétévenkénti felülvizsgálata
4. az esélyegyenlőséggel összefüggő problémák megvitatása
5. a Helyi Esélyegyenlőségi Program és az elért eredmények nyilvánosság elé tárása, társadalmi konzultációra bocsátása

Az Intézkedési tervben megjelenített intézkedések részletes tartalmi kidolgozása, a megvalósítandó tevékenységek tervezése az adott szakterület és intézménycsoport képviselőinek aktív részvételével, az e célból létrehozott ***tematikus munkacsoportokon belül*** valósul meg.

## A program nyilvánossága

A Helyi Esélyegyenlőségi Program számára minél szélesebb nyilvánosság biztosítása szükséges. Az esélyegyenlőségi intézkedések hatékony megvalósulása, a támogató szakmai és társadalmi környezet kialakításának érdekében Karcag Város Önkormányzata a Programot a közzéteszi, az egyes intézkedések várható és elért eredményeiről a lakosságot tájékoztatja, illetve évente fórumot szervez.

**Felelős**: Helyi Esélyegyenlőségi Fórum vezetője

**Határidő**: minden év október 31.

## Kötelezettségek és felelősségi körök

Karcag település Helyi Esélyegyenlőségi Programjának ***végrehajtásáért*** a települési önkormányzat részéről Dobos László Polgármester felel.

A polgármester feladata és felelőssége:

1. annak biztosítása, hogy a település minden lakója, de főként az érintett szakmai és társadalmi partnerek számára elérhető legyen a Helyi Esélyegyenlőségi Program, illetve, hogy az önkormányzat döntéshozói, tisztségviselői és a településen működő intézmények, szolgáltatók dolgozói ismerjék és kövessék a benne foglaltakat
2. annak biztosítása, hogy az önkormányzat, illetve az egyes intézmények vezetői minden ponton megkapják a szükséges felkészítést és segítséget az intézkedések végrehajtásához
3. az egyenlő bánásmód elvét sértő esetekben a szükséges lépéseket megtétele, a jogsértés következményeinek elhárítása céljából a szükséges intézkedések megtétele

Karcag település Helyi Esélyegyenlőségi Programja megvalósításának ***koordinációjáért*** a települési önkormányzat részéről Dr. Bukács Annamária irodavezető, a Helyi Esélyegyenlőségi Fórum vezetője felel.

Helyi Esélyegyenlőségi Fórum vezetőjének feladata és felelőssége:

1. az intézkedési tervben érintett felek tevékenységének összehangolása, koordinálása
2. az intézkedések végrehajtásának nyomon követése
3. a Helyi Esélyegyenlőségi Fórum munkájának koordinálása

## Elfogadás módja és dátuma

Karcag település Helyi Esélyegyenlőségi Programját a szakmai és társadalmi megvitatását követően Karcag Városi Önkormányzat Képviselő-testülete megvitatta, és a Karcag Városi Önkormányzat Képviselő-testületének a Helyi Esélyegyenlőségi Program megalkotásáról szóló ………………..(…) „kt.” számú határozatával elfogadta.

………………………………. …………………………………..

**Dobos László Rózsa Sándor**

**polgármester jegyző**

|  |  |
| --- | --- |
| **10. napirendi pont:** | Javaslat a Karcag Városi Önkormányzat és a KÖZVIL Rt. közötti, Karcag város közvilágítási rendszerére kötött karbantartási, üzemeltetési szerződés felbontására |

**Dobos László polgármester:** A Gazdasági Tanácsadó Testület is tárgyalta a napirendet és azt javasolta, hogy ez a szerződés kerüljön felbontásra és egy új közbeszerzési pályázat kerüljön kiírásra. A szakbizottság is támogatta az előterjesztést. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**32/2019. (II. 28.) "kt." sz. határozat**

**a Karcag Városi Önkormányzat és a KÖZVIL Rt. közötti, Karcag város közvilágítási rendszerére kötött karbantartási, üzemeltetési szerződés felbontására**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése, és 13. § (1) bekezdés 2. pontjában biztosított feladatkörében eljárva az alábbiak szerint dönt:

1. Karcag Városi Önkormányzat (továbbiakban: Önkormányzat) a Karcag Városi Önkormányzat és a KÖZVIL Első Magyar Közvilágítási Rt. között 2003. január 28-án kötött szerződést 2019. december 31-i hatállyal felmondja.
2. Az Önkormányzat Karcag város közvilágítási rendszerének korszerűsítésére, bővítésére és üzemeltetésére vonatkozólag közbeszerzési pályázatot ír ki.
3. A Képviselő-testület felhatalmazza Karcag Városi Önkormányzat Polgármesterét, hogy a határozat 1. pontjában foglalt cél elérése érdekében egyeztető tárgyalást folytasson a jelenlegi üzemeltető KÖZVIL Rt. képviselőivel.
4. A Képviselő-testület felhatalmazza Karcag Városi Önkormányzat Polgármesterét, hogy jelen határozat 2. pontjában foglaltak szerint a pályázat kiírása érdekében szükséges előkészítő munkálatokat (tervező, közbeszerző kiválasztása, megbízása stb.) végezze el.
5. A Képviselő-testület felkéri a Karcagi Polgármesteri Hivatalt, hogy az 1-4. pontok megvalósítása érdekében a szükséges intézkedéseket tegye meg.

Felelős: Rózsa Sándor jegyző

Szabóné Bóka Réka költségvetési csoportvezető

Nyester Ferenc önkormányzati tanácsadó

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben
7. Karcag Városi Önkormányzat önkormányzati tanácsadója, helyben

|  |  |
| --- | --- |
| **11. napirendi pont:** | Javaslat a Karcag, 02148/18, 02148/14, 02148/6, 02148/5, 01721/1, 539/3 hrsz-ú ingatlanok kiemelt fejlesztési területté nyilvánítására |

**Dobos László polgármester:** Javasolta, hogy a képviselő-testület a nevezett helyrajzi számú területeket kiemelt fejlesztésű területté nyilvánítsa a hulladéklerakó bővítés beruházása megvalósítása érdekében. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**33/2019. (II.28.) „kt.” sz. h a t á r o z a t**

**a Karcag, 02148/18, 02148/14, 02148/6, 02148/5, 01721/1, 539/3hrsz-úingatlanok kiemelt fejlesztési területté nyilvánításáról**

# Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e-f) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet32. § (6) bekezdés c) pontjában biztosított feladatkörében eljárva az alábbiak szerint dönt:

1., A Képviselő-testület a Karcag, 02148/18, 02148/14, 02148/6, 02148/5, 01721/1, 539/3hrsz-úterületeket kiemelt fejlesztési területté nyilvánítja beruházás megvalósítása érdekében.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi iroda, helyben
6. Farkas Renáta főépítész, 5000 Szolnok, Dr. Sebestény Gy. út 24/A II/6.
7. EX! Építésziroda Kft., 5000Szolnok, Hunyadi út 41.

|  |  |
| --- | --- |
| **12. napirendi pont:** | Javaslat a Karcag Város Településszerkezeti Tervének megállapításáról szóló 309/2001. (VI.20.) „kt.” sz. határozat, illetve a Karcagi Településrendezési Terv részeit képező Karcagi Építési Szabályzat és Szabályozási Terv megállapításáról szóló 18/2001. (VII. 04.) rendelet módosítási céljainak elfogadásáról szóló 275/2018.(X. 25.) „kt” sz. határozat módosítására |

**Dobos László polgármester:** Ez a napirendi pont szoros összefüggésben van az előzővel, a város településfejlesztési céljainak eléréséhez szükség van a módosításokra.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**34/2019. (II.28.) „kt.” sz. h a t á r o z a t**

**a Karcag Város Településszerkezeti Tervének megállapításáról szóló 309/2001. (VI.20.) „kt.” sz. határozat, illetve a Karcagi Településrendezési Terv részeit képező Karcagi Építési Szabályzat és Szabályozási Terv megállapításáról szóló 18/2001. (VII. 04.) rendelet módosítási céljainak elfogadásáról szóló 275/2018.(X.25.) „kt.” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, és az épített környezet alakításáról és védelméről szóló 1997. évi LXXVIII. tv. 6. § (1) bekezdésében meghatározott feladatkörében eljárva a Karcag Város Településszerkezeti Tervének megállapításáról szóló 309/2001. (VI.20.) „kt” sz. határozat, illetve a Karcagi Településrendezési Terv részeit képező Karcagi Építési Szabályzat és Szabályozási Terv megállapításáról szóló 18/2001. (VII. 04.) rendelet módosítási céljainak elfogadásáról szóló 275/2018.(X.25.) „kt” sz. határozatát (továbbiakban: Határozat) az alábbiak szerint módosítja:

1. A Határozat 1. a) pontja az alábbiakkal egészül ki:

A hulladéklerakó területén, azaz a 02148/18 hrsz-ú ingatlanon (a Khu-2 jelű építési övezetben) a megengedett legnagyobb építménymagasság változzon 4,2 m-ről 12,0 m-re.

2. A Határozat 1. pontja az alábbi j) ponttal egészül ki:

j) AGip-12 jelű építési övezetre vonatkozó szabályozás felülvizsgálata úgy, hogy a megengedett legnagyobb építménymagasság 6,0 m-ről 9 m-re módosuljon.

3. A Határozat 1. pontja az alábbi k) ponttal egészül ki:

k) A 3718/2 hrsz-ú földrészlet átsorolása a jelenlegi Lk-4 jelű építési övezetből a szomszédos Lk-2 jelű építési övezetbe.

4. A Határozat 1. pontja az alábbi l) ponttal egészül ki:

l) A Karcag, 539/3 hrsz-ú terület átsorolása – a területen található erdő kivételével –a jelenlegi Ksp-1 jelű építési övezetből ipari gazdasági övezetbe.

5. A Határozat 1. a), 1. e) és 1.l) pontjában meghatározott rendezési célok tárgyalásos településrendezési egyeztetési eljárás keretében kerülnek módosításra.

A Határozat b), c), d), f), g), h) i), j), k) pontjában felsorolt rendezési célok módosítása teljes településrendezési eljárással folytathatók le.

6. A Képviselő-testület felkéri a Karcagi Polgármesteri Hivatalt, hogy a jelen határozatban foglaltak teljesülése érdekében a szükséges intézkedéseket tegye meg.

Felelős: Dr. Czap Enikő aljegyző

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi iroda, helyben
6. Farkas Renáta főépítész, 5000 Szolnok, Dr. Sebestény Gy. út 24/A II/6.
7. EX! Építésziroda Kft., 5000Szolnok, Hunyadi út 41.

|  |  |
| --- | --- |
| **13. napirendi pont:** | Javaslat a településkép védelméről szóló 9/2018. (III.29.) önkormányzati rendelet módosításával kapcsolatos előkészítő munkálatok elindítására |

**Dobos László polgármester:** A magántulajdonban lévő épületek esetében sokszor problémát jelent a védettség. Karbantartás, felújítás, lebontás, vagy eladás okán ez nehézséget okoz főként úgy, hogy az önkormányzat jelentős mértékű támogatást nem tud biztosítani ezen magántulajdonban lévő védett épületek állagmegóvó munkáira. Éppen ezért kezdeményezik a védelem megszüntető eljárásnak elindítását 10 ingatlan esetében, amely megtalálható az anyagban.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**35/2019. (II.28.) „kt.” sz. h a t á r o z a t**

**a településkép védelméről szóló 9/2018. (III.29.) önkormányzati rendelet módosításával kapcsolatos előkészítő munkálatok elindításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, a településkép védelméről szóló 9/2018. (III.29.) önkormányzati rendelet 9. § (1) bekezdésében és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.08.) Korm. rendelet 22. § (2) és (3) bekezdésében meghatározott feladatkörében eljárva az alábbiak szerint dönt:

1. A Képviselő-testület az alábbiakban felsorolt helyi egyedi védelem alatt álló épületek esetében a védelmet megszüntető eljárást megkezdi.

* Dózsa György u. 51. szám (1246 hrsz.) lakóház
* Erzsébet u. 1. szám (3533 hrsz.) lakóház
* Virág u. 13. szám (3686 hrsz.) lakóház és melléképület
* Névtelen utca (4551/1 hrsz.) gazdasági épület (istálló)
* Kazinczy u. 8. szám (6894 hrsz.) lakóház
* Kisfaludy u. 5. szám (3628 hrsz.) lakóház
* Püspökladányi út 45. szám (6860 hrsz.) lakóház
* Damjanich u. 24. szám (2043 hrsz.) lakóház
* Püspökladányi út 16. szám (6955 hrsz.) lakóház
* Tőkés u. 25. szám (1850 hrsz.) lakóház
* Ady Endre u. 8. szám (266 hrsz.) óvoda főépülete

2. A Képviselő-testület felhatalmazza a polgármestert, hogy a helyi egyedi védelem megszüntetésének indokolásához szükséges dokumentumok elkészítésével kapcsolatos szerződést aláírja.

Felelős: Dobos László polgármester

Határidő: 2019. június 30.

3. A reklámhordozó felületek, vagy annak tartószerkezetei, hirdető berendezések, reklámzászlók, plakátok stb. elhelyezésének szabályait, valamint díját a településképi rendelet módosítása során be kell építeni a rendeletbe.

4. A Képviselő-testület felkéri a Karcagi Polgármesteri Hivatalt, hogy a jelen határozatban foglaltak teljesülése érdekében a szükséges intézkedéseket tegye meg.

Felelős: Dr. Czap Enikő aljegyző

Határidő: 2019. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi iroda, helyben
6. Farkas Renáta főépítész, 5000 Szolnok, Dr. Sebestény Gy. út 24/A II/6

|  |  |
| --- | --- |
| **14. napirendi pont:** | Javaslat a térfigyelő kamerák adatvédelmi, üzemeltetési és adatbiztonsági szabályzatának elfogadásáról szóló 18/2018. (I.25.) „kt.” sz. határozat módosítására |

**Dobos László polgármester:** 2018-ban újabb térfigyelő kamerák kerültek kiépítésre, ezért az elfogadott üzemeltetés és adatbiztonsági szabályzatot szükséges kiegészíteni.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**36/2019. (II.28.) ,,kt” sz. h a t á r o z a t**

**a térfigyelő kamerák adatvédelmi, üzemeltetési és adatbiztonsági szabályzatának elfogadásáról szóló 18/2018. (I. 25.) „kt.” sz. határozat módosításáról**

A Karcag Városi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdés b), f) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 17. §,-ban és az információs önrendelkezési jogról és az információszabadságról szóló 2011. évi CXII. törvényben foglaltak alapján a térfigyelő kamerák adatvédelmi, üzemeltetési és adatbiztonsági szabályzatának elfogadásáról szóló 18/2018. (I. 25.) „kt.” sz. határozatát a következők szerint módosítja:

1. A 18/2018. (I.25.) "kt." sz. határozat melléklete helyébe a jelen határozat melléklete lép.
2. A Képviselő-testület felhatalmazza Karcag Városi Önkormányzat polgármesterét a szabályzat aláírására.

Határidő: azonnal

Felelős: Rózsa Sándor, jegyző

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben

**a 36/2019. (II.28.) „kt.” sz. határozat melléklete**

**Karcag VÁROSi Önkormányzat**

**Közterületi térfigyelő kamera rendszerének**

**adatvédelmi, üzemeltetési és adatbiztonságI szabályzata**

**I. A SZABÁLYOZÁS ALAPJA ÉS CÉLJA**

* 1. **A Szabályzat célja:** A Karcag város közterületén elhelyezett térfigyelő kamerák és a kapcsolódó műszaki elemek alkalmazásának és használatának jogi szabályozása, a hatályos jogszabályi rendelkezések alapján.
  2. **A Szabályzat jogszabályi alapjai:**
* Magyarország Alaptörvénye,
* az információs önrendelkezési jogról és az információszabadságról szóló 2011. évi CXII. törvény (Infotv.),
* a Rendőrségről szóló 1994. évi XXXIV. törvény (Rtv.),
* a közterület-felügyeletről szóló 1999. évi LXIII: törvény (Kftv.),
* a polgárőrségről és a polgárőri tevékenység szabályairól szóló 2011. évi CLXV. törvény,
* a személy – és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény (SZVmt.),
* a Polgári Törvénykönyvről szóló 2013. évi V. törvény (Ptk.),
* a Büntető Törvénykönyvről szóló 2012. évi C. törvény (Btk.).
  1. **A térfigyelő rendszer:**

A térfigyelő rendszer azon műszaki eszközök és megoldások összessége, amely biztosítja a közterületen történő álló- és mozgó képfelvétel jogszabályban előírt módon történő rögzítését, tárolását és felhasználását.

A képfelvevők által megfigyelt területre belépő személyek tájékoztatását elősegítő módon figyelemfelhívó jelzést, ismertetést kell elhelyezni a képfelvevők elhelyezéséről, az adatkezelés tényéről és körülményeiről.

Jogszerűnek minősül a felvétel készítése, ha a személyek a képrögzítéshez nyilatkozattal hozzájárultak, vagy ráutaló magatartással /pl: kamerával megfigyelt területre való belépéssel és ott tartózkodással/ hozzájárulnak.

* 1. **A kamerák kihelyezése**

A térfigyelő kamerák a településre bevezető utak mentén, nagyobb útkereszteződések, nagyobb forgalmú helyek, valamint a köz- és önkormányzati intézmények közelében kerültek látható módon kihelyezésre, a rendőrséggel egyeztetett helyszíneken.

A kamerák a következő helyen kerülnek kihelyezésre, az emberi termetnél magasabb oszlopra vagy épület homlokzatára szerelt műszaki megoldással:

|  |  |  |
| --- | --- | --- |
|  | **Helyszín** | **Térfigyelő rendszer funkciója** |
| 1. | Madarasi út Kálvin utca kereszteződése (Gimnázium épülete) | térfigyelő rendszer |
| 2. | Kossuth tér Nagykunsági Áruház épülete | térfigyelő rendszer |
| 3. | Kossuth tér Széchenyi sugárút felőli vége | térfigyelő rendszer |
| 4. | Kacsóh utca Kertész József utca kereszteződése | térfigyelő rendszer |
| 5. | Dózsa György út Vágóhíd utca kereszteződése | térfigyelő rendszer |
| 6. | Madarasi út volt OMV benzinkút mellett | térfigyelő rendszer,  rendszámfelismerő pont |
| 7. | Kisújszállási út volt Állatkórház előtt | térfigyelő rendszer,  rendszámfelismerő pont |
| 8. | Gyarmati út | térfigyelő rendszer,  rendszámfelismerő pont |
| 9. | Vasútállomás | térfigyelő rendszer |
| 10. | Püspökladányi út PENNY Áruház előtt | térfigyelő rendszer,  rendszámfelismerő pont |
| 11. | Széchenyi sugárút Nyár utca kereszteződése | térfigyelő rendszer |
| 12. | Püspökladányi u.- Kálvin u. kereszteződés | Térfigyelő rendszer |
| 13. | Damjanich u.-Füredi u. kereszteződés | térfigyelő rendszer |
| 14. | Deák krt.-Liget u. kereszteződés | térfigyelő rendszer |
| 15. | Kátai G. u.- Rimaszombathy u. kereszteződés | térfigyelő rendszer |
| 16. | Damjanich u.-Cserepes u. kereszteződés | térfigyelő rendszer |
| 17. | Hideg u.-Napsugár u. kereszteződés | térfigyelő rendszer |
| 18. | Napsugár u.-Északi u. kereszteződés | térfigyelő rendszer |
| 19. | Vágóhíd u.- Daru u. kereszteződés | térfigyelő rendszer |
| 20. | Vasút u.-Gyarmati u. kereszteződés | térfigyelő rendszer |
| 21. | Arany János u.-Nyár u. kereszteződés | térfigyelő rendszer |
| 22. | Haladás u.-Báthory u. kereszteződés | térfigyelő rendszer |
| 23. | Báthory u.-Pálya u. kereszteződés | térfigyelő rendszer |
| 24. | Pálya u.-Vajda u. kereszteződés | Térfigyelő rendszer |
| 25. | Vajda u.-Tiszta u. kereszteződés *2 db* | Térfigyelő rendszer |
| 26. | Búzavirág u.-Szűcs S. u. kereszteződés | Térfigyelő rendszer |
| 27. | Szentannai u.-Kert u. kereszteződés | Térfigyelő rendszer |
| 28. | Sajó u.-.Bodrog u. kereszteződés | Térfigyelő rendszer |
| 29. | Kórház úti lakótelep Kosárlabda liget | Térfigyelő rendszer |

A Karcag Városi Önkormányzat (továbbiakban: Önkormányzat) a térfigyelő rendszer működtetéséről a lakosság és a településre érkező vendégek figyelmét figyelem felhívó táblák kihelyezésével és a www.karcag.hu honlapon történő közzétételével tájékoztatja.

* 1. **A térfigyelő rendszer létrehozásának célja:**
* a közbiztonság erősítése, a közterület általános használati szabályainak biztosítása,
* a térfigyelő rendszer által ellenőrzött területen található vagyon megóvása, felügyelete,
* a rendőrség bűnüldöző munkájának támogatása, a két szervezet közötti együttműködés erősítése,
* a lakosság, a településre belépők, a települést meglátogatók vagy igénybe vevők biztonságérzetének növelése, a jogsértések visszaszorítása.
  1. **Az üzemeltetés:**

Az Önkormányzat a térfigyelő rendszer üzemeltetésével és kezelésével a Karcagi Polgármesteri Hivatalt bízza meg. A képfelvevőt a közterület felügyelők kezelik.

A közterület felügyelők a térfigyelő rendszer üzemeltetésére és kezelésére, az azzal készített álló- és mozgókép felvételek rögzítésére, törlésére, felhasználására, továbbítására, valamint a fentiekben nem említett bármely más adatkezelésre kizárólag a jogszabályokban, valamint a térfigyelő rendszer működésére és kezelésére vonatkozó adatkezelési szabályzatban meghatározottak szerint jogosult.

A képfelvevő elhelyezési és üzemeltetési költségeinek biztosítását az Önkormányzat vállalja.

* 1. **Az adatkezelés ideje**

Ami a rögzített felvételek tárolási idejét illeti, a Rtv. a következőképpen rendelkezik:

Ha a fentiekben megjelölt eljárás lefolytatásához vagy az ott meghatározott egyéb célból nincs szükség rá, a felvételt a rögzítést követő öt munkanap elteltével törölni kell.

A szabálysértési vagy büntetőeljárás megindításához és lefolytatásához szükséges adatok és információk biztosítása céljából a rendőri szerv a határidőt legfeljebb harminc napig meghosszabbíthatja.

* 1. **Az adatkezelés**

A kialakításra került térfigyelő rendszer a közterületen készült felvételeket rögzíti és tárolja folyamatos jelleggel, mely felvételek a rendszerhez tartozó számítógépen kerülnek rögzítésre.

A szervere a Karcagi Polgármesteri Hivatal, 5300 Karcag, Kossuth tér 1. szám alatt zárható helyiségben van elhelyezve.

A törvény rögzíti a felhasználásra vonatkozó szabályokat is. A felvétel, illetőleg az abban szereplő személyes adat csak a rögzítés helyszínén elkövetett bűncselekmény, szabálysértés vagy a közlekedés szabályainak megsértése miatt indult büntető-, szabálysértési vagy más hatósági eljárás során, körözött személy vagy tárgy azonosítása vagy a rendőri intézkedés jogszerűségének közigazgatási eljárásban történő vizsgálata céljából, illetve az érintett személy jogainak gyakorlása érdekében használható fel.

* 1. **Felvétel utólagos ellenőrzése és felhasználása**

A központban élőkép nem kerül on-line ellenőrzésre. A monitornak alaphelyzetben kikapcsolt állapotban kell lenni.

A számítógépes rendszerben utólag a felvételt kizárólag a közterület felügyelők, valamint a rendőrség képviselője tekintheti meg.

A számítógépes központnál felhasználási naplót kell vezetni, melybe az alábbi bejegyzések kerülnek:

* visszaellenőrzés ideje, ellenőrzést végző személy neve, téma,
* egyéb észrevételek,
* név, beosztás, beosztási hely, jelvényszám, aláírás.

A kimentések eredményét mindig be kell jegyezni a naplóba, illetve, hogy milyen adathordozóra került.

Visszaellenőrzés és kimentés külön személyre szóló kóddal lehetséges, melybe belépés esetén a szerver naplóz a memóriájába.

* 1. **Nyilvántartási szám:**

Az adatkezelést a Nemzeti Adatvédelmi és Információszabadság Hatóság (továbbiakban: NAIH) ……. nyilvántartási azonosító szám alatt nyilvántartásba vette.

**II. A KÖZTERÜLETI TÉRFIGYELŐ RENDSZER JOGI ALAPJAI**

**2.1. Értelmező rendelkezések**

**Adatkezelő:**

az a természetes vagy jogi személy, illetve jogi személyiséggel nem rendelkező szervezet, a ki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja;

**Adatkezelés:**

az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;

**Adattovábbítás:**

az adat meghatározott harmadik személy számára történő hozzáférhetővé tétele;

**Személyes adat:**

az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés;

**Közérdekű adat***:*

az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;

**Közérdekből nyilvános adat**:

a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;

**Hozzájárulás:**

az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok- teljes körű vagy egyes műveletekre kiterjedő - kezeléséhez;

**Tiltakozás:**

az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri;

**Nyilvánosságra hozatal:**

az adat bárki számára történő hozzáférhetővé tétele;

**Adattörlés:**

az adatok felismerhetetlenné tétele oly módon, hogy a helyreállításuk többé nem lehetséges;

**Adatmegsemmisítés:**

az adatokat tartalmazó adathordozó teljes fizikai megsemmisítése;

**Adatközlő:**

az a közfeladatot ellátó szerv, amely- ha az adatfelelős nem maga teszi közzé az adatot-az adatfelelős által hozzá eljuttatott adatait honlapon közzéteszi;

**Közterület:**

a közhasználatra szolgáló minden olyan állami vagy önkormányzati tulajdonban álló terület, amelyet rendeltetésének megfelelően bárki használhat, ideértve a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt részét, továbbá az a magánterület, amelyet azonos feltételekkel bárki használhat;

**Közterületi rend:**

a közterület rendeltetésszerű használatára, igénybevételére vonatkozó jogszabályok megtartása;

**2.2. Magyarország Alaptörvénye**

SZABADSÁG ÉS FELELŐSSÉG

I. cikk

(1) AZ EMBER sérthetetlen és elidegeníthetetlen **alapvető jogait** tiszteletben kell tartani. Védelmük az állam elsőrendű kötelezettsége.

(2) Magyarország elismeri az ember alapvető egyéni és közösségi jogait.

(3) Az alapvető jogokra és kötelezettségekre vonatkozó szabályokat törvény állapítja meg. Alapvető jog más alapvető jog érvényesülése vagy valamely alkotmányos érték védelme érdekében, a feltétlenül szükséges mértékben, az elérni kívánt céllal arányosan, az alapvető jog lényeges tartalmának tiszteletben tartásával korlátozható.

(4) A törvény alapján létrehozott jogalanyok számára is biztosítottak azok az alapvető jogok, valamint őket is terhelik azok a kötelezettségek, amelyek természetüknél fogva nem csak az emberre vonatkoznak.

VI. cikk

(1) Mindenkinek joga van ahhoz, hogy **magán- és családi életét**, otthonát, **kapcsolattartását** és **jó hírnevét** tiszteletben tartsák.

(2) Mindenkinek joga van **személyes adatai védelméhez,** valamint a közérdekű adatok megismeréséhez és terjesztéséhez.

(3) A személyes adatok védelméhez és a közérdekű adatok megismeréséhez való jog érvényesülését sarkalatos törvénnyel létrehozott, **független hatóság ellenőrzi.**

**2.2. Az információs önrendelkezési jogról és az információszabadságról szóló 2011. évi CXII. törvény 1.§-a szerint a személyes adatvédelem fő célja:**

„E törvény célja az adatok kezelésére vonatkozó alapvető szabályok meghatározása annak érdekében, hogy a természetes személyek magánszféráját az adatkezelők tiszteletben tartsák, valamint a közügyek átláthatósága a közérdekű és a közérdekből nyilvános adatok megismeréséhez és terjesztéséhez fűződő jog érvényesítésével megvalósuljon.”

**2.3.** **A Polgári Törvénykönyv alapvetése**

2:42. §*[A személyiségi jogok általános védelme]*

*(1*) Mindenkinek joga van ahhoz, hogy törvény és mások jogainak korlátai között személyiségét, így különösen a magán- és családi élet, az otthon, a másokkal való - bármilyen módon, illetve eszközzel történő - kapcsolattartás és a jóhírnév tiszteletben tartásához való jogát szabadon érvényesíthesse, és hogy abban őt senki ne gátolja.

(2) Az **emberi méltóságot és az abból fakadó személyiségi jogokat** mindenki köteles tiszteletben tartani. A személyiségi jogok e törvény védelme alatt állnak.

(3) Nem sért személyiségi jogot az a magatartás, amelyhez az érintett hozzájárult.

2:43. §*[Nevesített személyiségi jogok]*

A személyiségi jogok sérelmét jelenti különösen

*a)* az élet, a testi épség és az egészség megsértése;

*b)* a személyes szabadság, a magánélet, a magánlakás megsértése;

*c)* a személy hátrányos megkülönböztetése;

*d)* a becsület és a jóhírnév megsértése;

*e)* a magántitokhoz és a személyes adatok védelméhez való jog megsértése;

*f)* a névviseléshez való jog megsértése;

*g)* a képmáshoz és a hangfelvételhez való jog megsértése.

**2.4. Az adatkezelés elvei**

Személyes adat kizárólag meghatározott célból, jog gyakorlása és kötelezettség teljesítése érdekében kezelhető.

Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az érintettel akkor helyreállítható a kapcsolat, ha az adatkezelő rendelkezik azokkal a technikai feltételekkel, amelyek a helyreállításhoz szükségesek.

Az adatkezelés során biztosítani kell az adatok pontosságát, teljességét és - ha az adatkezelés céljára tekintettel szükséges - naprakészségét, valamint azt, hogy az érintettet csak az adatkezelés céljához szükséges ideig lehessen azonosítani.

**2.5. Az adatkezelés jogalapja**

Személyes adat akkor kezelhető, ha

a) ahhoz az érintett hozzájárul, vagy

b) azt törvény vagy - törvény felhatalmazása alapján, az abban meghatározott körben - helyi önkormányzat rendelete közérdeken alapuló célból elrendeli (a továbbiakban: kötelező adatkezelés).

Különleges adat akkor kezelhető, ha az adatkezeléshez az érintett írásban hozzájárul vagy törvény közérdeken alapuló célból elrendeli.

Továbbá személyes adat kezelhető akkor is, ha az érintett hozzájárulásának beszerzése lehetetlen vagy aránytalan költséggel járna, és a személyes adat kezelése

a) az adatkezelőre vonatkozó jogi kötelezettség teljesítése céljából szükséges, vagy

b) az adatkezelő vagy harmadik személy jogos érdekének érvényesítése céljából szükséges, és ezen érdek érvényesítése a személyes adatok védelméhez fűződő jog korlátozásával arányban áll.

Ha az érintett cselekvőképtelensége folytán vagy más elháríthatatlan okból nem képes hozzájárulását megadni, akkor a saját vagy más személy létfontosságú érdekeinek védelméhez, valamint a személyek életét, testi épségét vagy javait fenyegető közvetlen veszély elhárításához vagy megelőzéséhez szükséges mértékben a hozzájárulás akadályainak fennállása alatt az érintett személyes adatai kezelhetőek.

A 16. életévét betöltött kiskorú érintett hozzájárulását tartalmazó jognyilatkozatának érvényességéhez törvényes képviselőjének beleegyezése vagy utólagos jóváhagyása nem szükséges.

Ha a hozzájáruláson alapuló adatkezelés célja az adatkezelővel írásban kötött szerződés végrehajtása, a szerződésnek tartalmaznia kell minden olyan információt, amelyet a személyes adatok kezelése szempontjából - e törvény alapján - az érintettnek ismernie kell, így különösen a kezelendő adatok meghatározását, az adatkezelés időtartamát, a felhasználás célját, az adatok továbbításának tényét, címzettjeit, adatfeldolgozó igénybevételének tényét. A szerződésnek félreérthetetlen módon tartalmaznia kell, hogy az érintett aláírásával hozzájárul adatainak a szerződésben meghatározottak szerinti kezeléséhez.

Ha a személyes adat felvételére az érintett hozzájárulásával került sor, az adatkezelő a felvett adatokat törvény eltérő rendelkezésének hiányában

a) a rá vonatkozó jogi kötelezettség teljesítése céljából, vagy

b) az adatkezelő vagy harmadik személy jogos érdekének érvényesítése céljából, ha ezen érdek érvényesítése a személyes adatok védelméhez fűződő jog korlátozásával arányban áll

további külön hozzájárulás nélkül, valamint az érintett hozzájárulásának visszavonását követően is kezelheti.

Az érintett kérelmére, kezdeményezésére indult bírósági vagy hatósági eljárásban az eljárás lefolytatásához szükséges személyes adatok tekintetében, az érintett kérelmére indult más ügyben az általa megadott személyes adatok tekintetében az érintett hozzájárulását vélelmezni kell.

Az érintett hozzájárulását megadottnak kell tekinteni az érintett közszereplése során általa közölt vagy nyilvánosságra hozatalra általa átadott személyes adatok tekintetében.

Kétség esetén azt kell vélelmezni, hogy az érintett a hozzájárulását nem adta meg.

Kötelező adatkezelés esetén a kezelendő adatok fajtáit, az adatkezelés célját és feltételeit, az adatok megismerhetőségét, az adatkezelés időtartamát, valamint az adatkezelő személyét az adatkezelést elrendelő törvény, illetve önkormányzati rendelet határozza meg.

**2.6. Az adatkezelés korlátai**

Ha törvény, nemzetközi szerződés vagy az Európai Unió kötelező jogi aktusának rendelkezése alapján az adatkezelő személyes adatot akként vesz át, hogy az adattovábbító adatkezelő az adattovábbítással egyidejűleg jelzi a személyes adat

a) kezelésének lehetséges célját,

b) kezelésének lehetséges időtartamát,

c) továbbításának lehetséges címzettjeit,

d) érintettje e törvényben biztosított jogainak korlátozását, vagy

e) kezelésének egyéb korlátozását

(a továbbiakban együtt: adatkezelési korlátozás), a személyes adatokat átvevő adatkezelő (a továbbiakban: adatátvevő) a személyes adatot az adatkezelési korlátozásnak megfelelő terjedelemben és módon kezeli, az érintett jogait az adatkezelési korlátozásnak megfelelően biztosítja.

Az adatátvevő az adatkezelési korlátozásra tekintet nélkül is kezelheti a személyes adatot és biztosíthatja az érintett jogait, ha ahhoz az adattovábbító adatkezelő előzetes hozzájárulását adta. A hozzájárulást az adatkezelő akkor adhatja meg, ha az nem ütközik a Magyarország joghatósága alatt álló jogalanyok tekintetében alkalmazandó jogi rendelkezésbe.

Törvény, nemzetközi szerződés vagy az Európai Unió kötelező jogi aktusának rendelkezése alapján az adatkezelő a személyes adat továbbításával egyidejűleg a címzettet tájékoztatja az alkalmazandó adatkezelési korlátozásról.

Az adattovábbító adatkezelőt - kérelmére - az adatátvevő tájékoztatja az átvett személyes adatok felhasználásáról.

**2.7. Az érintett előzetes tájékoztatásának követelménye**

Az érintettel az adatkezelés megkezdése előtt közölni kell, hogy az adatkezelés hozzájáruláson alapul vagy kötelező.

Az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

Kötelező adatkezelés esetén a tájékoztatás megtörténhet az információkat tartalmazó jogszabályi rendelkezésekre való utalás nyilvánosságra hozatalával is.

**2.8. Tiltakozás személyes adatkezelés ellen**

Az érintett tiltakozhat személyes adatának kezelése ellen,

a) ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén;

b) ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint

c) törvényben meghatározott egyéb esetben.

Az adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

Ha az érintett az adatkezelőnek meghozott döntésével nem ért egyet, illetve ha az adatkezelő a határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - a bírósághoz fordulhat.

Ha az adatkezelő az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is - megszünteti, és az adatokat zárolja, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

Az adatkezelő, illetőleg tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek e törvény, valamint az egyéb adat- és titokvédelmi szabályok érvényre juttatásához szükségesek.

Az adatkezelő köteles az adatkezelési műveleteket úgy megtervezni és végrehajtani, hogy az e törvény és az adatkezelésre vonatkozó más szabályok alkalmazása során biztosítsa az érintettek magánszférájának védelmét.

Az adatkezelő, illetve tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek e törvény, valamint az egyéb adat- és titokvédelmi szabályok érvényre juttatásához szükségesek.

Az adatokat megfelelő intézkedésekkel védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

**III. MŰKÖDÉS, ADATBIZTONSÁG**

**3.1. A kamera típusa**

Az Önkormányzat a jogszabályi előírásoknak megfelelően az alábbi típusú, megfelelő műszaki tanúsítvánnyal rendelkező kamerákat alkalmazza a térfigyelő rendszerében:

16 db TCIP E2 Pro74248

**3.2. Az adatbiztonság elvei**

- az adatkezelő, illetve feldolgozó köteles körültekintően gondoskodni az adatok biztonságáról,

- az adatokat védeni kell a jogosulatlan hozzáférés, megváltoztatás, továbbítás, nyilvánosságra hozatal, törlés, megsemmisítés, véletlen megsemmisülés ellen,

- biztosítani kell, hogy csak meghatározott esetben, célra és felhatalmazott személyek férhessenek az adatokhoz

- a közterületi térfigyelő rendszer üzemeltetését adatvédelmi nyilvántartásba kell venni.

**3.3. Belépés a rendszerbe**

A térfigyelő rendszer központi kezelési helyiségébe csak az ott feladatot ellátó rendőri szerv képviselője, az ellenőrzésre jogosult személy, a rendszergazda, műszaki személyzet (javítás, karbantartás, hibaelhárítás), az adatkezelő szerv, valamint a felettes szerv belső adatvédelmi felelőse, valamint a NAIH munkatársai léphetnek be.

Ezen személyeken kívül más a térfigyelő rendszer központi kezelési helyiségébe csak a rendszert működtető rendőri szerv vezetőjének előzetes engedélyével léphet be, valamint tartózkodhat.

**3.4. Adatok kimentése**

Visszaellenőrzés és kimentés külön személyre szóló kóddal lehetséges, melyet belépés esetén a szerver naplóz a memóriájába.

**3.5. Naplózás**

Az arra kijelölt személy ellenőrzi minden reggel a központ működőképességét, melyet az arra rendszeresített naplóba jegyez.

A számítógépes központnál üzemeltetési naplót kell vezetni, melybe az alábbi bejegyzések kerülnek:

* ellenőrzés ideje, ellenőrzést végző személy neve, aláírása,
* az állapot vagy esetleges probléma rögzítése,
* kimentések rögzítése,
* egyéb észrevételek.

A kimentések eredményét mindig be kell jegyezni a naplóba, illetve, hogy milyen adathordozóra került.

**3.6. Karbantartás**

A térfigyelő rendszer karbantartását végző külső személy a térfigyelő rendszer központi kezelési helyiségébe csak az ott tartózkodásra jogosult személy kíséretébenléphet be és végezheti tevékenységét.

AZ Önkormányzat a térfigyelő rendszer működőképessége érdekében szükséges módosítások, javítások, kiegészítések elvégzésére vállalkozási szerződést köt egy vállalkozóval, aki folyamatosan a rendszer működését figyeli szükség esetén javítja és karbantartja.

**IV. ZÁRÓ ÉS HATÁLYBA LÉPTETŐ RENDELKEZÉSEK**

Jelenközterületi térfigyelő rendszer adatvédelmi, adatbiztonsági, üzemeltetési és kezelési szabályzat rendelkezéseit minden érintettel meg kell ismertetni.

Az érintett személyek köteles a jelen szabályzat mellékletét képező megismerési nyilatkozatot kitölteni és aláírásukkal ellátni.

A tartalmát érintő jogszabályi változások esetén a Szabályzatot ki kell egészíteni, vagy szükség esetén módosítani kell.

1. **számú melléklet**

**IGÉNYLÉS**

a karcagi térfigyelő rendszer adatkezelésével összefüggő adattovábbítás iránt

**Igénylő** neve:

születési helye, ideje:

anyja neve:

címe:

elektronikus elérhetősége:

telefonszáma:

(Az igénylő adatai az adatvédelmi jogszabályok szerint kerülnek törlésre.)

**Adat igénylésének jogalapja:**

1. a rögzített felvételen szereplő személy által a jogainak érvényesítésére indított eljárásban történő felhasználás céljából adatigénylés;
2. a kérelmező jogát vagy jogos érdekét a felvétellel rögzített esemény, cselekmény vagy intézkedés érinti, melynek érdekében szabálysértési-, büntető-, vagy közigazgatási hatóság részére történő adattovábbítást kér;

A felvétel készítésének **időpontja**:

A felvétel készítésének pontos megjelölése, **helyszíne**:

Az igénylési **cél, mely alapján** kéri a felvétel továbbítását:

Az 1. pontban meghatározott kérelem esetén az adattovábbítás formája:

□ CD lemezen □ amennyiben lehetséges, elektronikus úton e-mail címemre

Az 1. pontban meghatározott kérelem esetén a kérelmező aláírásával büntetőjogi felelőssége tudatában kijelenti, hogy a továbbított felvételrészletet kizárólag arra a célra használja fel, amely célra az átadásra került.

Kelt: ……………………………….

…………………………………………

igénylő aláírása

**2. számú melléklet**

**ADATVÉDELMI TÁJÉKOZTATÓ**

KÉPRÖGZÍTÉSRE ALKALMAS KAMERÁVAL

**MEGFIGYELT TERÜLET!**

**1./ Az adatgyűjtés ténye:** Az Info törvény (2011. évi CXII. törvény) és a Rendőrségi törvény (1994. évi XXXIV. törvény) alapján a kamera látószögével érzékelt közterületen elektronikus megfigyelő rendszer működik.

**2./ Az érintettek köre:** a kamera hatáskörzetében képfelvétel rögzítésére alkalmas elektronikus megfigyelőrendszer által megfigyelt területre belépő és ott tartózkodó személyek.

**3./ Az adatkezelés célja:** az élet- és vagyonbiztonság, valamint a jogsértések, szabálysértések, bűncselekmények észlelése, az elkövető tettenérése, a jogsértő cselekmények megelőzése, azok bizonyítása.

**4./ Az adatkezelés jogalapja:** az Info törvény 5. § (1). bekezdése és az Rtv. 42. 42/A. §§-ok, továbbá az érintett hozzájárulása, amelyek alapján hozzájárulása megadottnak tekintendő, amennyiben ezen adatvédelmi tájékoztató megismerését követően az érintett a kamera hatáskörzetébe belép és/vagy ott tartózkodik.

**5./ Az adatkezelés időtartama:** a törvényi felhatalmazás alapján a kép- és hangfelvétel a rögzítéstől számított 5 munkanapig tárolható felhasználás hiányában, ezt követően haladéktalanul megsemmisítésre, törlésre kerül, amennyiben nem szükséges a felhasználása.

**6./ Az adatkezelő meghatározása:** az eljáró rendőri szerv és képviselője.

**7./ Jogorvoslat:** az érintettek az adatkezelés teljes időtartama alatt élhetnek az Információs önrendelkezési jogról és az információszabadságról szóló 2011. évi CXII. törvényben biztosított jogaikkal, további igényérvényesítés esetén Bírósághoz vagy az adatvédelmi hatósághoz ([www.naih.hu](http://www.naih.hu), tel: 06 1 391-1400) is fordulhatnak.

1. **számú melléklet**

**Megismerési nyilatkozat**

A Karcag Városi Önkormányzat közterületi térfigyelő rendszer adatvédelmi szabályzatában foglaltakat megismertem. Tudomásul veszem, hogy az abban leírtakat a munkám során köteles vagyok betartatni.

|  |  |  |  |
| --- | --- | --- | --- |
| Név | Beosztás | Dátum | Aláírás |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **15. napirendi pont:** | Javaslat a Karcagi Laktanyában lévő 5376/40 hrsz-ú 90,28 m2 alapterületű nem lakás céljára szolgáló helyiség Karcagi Hagyományőrző Talpas Íjászkör Egyesület részére történő pályázaton kívüli bérbeadásáról szóló 23/2017. (I.26.) „kt” sz. határozat módosítására |

**Dobos László polgármester:** Bérleti idő hosszabbításról van szó, az egyesület kérte.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**37/2019. (II. 28.) „kt.” sz. határozat**

**a Karcagi Laktanyában lévő 5376/40 hrsz-ú 90,28 m2 alapterületű nem lakás céljára szolgáló helyiség Karcagi Hagyományőrző Talpas Íjászkör Egyesület részére történő pályázaton kívüli bérbeadásáról szóló 23/2017. (I.26.) „kt” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) rendeletének 23.§ b) pontja alapján a Karcagi Laktanyában lévő 5376/40 hrsz-ú 90,28 m2 alapterületű nem lakás céljára szolgáló helyiség Karcagi Hagyományőrző Talpas Íjászkör Egyesület részére történő pályázaton kívüli bérbeadásáról szóló 23/2017. (I.26.) „kt” sz. határozatát (továbbiakban: Határozat) az alábbiak szerint módosítja:

1. A Határozat 4. pontjában szereplő „2018. január 31. napjáig” szövegrész helyébe a „2020. január 31. napjáig” szövegrész kerül.
2. A Határozat egyéb részei változatlanok maradnak.
3. A Képviselő-testület felhatalmazza a Karcag Városi Önkormányzat Polgármesterét, hogy a helyiség-bérleti szerződés módosítást aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2019. március 31.

Erről értesülnek:

1. Karcag Városi Önkormányzat Szociális és Egészségügyi Bizottság tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi „Erőforrás” Kft., 5300 Karcag, Kossuth tér 14.
8. Karcagi Hagyományőrző Talpas Íjászkör, 5300 Karcag, Kisújszállási út 21. (Költségvetési, Gazdálkodási és Kistérségi Iroda Gazdálkodási Csoport által)

|  |  |
| --- | --- |
| **16. napirendi pont:** | Javaslat a Karcag, Széchenyi István sugárút 83. C épület sz. 3. alatti önkormányzati bérlakás pályázat útján történő bérbeadására |

**Dobos László polgármester:** A bérlakás jelenleg üres, javasolta a bérlő pályázat útján történő bérbeadását. A szakbizottság megtárgyalta és támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**38/2019. (II.28.) „kt.” sz. h a t á r o z a t**

**a Karcag, Széchenyi István sugárút 83. C épület fsz. 3. alatti önkormányzati bérlakás pályázat útján történő bérbeadásáról**

Karcag Városi Önkormányzat Képviselő-testülete a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendeletének (a továbbiakban: Lakásrendelet) 2. § (1) bekezdés a) pontjában biztosított jogkörében eljárva, továbbá a 4. § (1) bekezdése alapján az alábbiak szerint dönt:

1. Karcag Városi Önkormányzat pályázat útján bérbe adja a tulajdonában lévő alábbi ingatlanát.
2. Az ingatlan adatai:

Helye: Karcag, Széchenyi István sugárút 83. C. épület fsz. 3.

Helyrajzi száma: 5748

Művelési ága: lakóház, udvar

Alapterülete: 9504 m2-ből 33,68 m2 kerül bérbeadásra a lakáshoz tartozó udvarral (1 szoba, hálófülke, előszoba, főzőfülke, kamraszekrény, fürdőszoba-WC helyiségekből áll)

Komfortfokozata: komfortos

A lakás bérbeadása: megtekintett állapotában.

1. A pályázat nyertese a lakás bérleti jogát 2 év időtartamra szerzi meg.
2. A pályázati kiírás tartalmának és a pályázatok tartalmának meghatározása, valamint a pályáztatással kapcsolatban követendő eljárás a Lakásrendelet 4. § (1-12) bekezdése alapján történik.
3. A pályázati határidő eredménytelen letelte esetén a pályázatok benyújtásának határideje mindaddig 20-20 nappal hosszabbodik, amíg pályázat nem érkezik, vagy amíg a pályázatot Karcag Városi Önkormányzat Képviselő-testülete (a továbbiakban: Képviselő-testület) lezárja.
4. A Képviselő-testület felkéri Karcag Városi Önkormányzat Polgármesterét a pályázati kiírás összeállításával, közhírelésével és a pályázatok elbírálásának előkészítésével kapcsolatos döntések meghozatalára.
5. A Képviselő-testület felkéri a Karcagi Polgármesteri Hivatal Igazgatási és Szociális Irodáját a szükséges intézkedések megtételére.

Felelős: Dr. Bukács Annamária irodavezető

Határidő: azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcag Városi Önkormányzat Dr. Kovács László Iván jogi referens, helyben
5. Karcagi Polgármesteri Hivatal, Aljegyzői Iroda, helyben
6. Karcagi Polgármesteri Hivatal, Igazgatási és Szociális Iroda, helyben
7. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.

|  |  |
| --- | --- |
| **17. napirendi pont:** | Jelentés a lejárt határidejű határozatok végrehajtásáról |

**Dobos László polgármester:** Közölte, hogy 56 db jelentés van, összevont vitára és szavazásra kerül sor. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**39/2019. (II.28.) „kt” sz. h a t á r o z a t**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályban tartja:**

1. a 317/2017. (XII.14.) „kt.” sz. határozatot –a 2015. évi Milánói Világkiállítás magyar pavilonja újjáépítésének kivitelezéséhez szükséges műszaki ellenőri megbízási szerződés megkötéséről szóló 277/2017. (XI.15.) „kt.”sz. határozat módosításáról –,

**Határidő:** 2019. december 31.

1. a 41/2018. (II.22.) „kt.” sz. határozatot –az NHSZ TISZA Nonprofit Korlátolt Felelősségű Társaság üzletrészének megvásárlásáról –,
2. a 42/2018. (II.22.) „kt.” sz. határozatot –a hulladékgazdálkodási közszolgáltatási szerződés megkötéséről –,
3. a 183/2018. (V.24.) „kt.” sz. határozatot –a Karcag belterületi 14/1 hrsz-ú ingatlanból 54 m2 nagyságú rész Körmendi Tibor részére történő bérbeadásáról –,
4. a 203/2018. (VI.28.) „kt.” sz. határozatot –a Karcagi Laktanyában található 5376/16 hrsz-ú ingatlanból 800 m2 nagyságú terület MultiTec Kft. részére történő bérbeadásáról –,
5. a 204/2018. (VI.28.) „kt.” sz. határozatot –a Karcag, Kacsóh u. 16. szám alatti 90 m2 alapterületű nem lakás céljára szolgáló helyiség „Kóbor Szívek” Állatmentő és Környezetvédő Alapítvány részére történő bérbeadásáról –,
6. a 215/2018. (VI.28.) „kt.” sz. határozatot –a Karcag, Dózsa György u. 2. szám alatti, 20 m2 alapterületű nem lakás céljára szolgáló helyiség Somfai Katalin részére történő bérbeadásáról –,
7. a 231/2018. (VII.19.) „kt.” sz. határozatot –a Karcag, Kálvin utca 1. 1. em. 1. szám alatti önkormányzati bérlakás Szabóné Fábián Éva részére történő bérbeadásáról –,
8. a 236/2018. (IX.06.) „kt.” sz. határozatot –a Madarász Imre Egyesített Óvoda Kinizsi úti óvodája és a Karcagi Többcélú Kistérségi Társulás Idősek Otthona és Háziorvosi Intézmény közötti gyermekétkeztetésre vonatkozó feladatellátási szerződés megkötéséről –,
9. a 247/2018. (IX.27.) „kt.” sz. határozatot – Karcag város víziközműveinek 2019-2033 évekre vonatkozó Gördülő fejlesztési tervéről –,
10. a 250/2018. IX.27.) „kt.” sz. határozatot –a Karcag, Ohio tér 2. szám alatti 3. és 4. számú nem lakás céljára szolgáló helyiségek Audiofon Kft. részére történő bérbeadásáról –,
11. a 251/2018. (IX.27.) „kt.” sz. határozatot –a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség Ökrös és Ökrös Kft. részére történő bérbeadásáról –,
12. a 253/2018. (IX.27.) „kt.” sz. határozatot – a Karcag, Kórház u. 10. sz. alatti, 24 m2 alapterületű nem lakás céljára szolgáló helyiség Garai Ibolya részére történő bérbeadásáról –,
13. a 257/2018. (IX.27.) „kt.” sz. határozatot –a Karcag, Széchenyi István sugárút 83. A. épület fsz. 1. alatti önkormányzati bérlakás Farkas Irén és Lázók István részére történő bérbeadásáról és a pályázat lezárásáról –,
14. a 264/2018. (IX.27.) „kt.” sz. határozatot – a Karcag, Széchenyi István sugárút 67/C 1. em. 6. alatti önkormányzati bérlakás Sebők Erika Ilona részére történő bérbeadásáról –,
15. a 265/2018. (IX.27.) „kt.” sz. határozatot –a Karcag, Táncsics Mihály körút 1-3. 1. lph. 2. em. 6. alatti önkormányzati bérlakás Mag Péter és Bojti Nikolett részére történő bérbeadásáról –,
16. a 266/2018. (IX.27.) „kt.” sz. határozatot – a Karcag, Zöldfa utca 48/B. fsz. 1. alatti önkormányzati bérlakás Herbák Péter részére történő bérbeadásáról –,
17. a 267/2018. (IX.27.) „kt.” sz. határozatot –a Karcag, Kisújszállási út 47. szám alatt található 7. számú önkormányzati bérlakás Bíró Zsuzsánna részére történő bérbeadásáról –,
18. a 268/2018. (IX.27.) „kt.” sz. határozatot –a Karcag, Kórház utca 25. fsz. 2. alatt található önkormányzati bérlakás Szűcs András részére történő bérbeadásáról –,
19. a 275/2018. (X.25.) „kt.” sz. határozatot –a Karcag Város Településszerkezeti Tervének megállapításáról szóló 309/2001. (VI.20.) „kt.” sz. határozat, illetve Karcagi Településrendezési Terv részeit képező Karcagi Építési Szabályzat és Szabályozási Terv megállapításáról szóló 18/2001. (VII. 04.) rendelet módosítási céljainak elfogadásáról –,
20. a 277/2018. (X.25.) „kt.” sz. határozatot –a 212/2014. (IX.25.) „kt.” sz. határozatban biztosított bérlemény felújítási munkálatok miatt történő ideiglenes cseréjéről –,
21. a 278/2018. (X.25.) „kt.” sz. határozatot –a Karcag 2859. hrsz. ingatlan területén található volt „öltöző” épület és kapcsolódó földterület bérleti jogának átruházásához való hozzájárulásról –,
22. a 281/2018. (X.25.) „kt.” sz. határozatot –a Berekfürdő 107. hrsz alatti ingatlan Karcagi „Erőforrás” Kft. részére történő üzemeltetésbe adásáról –,
23. a 286/2018. (X.25.) „kt.” sz. határozatot – a Karcag, Kórház utca 23. 1. em. 4. alatti önkormányzati bérlakás Puskás László Csaba részére történő bérbeadásáról –,
24. a 287/2018. (X.25.) „kt.” sz. határozatot –a Karcag, Kórház utca 12. A. lph. 4. em. 13. alatti önkormányzati bérlakás Kovács Jánosné részére történő bérbeadásáról –,
25. a 292/2018. (XI.29.) „kt.” sz. határozatot –az egyes haszonbérbe adott termőföldek 2019. évi haszonbérleti díjának mértékéről –,
26. a 293/2018. (XI.29.) „kt.” sz. határozatot –a Hubai és Társai Kft. földhaszonbérleti szerződéséről szóló 439/2004. (X.26.) „kt.” sz. határozat módosításáról –,
27. a 304/2018. (XI.29.) „kt.” sz. határozatot –a Karcag, Kisújszállási út 47. szám alatt található 3. számú önkormányzati bérlakás Dobos Angéla részére történő bérbeadásáról –,
28. a 305/2018. (XI.29.) „kt.” sz. határozatot –a Karcag, Északi utca 18. szám alatti önkormányzati bérlakás Rostás Kálmán részére történő bérbeadásáról –,
29. a 306/2018. (XI.29.) „kt.” sz. határozatot –a Karcag, Kórház utca 23. 1. em. 5. alatt található önkormányzati bérlakás Oláh Ferenc részére történő bérbeadásáról –,
30. a 307/2018. (XI.29.) „kt.” sz. határozatot –a Karcag, Kórház utca 25. 1. em. 6. alatt található önkormányzati bérlakás Juhász Sándor részére történő bérbeadásáról –,
31. a 308/2018. (XI.29.) „kt.” sz. határozatot – a Karcag, Széchenyi István sugárút 83. A. épület fsz. 3. alatti önkormányzati bérlakás Kolompár Lajos részére történő bérbeadásáról és a pályázat lezárásáról –,
32. a 331/2018. (XII.13.) „kt.” sz. határozatot – a Karcag, külterület 01126/1 hrsz-ú ingatlan Tőkés Sándorné részére történő haszonbérbe adásáról szóló 36/2016. (II.25.) „kt.” sz. határozat módosításáról –,
33. a 345/2018. (XII.20.) „kt.” sz. határozatot –az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosításáról –,
34. a 346/2018. (XII.20.) „kt.” sz. határozatot – a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosításáról szóló–,

**Hatályon kívül helyezi:**

1. a 314/2009. (VI.25.) „kt.” sz. határozatot –a Nagykun Víz- és Csatornamű Kft. részére közműfejlesztési hozzájárulás megfizetéséről–,
2. a 206/2013. (IX.26.) „kt.” sz. határozatot –megbízási szerződés megkötésére vagyonértékelés megvalósításával összefüggésben lefolytatandó versenyeztetési eljárás(ok) lefolytatásához –,
3. a 24/2015. (I.29.) „kt.” sz. határozatot –a Karcag, Kórház u. 23. I/5. alatti önkormányzati bérlakás Őrlős Tibor részére történő bérbeadásáról –,
4. a 42/2015. (II.26.) „kt.” sz. határozatot –a Karcag, Kórház u. 23. I/5. alatti önkormányzati bérlakás Őrlős Tibor részére történő bérbeadásáról szóló24/2015. (I.29.) határozat módosításáról –,
5. a 262/2015. (XI.26.) „kt.” sz. határozatot –a karácsonyi fénydekorációs eszközök bővítésére benyújtandó pályázatról –,
6. a 309/2016. (XII.15.) „kt.” sz. határozatot –„az első világháborúval kapcsolatos társadalom- és történettudományi munkák megjelentetésének támogatására” kiírt pályázaton való részvételről –,
7. a 325/2016. (XII.15.) „kt.” sz. határozatot –a Karcag, Kálvin utca 1. 1. em. 3. szám alatti önkormányzati bérlakás Szabóné Fábián Éva részére történő bérbeadásáról –,
8. a 87/2017. (III.30.) „kt.” sz. határozatot –aKarcag, Zöldfa utca 48/b. fsz. 2. alatti önkormányzati bérlakás Dr. Bene Szilvia részére történő bérbeadásáról –,
9. a 269/2017. (X.26.) „kt.” sz. határozatot –a Karcag belterületi 5964/1, 5964/2 és 5985 hrsz-ú ingatlanok telekhatár-rendezéséről és az 5964/2 hrsz-ú ingatlanon található építmény és alatta lévő földterület tulajdonjogának átruházásáról szóló 84/2017. (III.30.) ,,kt.” sz. határozat módosításáról –,
10. a 302/2017. (XI.29.) „kt.” sz. határozatot –a Karcag, Széchenyi István sugárút 83. C. épület fsz. 3. alatti önkormányzati bérlakás Nagy Erika részére történő bérbeadásáról és a pályázat lezárásáról –,
11. a 326/2017. (XII.14.) „kt.” sz. határozatot –a Karcag külterületi 02148/14 hrsz-ú ingatlan megvásárlásáról –,
12. a 116/2018. (IV.26.) „kt.” sz. határozatot –a Karcag belterület 507/5. hrsz.-ú ingatlant terhelő szennyvízelvezetési szolgalmi jog Cefredoktor Kft. javára történő alapításáról –,
13. a 124/2018. (IV.26.) „kt.” sz. határozatot –a Karcag belterületi 2689 hrsz-ú ingatlan Kovács Lajos és neje részére történő értékesítéséről –,
14. a 216/2018. (VI.28.) „kt.” sz. határozatot –a Karcag, Kórház u. 10. sz. alatti, 32 m2 alapterületű nem lakás céljára szolgáló helyiség Szilágyi Lajos részére történő bérbeadásáról –,
15. a 225/2018. (VII.19.) „kt.” sz. határozatot –az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosításáról –,
16. a 254/2018. (IX.27.) „kt.” sz. határozatot –a Karcag, külterület 01454/1 és 01454/2 hrsz. alatti ingatlanok Németh Attila részére történő értékesítéséről –,
17. a 255/2018. (IX.27.) „kt.” sz. határozatot –a Karcag, Varró u. 18. szám alatt található 3749/A/7 hrsz-ú ingatlan Sebők Csaba Ferenc részére történő értékesítéséről –,
18. a 256/2018. (IX.27.) „kt.” sz. határozatot –a Karcag, Dózsa György u. 84. szám alatt található 1402 hrsz-ú ingatlan Gecse Annamária részére történő értékesítéséről –,
19. a 258/2018. (IX.27.) „kt.” sz. határozatot – Fehér Nikoletta pályázó a Karcag, Széchenyi István sugárút 83. A. épület fsz. 1. alatti önkormányzati bérlakásra vonatkozóan tartalékbérlőként történő kijelöléséről –,
20. a 269/2018. (IX.27.) „kt.” sz. határozatot – a Karcag, Kórház utca 25. 1. em. 6. alatti önkormányzati bérlakás a Karcagi Rendőrkapitányság állományába kerülő tisztek részére történő bérbeadásáról –,
21. a 282/2018. (X.25.) „kt.” sz. határozatot – a Karcag, Széchenyi István sugárút 83. A. épület fsz. 3. alatti 33,68 m2alapterületű önkormányzati bérlakás pályázat útján történő bérbeadásáról –,
22. a 309/2018. (XI.29.) „kt.” sz. határozatot –Fehér Nikoletta pályázó a Karcag, Széchenyi István sugárút 83. A. épület fsz. 3. alatti önkormányzati bérlakásra vonatkozóan tartalékbérlőként történő kijelöléséről –,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Rózsa Sándor jegyző
6. Dr. Czap Enikő aljegyző
7. Dr. Bukács Annamária irodavezető
8. Szabóné Bóka Réka költségvetési csoportvezető
9. Nyester Ferenc önkormányzati tanácsadó
10. Gulyás Ferencné intézményvezető

**Dobos László polgármester:** Bejelentette, hogy a 18. és a 19. napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés megtárgyalásának a végére értek, a testület nyilvános ülés keretében folytatja munkáját.

|  |  |
| --- | --- |
| **20. napirendi pont:** | Javaslat az ívóvízhálózat és a szennyvízhálózat rekonstrukciójára vonatkozó pályázatok benyújtására |

**Dobos László polgármester:** Az Innovációs és Technológiai Minisztérium pályázat kiírását tette közzé, viziközmű-rendszerek műszaki állapotának javítására. Véleménye szerint ezen mindenképp részt kell venni. A támogatás mértéke 70 %-os, az önerőt a bérleti díj terhére tudják elszámolni. Ivóvízhálózat esetén közel 96 MFt-ot, szennyvízhálózat esetén bő 99 MFt-ot kívánnak megpályázni. Vitára bocsátotta a napirendet.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság megtárgyalta a napirendet és támogatta.

**Andrási András képviselő:** Van-e az önkormányzatnak hatása arra, hogy milyen és melyik szakaszok kerüljenek elsősorban felújításra? A magyarkai területről nagyon sokszor érkezik panasz az ivóvíz minőségével kapcsolatban. Kérte, hogy amennyiben lenne rá lehetőség ebben a felújításban, akkor segítsenek a magyarkai lakosoknak.

**Dobos László polgármester:** Nincs rá lehetőség, – aminek még örült is –, hiszen akkor mindenki el kezdene lobbizni valamilyen terület irányába, még ha kevésbé is indokolt. Nem vitatja, hogy a magyarkai részen indokolt az ivóvízhálózat felújítása, de nyilván azokat a fő gerinceket kell elsőként rendbe tenni, amelyek a legtöbb embert ellátják.

Kérdés, észrevétel nem hangzott el.

**Dobos László polgármester:** Az előterjesztésnek két határozati javaslata van és az összeghatárra való tekintettel mindkét határozathoz név szerinti, minősített szavazás szükséges.

Ismertette a név szerinti szavazás módját.

***– A név szerinti szavazásról szóló iratok a jegyzőkönyvhöz csatolva. –***

**Dobos László polgármester:** Elsőként *"****az ívóvízhálózat rekonstrukciójára vonatkozó pályázat benyújtásáról"*** című határozati javaslatot tette fel szavazásra, majd szavazást követően megállapította, hogy a képviselő‑testület egyhangúan, – 11 igen szavazattal, nem szavazat és tartózkodás nélkül – fogadta el a határozati javaslatot.

**42/2019. (II. 28.) ,,kt.” sz. h a t á r o z a t**

**az ívóvízhálózat rekonstrukciójára vonatkozó pályázat benyújtásáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX.tv.10. § (1) bekezdése alapján az alábbiak szerint dönt:

1. A Karcag Városi Önkormányzat (a továbbiakban: Önkormányzat) a Tiszamenti Regionális Víziközművek Zártkörűen Működő Részvénytársasággal (a továbbiakban TRV) konzorciumban pályázatot nyújt be 96.262.615 Ft vissza nem térítendő, 70%-os támogatási intenzitású támogatás elnyerésére. A pályázat benyújtására az Innovációs és Technológiai Minisztérium által meghirdetett **víziközművek állami rekonstrukciós alapból nyújtható támogatásra** című pályázati felhívás alapján kerül sor.
2. Az Önkormányzat a határozat mellékletét képező konzorciumi szerződést elfogadja.
3. Az Önkormányzat kinyilatkozza, hogy nyertes pályázat esetén a támogatás összege, maximum 96.262.615 forint a 2019. évi költségvetési rendelet módosításakor beépítésre kerül a tervezetbe.
4. Az Önkormányzat kinyilatkozza, hogy nyertes pályázat esetén a támogatás önrész összege, maximum 41.255.406 forint, illetve az egyéb szolgáltatás összeg, maximum 10 millió forint a 2019. évi költségvetési rendelet módosításakor beépítésre kerül a tervezetbe.
5. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
6. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

**Dobos László polgármester:** Következő *"****a szennyvízhálózat rekonstrukciójára vonatkozó pályázatbenyújtásáról"*** című határozati javaslat.

Megállapította, hogy a képviselő‑testület egyhangúan, – 11 igen szavazattal, nem szavazat és tartózkodás nélkül – fogadta el a határozati javaslatot.

**43/2019. (II. 28.) ,,kt.” sz. h a t á r o z a t**

**a szennyvízhálózat rekonstrukciójára vonatkozó pályázatbenyújtásáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX.tv.10. § (1) bekezdése alapján az alábbiak szerint dönt:

1. A Karcag Városi Önkormányzat (a továbbiakban: Önkormányzat) a Tiszamenti Regionális Víziközművek Zártkörűen Működő Részvénytársasággal (a továbbiakban TRV) konzorciumban pályázatot nyújt be 99.459.327 Ft vissza nem térítendő, 70%-os támogatási intenzitású támogatás elnyerésére. A pályázat benyújtására az Innovációs és Technológiai Minisztérium által meghirdetett **víziközművek állami rekonstrukciós alapból nyújtható támogatásra** című pályázati felhívás alapján kerül sor.
2. Az Önkormányzat a határozat mellékletét képező konzorciumi szerződést elfogadja.
3. Az Önkormányzat kinyilatkozza, hogy nyertes pályázat esetén a támogatás összege, maximum 99.459.327 forint a 2019. évi költségvetési rendelet módosításakor beépítésre kerül a tervezetbe.
4. Az Önkormányzat kinyilatkozza, hogy nyertes pályázat esetén a támogatás önrész összege, maximum 42.625.426 forint, illetve az egyéb szolgáltatás összeg, maximum 10 millió forint a 2019. évi költségvetési rendelet módosításakor beépítésre kerül a tervezetbe.
5. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
6. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

**43/2019. (II. 28.) ,,kt.” sz. h a t á r o z a t melléklete**

**KONZORCIUMI SZERZŐDÉS**

**Támogatási kérelem benyújtására**

amely létrejött egyrészről **Karcag Városi Önkormányzat** (székhelye: 5300 Karcag, Kossuth tér 1, adószáma: 15732688-2-16, bankszámlaszáma: 12053005-01000953-00100009, képviselője: Dobos László polgármester), mint ellátásért felelős önkormányzat (a továbbiakban: Önkormányzat),

másrészről a **Tiszamenti Regionális Vízművek Zártkörűen Működő Részvénytársaság**(székhelye: Szolnok, Kossuth Lajos út 5., cégjegyzékszáma: Cg.16-10-001558, adószáma: 11265832-2-16, bankszámlaszáma: 10404508-45013087-00000000, képviselője: Bakondi György Patrik), mint víziközmű-szolgáltató (a továbbiakban: Szolgáltató) – együttes említésük esetén: Tagok - között az alábbi feltételekkel:

**Szerződés tárgya**

1. Jelen szerződéssel Tagok konzorciumot (a továbbiakban: Konzorcium) hoznak létre abból a célból, hogy az Innovációs és Technológiai Minisztérium által meghirdetett, a Víziközművek Állami Rekonstrukciós Alapjából nyújtható támogatás pályázati kiírásra (a továbbiakban: pályázat) támogatási igényt nyújtsanak be az ivóvízhálózat és a szennyvízhálózat rekonstrukciójára, és a támogatás esetén az abban foglalt célt közös együttműködéssel valósítsák meg.
2. A Tagok kijelentik, hogy a pályázati kiírásban és a támogatási kérelemben foglaltakat ismerik, az abban foglaltakat magukra nézve kötelezőnek ismerik el.
3. Tagok jelen szerződés aláírásával a Konzorcium képviselőjének és egyben vezetőjének Önkormányzatot bízzák meg, akit Dobos László polgármester képvisel.
4. Jelen szerződés aláírásával Tagok a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák Önkormányzatot, hogy a Konzorcium képviseletében támogatási kérelmet és a szükséges nyilatkozatokat aláírja, benyújtsa és a támogatási kérelem elbírálása során a Konzorciumot képviselje.
5. Jelen megállapodás aláírásával a Tagok kötelezettséget vállalnak arra, hogy a támogatási kérelem támogatása esetén a projektet az abban foglaltak szerint megvalósítják, ennek érdekében együttműködnek és a projekt megvalósítására a támogatási kérelemben, valamint az arról hozott döntésben foglaltak alapján szerződést kötnek.
6. Önkormányzat nyilatkozik, hogy a víziközmű-szolgáltatásról szóló 2011. évi CCIX. törvény 1. § (1) c) pontjában meghatározott ellátásért felelős önkormányzatnak minősül.
7. Szolgáltató nyilatkozik, hogy a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendelet 1. § 44. pontja szerinti víziközmű-szolgáltatónak minősül.
8. Tagok nyilatkoznak, hogy lejárt esedékességű, meg nem fizetett köztartozásuk nincs, továbbá a nemzeti vagyonról szóló 2011. évi CXCVI. törvény 3. § (1) bekezdés 1. pontjának a) vagy b) alpontja alapján átlátható szervezetnek minősülnek.
9. Tagok nyilatkoznak, hogy a pályázattal érintett rekonstrukció teljes költségének 30 %-ával rendelkeznek, melyet Önkormányzat önrészként biztosít.

**Egyéb rendelkezések**

1. Jelen szerződés a támogatási kérelem mellékletét képezi.
2. Jelen szerződés megszűnik, ha a támogatási kérelem nem részesül támogatásban.
3. A Tagok a megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.
4. Az Önkormányzat a megállapodást Karcag Városi Önkormányzat Képviselő-testületének… /2019. (II.28.) számú önkormányzati határozata alapján köti meg.

|  |  |
| --- | --- |
| Karcag, 2019. ……….. | Szolnok, 2019. …….. |

|  |  |
| --- | --- |
| **Karcag Városi Önkormányzat**  képviseletében:  Dobos László polgármester  Konzorcium vezetője | **Tiszamenti Regionális Vízművek Zrt.**  képviseletében:  Bakondi György Patrik vezérigazgató  Konzorciumi tag |

|  |  |
| --- | --- |
| Ellenjegyzem:  Karcag, 2019. ………. napján:  **………………………….**  **jegyző** |  |

|  |  |
| --- | --- |
| Pénzügyileg ellenjegyzem:  Karcag, 2019. ……. napján:  **………………………….**  **………………..** |  |

|  |  |
| --- | --- |
| Jogilag felülvizsgáltam:  Karcag,2019. ……. napján:  **………………………….**  **………………..** |  |

|  |  |
| --- | --- |
| **21. napirendi pont:** | Javaslat a víziközművek energiahatékonyságának fejlesztése támogatás igénylésére |

**Dobos László polgármester:** Hasonlóan az előzőhöz, az Innovációs és Technológiai Minisztérium egyedi támogatási lehetőséget hirdetett energiatakarékos eszközök, berendezések beszerzésére. Itt a támogatottság 50 %-os, szintén a bérleti díj terhére történne az önerő biztosítása. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**44/2019. (II. 28.) ,,kt.” sz. h a t á r o z a t**

**a víziközművek energiahatékonyságának fejlesztése támogatás igénylésről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX.tv.10. § (1) bekezdése alapján az alábbiak szerint dönt:

1. A Karcag Városi Önkormányzat (a továbbiakban: Önkormányzat) a Tiszamenti Regionális Víziközművek Zártkörűen Működő Részvénytársasággal (a továbbiakban TRV) konzorciumban pályázatot nyújt be 17.519.972 Ft vissza nem térítendő, 50 %-os támogatási intenzitású támogatás elnyerésére. A pályázat benyújtására a**z Innovációs és Technológiai Minisztérium által meghirdetett víziközművek energiahatékonyságának fejlesztése** pályázati felhívás alapján kerül sor.
2. Az Önkormányzat a határozat mellékletét képező konzorciumi szerződést elfogadja.
3. Az Önkormányzat kinyilatkozza, hogy nyertes pályázat esetén a támogatás összege, maximum 17.519.972 forint a 2019. évi költségvetési rendelet módosításakor beépítésre kerül a tervezetbe.
4. Az Önkormányzat kinyilatkozza, hogy nyertes pályázat esetén a támogatás önrész összege, maximum 17.519.972 forint, illetve az egyéb szolgáltatás összegét maximum 1.270.000 forint a 2019. évi költségvetési rendelet módosításakor beépítésre kerül a tervezetbe.
5. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
6. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

**44/2019. (II. 28.) ,,kt.” sz. h a t á r o z a t melléklete**

**KONZORCIUMI SZERZŐDÉS**

**Támogatási kérelem benyújtására**

amely létrejött egyrészről **Karcag Városi Önkormányzat** (székhelye: 5300 Karcag, Kossuth tér 1, adószáma: 15732688-2-16, bankszámlaszáma: 12053005-01000953-00100009, képviselője: Dobos László polgármester), mint ellátásért felelős önkormányzat (a továbbiakban: Önkormányzat),

másrészről a **Tiszamenti Regionális Vízművek Zártkörűen Működő Részvénytársaság**(székhelye: Szolnok, Kossuth Lajos út 5., cégjegyzékszáma: Cg.16-10-001558, adószáma: 11265832-2-16, bankszámlaszáma: 10404508-45013087-00000000, képviselője: Bakondi György Patrik), mint víziközmű-szolgáltató (a továbbiakban: Szolgáltató) – együttes említésük esetén: Tagok - között az alábbi feltételekkel:

**Szerződés tárgya**

1. Jelen szerződéssel Tagok konzorciumot (a továbbiakban: Konzorcium) hoznak létre abból a célból, hogy az Innovációs és Technológiai Minisztérium által meghirdetett, a Zöldgazdaság Finanszírozási Rendszer (ÁHT: 338306) fejezeti kezelésű előirányzat terhére a **Víziközművek energiahatékonyságának fejlesztése** elnevezésű pályázati kiírásra (a továbbiakban: pályázat) támogatási igényt nyújtsanak be energiatakarékos eszközök, berendezések beszerzésére, technológiák alkalmazására és a támogatás esetén az abban foglalt célt közös együttműködéssel valósítsák meg.
2. A Tagok kijelentik, hogy a pályázati kiírásban és a támogatási kérelemben foglaltakat ismerik, az abban foglaltakat magukra nézve kötelezőnek ismerik el.
3. Tagok jelen szerződés aláírásával a Konzorcium képviselőjének és egyben vezetőjének Önkormányzatot bízzák meg, akit Dobos László polgármester képvisel.
4. Jelen szerződés aláírásával Tagok a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák Önkormányzatot, hogy a Konzorcium képviseletében támogatási kérelmet és a szükséges nyilatkozatokat aláírja, benyújtsa és a támogatási kérelem elbírálása során a Konzorciumot képviselje.
5. Jelen megállapodás aláírásával a Tagok kötelezettséget vállalnak arra, hogy a támogatási kérelem támogatása esetén a projektet az abban foglaltak szerint megvalósítják, ennek érdekében együttműködnek és a projekt megvalósítására a támogatási kérelemben, valamint az arról hozott döntésben foglaltak alapján szerződést kötnek.
6. Önkormányzat nyilatkozik, hogy a víziközmű-szolgáltatásról szóló 2011. évi CCIX. törvény 1. § (1) c) pontjában meghatározott ellátásért felelős önkormányzatnak minősül.
7. Szolgáltató nyilatkozik, hogy a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendelet 1. § 44. pontja szerinti víziközmű-szolgáltatónak minősül.
8. Tagok nyilatkoznak, hogy lejárt esedékességű, meg nem fizetett köztartozásuk nincs, továbbá a nemzeti vagyonról szóló 2011. évi CXCVI. törvény 3. § (1) bekezdés 1. pontjának a) vagy b) alpontja alapján átlátható szervezetnek minősülnek.
9. Tagok nyilatkoznak, hogy a pályázattal érintett eszközök berendezések teljes költségének 50%-ával rendelkeznek, melyet Önkormányzat önrészként biztosít.

**Egyéb rendelkezések**

1. Jelen szerződés a támogatási kérelem mellékletét képezi.
2. Jelen szerződés megszűnik, ha a támogatási kérelem nem részesül támogatásban.
3. A Tagok a megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.
4. Az Önkormányzat a megállapodást Karcag Városi Önkormányzat Képviselő-testületének… /2019. (II.28.) számú önkormányzati határozata alapján köti meg.

|  |  |
| --- | --- |
| Karcag, 2019. ……….. | Szolnok, 2019. …….. |

|  |  |
| --- | --- |
| **Karcag Városi Önkormányzat**  képviseletében:  Dobos László polgármester  Konzorcium vezetője | **Tiszamenti Regionális Vízművek Zrt.**  képviseletében:  Bakondi György Patrik vezérigazgató  Konzorciumi tag |

|  |  |
| --- | --- |
| Ellenjegyzem:  Karcag, 2019. ………. napján:  **………………………….**  **jegyző** |  |

|  |  |
| --- | --- |
| Pénzügyileg ellenjegyzem:  Karcag, 2019. ……. napján:  **………………………….**  **………………..** |  |

|  |  |
| --- | --- |
| Jogilag felülvizsgáltam:  Karcag,2019. ……. napján:  **………………………….**  **………………..** |  |

**Dobos László polgármester:** Bejelentette, hogy a napirendek megtárgyalásának a végére értek, majd megkérte Rózsa Sándor jegyző urat, hogy ismertesse az **előzetes programokat.**

**Rózsa Sándor jegyző:**

* "**Március 1-jén** Szabó Gyuri bácsi, a bükki füvesember tart előadást a Déryné Kulturális Központban.

A Györffy István Katolikus Általános Iskola Szülői Munkaközössége és a „Nyelvi laborral a nyelvtanulásért” Alapítvány kuratóriuma **március 1-jén** műsoros estjére, **március 2-án** jótékonysági báljára várja vendégeit a Déryné Kulturális Központba.

* **Március 5-6-7-én** folytatódnak a *„Mondd, szereted az* *állatokat?”* című, alsó tagozatos gyerekek számára szervezett rendhagyó könyvtári órai foglalkozások.
* **Március 8-án** a Világjárók sorozat vendége, Németh Mihály tart beszámolót azerbajdzsáni útjáról az Ifjúsági Házban.
* **Március 8-án** a „SZAKI” 2000 Alapítvány rendez jótékonysági bált a Déryné Kulturális Központban.
* **Március 9-én** az ALMA együttes koncertjére várják a családokat a Déryné Kulturális Központba.
* **Március 10-én** Bartha András, Ferenczi Béla, Karcagi Nagy Zoltán, Kolostyák Gyula,Monzinger Ferenc és Olajos János nótaénekesekvárják az érdeklődőket Nőköszöntő Nótagála című műsorukra a Déryné Kulturális Központba. Az énekeseket ifj. Berki László prímás vezetésével a HAKME cigányzenekara kíséri.
* **Március 14-én** emlékezünkaz 1848-1849-es forradalom és szabadságharc hőseire és eseményeire.

Az Országzászló-felvonást követőena városban működő pártok, intézmények, civil szervezetek vezetői és képviselői a Petőfi- és Kossuth-szobornál koszorúzással tisztelegnek a hősök emléke előtt. Ünnepi beszédet mond Hidvéghi Balázs, a Fidesz - Magyar Polgári Szövetség kommunikációs igazgatója.

Ezt követően a Városháza előtti térről indul az általános és középiskolás diákok részvételével rendezett fáklyás felvonulás. A felvonulást a Városháza előtti téren lézershow zárja. Este a Déryné Kulturális Központba toborzó táncházba várják az érdeklődőket. Közreműködik a Madaras Zenekar.

* **Március 18-án** a Turay Ida Színház előadásában Georgo Faloni *Ártatlan vagyok* című vígjátékát láthatja a karcagi közönség a Déryné Kulturális Központban.
* **Március 21-től 27-ig** látogatható a Madarász Imre Egyesített Óvoda *„Játszd* *újra!”* című kreatív alkotó kiállítása a Déryné Kulturális Központban.
* **Március 23-án** a Madarász Imre Egyesített Óvoda Aprólábak Néptánc Gála című rendezvényére várják az érdeklődőket a Déryné Kulturális Központba.
* **Március 25-én** Bosnyák Viktória írónő *A sirály a király?* című könyvéből készült interaktív dramatizált előadást láthatják a Déryné Kulturális Központban a városban tanuló 3. és 4. osztályos gyerekek.
* **Március 27-én** rendezi meg a Madarász Imre Egyesített Óvoda a Karcag és Térsége Tehetségsegítő Tanács szakmai fórumát a Déryné Kulturális Központban.
* **Március 29-én** a Karcagi Szakképzési Centrumszakmai konferenciát rendez a Déryné Kulturális Központban.

Az önkormányzat és a rendezők minden kedves érdeklődőt szeretettel várnak a rendezvényeken!"

**Dobos László polgármester:** Bejelentette, hogy legközelebb, munkaterv szerint

**2019. március 28-án (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |